
Introducere 


Alexandria 


în mod tradiţional, prin neoplatonism se înţelege mişcarea 
filosofică de limbă greacă, care se întinde, cronologic, înce¬ 
pând cu prima jumătate a secolului al doilea, până în anul 
529 când, prin decret, lustinian a închis şcoala din Atena. 
Deşi s-a încetăţenit, o atare denumire nu este destul de po¬ 
trivită, şi nici aceea de filosofi alexandrini care este atribuită, 
uneori, celor ce au trăit în această perioadă. 

Unii istorici au vrut să găsească originile neoplatonismului în 
interpretarea, dată de Aristotel, a lui Platon, alţii au crezut 
că văd în stoicul Posidonius pe cel care ar fi deschis drumul 
neoplatonismului. Dincolo de căutările sterile ale originilor, 
să spunem că termenul de neoplatonism se aplică filosofiei lui 
Plotin şi celei a discipolilor săi mai mult sau mai puţin fideli; 
cu toţii aveau pentru Platon, dar şi pentru Aristotel şi pentru 
stoici, o profundă admiraţie. Ei au studiat şi au predat fie la 
Alexandria, fie la Atena, fie la Roma, uneori în mai multe 
dintre aceste trei oraşe care reprezentau marile centre inte¬ 
lectuale ale Europei. 

Toţi au fost într-un contact mai mult sau mai puţin 
strâns cu creştinismul la începuturile sale, cu curentele gnos¬ 
tice şi cu diferitele forme de gândire venite din Orient şi mai 
ales din Orientul Mijlociu; o anumită influenţă a gândirii iu¬ 
daice nu trebuie de asemenea subestimată. Oricum ar fi, ceea 
ce s-a stabilit să se numească neoplatonism coincide cu peri- 

oada de sfârşit a antichităţii. După Atena, Roma se prăbu¬ 
şeşte; creştinismul se va organiza în Biserică şi va face efor¬ 
turi pentru a folosi filosofia greacă în vederea elaborării unei 
„filosofii creştine”, alcătuind un corp de doctrine care, alături 
de dogme, se va prezenta ca sistemul capabil să explice omul 
şi natura. 

In antichitate, ca de altfel şi în timpurile moderne, Egip¬ 
tul a fost întotdeauna un model. Templele egiptene, Pirami¬ 
dele, Sfinxul, hieroglifele rămase multă vreme misterioase 
mărturiseau despre grandoarea unei civilizaţii milenare. 
Egiptul a fost astfel considerat ca mama ştiinţei şi a înţelep¬ 
ciunii. Este şi motivul pentru care tradiţii mai mult sau mai 
puţin respectabile atribuiau marilor filosofi, începând cu 
Pitagora, călătorii aproape iniţiatice în Egipt, şi ştim bine cât 
de mult venera Platon această ţară. 

Când s-a născut Plotin, Egiptul poseda încă aceste măr¬ 
turii măreţe ale trecutului său, inclusiv Farul din Alexandria, 
una dintre cele şapte minuni ale lumii, care măsura aproape 
o sută de metri înălţime şi care nu avea să dispară complet 
decât în secolul al XlV-lea. Templele lui Serapis şi Isis rămâ¬ 
neau locuri de fervoare religioasă, a căror bogăţie ne-a fost 
confirmată de către numeroase mărturii. In sfârşit, Alexan¬ 
dria era mândră de Musaion-ul său şi de Biblioteca sa fai¬ 
moasă. Aceasta a fost incendiată de mai multe ori, victimă a 
accidentelor sau a sălbăticiei barbare; ea se îmbogăţise în tot 
acest timp cu biblioteca lui Aristotel şi cu numeroase alte 
lucrări cumpărate de la Rodos sau de la Atena. Număra, 

probabil, şapte sute de mii de „volume", dintre care trei sfer¬ 
turi erau dubluri; să precizăm că un voliemen, alcătuit din foi de 
papirus rulate în jurul unui beţigaş, avea mult mai puţin text 
decât volumele noastre moderne tipărite. 

Aşadar, Alexandria era un oraş bogat, strălucind de mo¬ 
numente şi dotat cu instrumente preţioase de lucru. Ideile 
circulau aici ca şi mărf urile, fiindcă acest mare port amenajat 
de Alexandru cel Mare devenise, după expresia geografului 
Strabon, „tejgheaua lumii”. Acesta e motivul pentru care 
Alexandria, calificată de antici drept „de neuitat pe vecie", 
„sacră”, „regală”, drept oraş care „depăşeşte toate oraşele în 
măreţie şi bogăţie”, devine, încetul cu încetul, după Roma şi 
Atena, ameninţate cu decadenţa, centrul civilizaţiei medi¬ 
teraneene. 

Filosofia greacă era încă în floare la Alexandria. Aici 
domnea un platonism oarecum eclectic, răspândit de Anti- 
ochus din Ascalon şi de Arius Didymos, care trăiseră în acest 
oraş. Cât despre aristotelism, el luase o înfăţişare nouă graţie 
publicării operelor esoterice ale lui Aristotel (singurele care 
ne sunt astăzi cunoscute, operele publicate în timpul vieţii 
lui Aristotel dispărând) de către Andronicos din Rodos pe la 
anul 40, în plus, Aristocles (secolul II d.Chr.) şi Alexandru 
din Aphrodisia profesaseră un peripatetism puternic impreg¬ 
nat de influenţe exterioare. în sfârşit, stoicismul nu fusese 
uitat deloc, şi preceptele lui Posidonius din Apameea (135- 
51 î.Chr.) erau încă foarte vii; în plus, un împărat roman ca 
Marcuş Aurelius îşi compusese în greceşte celebrele sale Cu¬ 
ceriri stoice. Ar trebui menţionată încă o tradiţie târzie 

pitagoreică, ce-i cuprinde pe Moderatus din Gades (sec. I 
d.Chr.), Nicomachos din Gerasa (/?. 140) şi Numenios din 
Apameea (sec. 11 d.Chr.), unii dintre contemporanii lui 
Plotin acuzându-1 pe acesta de a fi plagiat pe Numenios. 

Această „civilizaţie alexandrină", moştenitoare a unui tre¬ 
cut egiptean, continuatoare a filosofiei greceşti şi a filosofiei 
romane, datorează probabil ceva şi unui aport oriental. Dar 
ea s-a format de asemenea într-un mediu unde gândirea 
iudaică juca un rol Însemnat. După părerea istoricului evreu 
losephus Flavius, evreii s-ar fi instalat în Alexandria în 
timpul lui Alexandru cel Mare; dar, de fapt, emigraţia lor în 
Egipt începuse din 681 î.Chr., odată cu căderea Ierusa¬ 
limului. în epoca lui Plotin, Alexandria trebuie să fi fost un 
oraş cu un milion de locuitori, dintre care o zecime erau 
evrei. Ei fuseseră obiectul jignirilor, al persecuţiilor şi chiar al 
masacrelor, dar cunoscuseră de asemenea şi perioade pros¬ 
pere, pe care au ştiut să le fructifice în domeniul exegezei şi 
al speculaţiei intelectuale; o comunitate de evrei, Terapeuţii, 
se instalase chiar pe malul lacului Mareotis. 

Mulţi evrei nu mai vorbeau ebraica, ci greaca, limbă folo¬ 
sită cu precădere în sinagogi; într-un asemenea context tre¬ 
buie să situăm şi traducerea în greacă (către sec. al II-lea î.Chr.) 
a Pentateuhului, numită Septuaginta, traducere care a avut loc 
în circumstanţe legendare, pe care sfântul Hieronim, mare 
admirator al acestei traduceri, le-a criticat. O cultură iudeo- 
grecească a văzut, aşadar, lumina zilei; ea şi-a găsit reprezen¬ 
tantul său cel mai celebru în persoana lui Philon Evreul, 

numit de asemenea şi Philon din Alexandria (sec. I î.Chr.- 
sec. I d.Chr.). 

Acesta aparţinea unei familii bogate evreieşti din Ale¬ 
xandria şi ne-a lăsat în al său Comentariu alegoric al sfintelor 
legi' o exegeză a Bibliei evreieşti, al cărei conţinut este filo¬ 
sofic, şi categoriile intelectuale greceşti; această activitate, 
adesea sincretică, i-a adus lui Philon consideraţia şi, în acelaşi 
timp, critica intelectualilor evrei alexandrini'. 

Secolul al doilea, la Alexandria sau în altă parte, este în 
acelaşi timp şi acela în care încep să se confrunte elenismul 
păgân şi creştinismul incipient (se ştie că Plotin nu-i iubea pe 
creştini), mai înainte ca Părinţii Bisericii să caute în filosofia 
greacă şi, mai ales, în cea a lui Aristotel, o logică, o fizică şi 
chiar o teologie, pe care să le facă compatibile cu dogmele. 

Celsus, care a călătorit în Egipt, scria către 177 al său 
Discurs adevărat contra creştinilor* . Origene, născut probabil pe 
la 184 în Alexandria, şi elev, ca şi Plotin, al lui Ammonios 
Sakkas, va răspunde printr-un împotriva lui Celsus*. Către 
190, exista în Alexandria o şcoală creştină, al cărei condu- 

1. Traducere in limba francezi de Emile Brlhier, Paris, Alphonse 
Picard, 1909. Traducerea (Emra compleies a lui Philon din Alexandria a 
fost publicaţi la Editions du Cerf. 

2. Despre Philon, cf. Emile Brfhier, La idea philouphiqne a rdiperna de 
Philon JAlexandrie, a doua ediţie, Paris, Vrin, 1925; Jean Daniilou, Philon 
.'Alexandrie, Paris, Fayard, 1958. 

3 Introducerea traducere în limba francezide Louis Rougier publicaţi la 
lean-Jaques Pauvert, Paris, 1960. 

4 Traducerea in limba francezi se gâseşce in colecţia «Sources 
.‘•rtiennes», publicaţi la Editions du Cerf. 

câtor era Panten, un stoic convertit şi unul dintre dascălii 
celebrului Clement din Alexandria. Clement din Alexandria 
(150-215) este autorul unui Protreptic, în care îndeamnă pe 
greci să se convertească la creştinism, al Pedagogului şi al Stro- 
matelor ( Culegeri ) în care vrea să arate că filosofia este bună 
pentru că a fost dorită de Dumnezeu. Ereziile nu vor întârzia să 
prolifereze, între care şi cea a lui Arius (280?-3 36), cunoscută 
sub numele de arianism şi care va refuza să recunoască orice 
consubstanţialitate între Dumnezeu şi Christos, erezie pe 
care o vor condamna Conciliul de la Niceea în 325 şi cel de 
al Constantinopol în 381; dar arienii au fost destul de nume¬ 
roşi şi, uneori, implicaţi în dezvoltarea neoplatonismului. 

Un loc însemnat trebuie acordat şi gnosticilor, la care 
păgânismul, creştinismul, elenismul şi orientalismul sunt 
adesea strâns legate între ele. Trebuie să cităm aici pe Basi- 
lide, care predă la Alexandria pe la 130, pe Valentin', care, 
înainte de a pleca la Roma, profesează tot aici până la 135, 
pe Marcion din Sinope, care opune Noul Testament celui Vechi 
şi care întemeiază în 144 o comunitate la Roma, pe Carpo- 
crate, etc. Toţi aceşti gnostici au în comun faptul că aspiră la 
mântuire prin cunoaştere: graţie iluminării date de gnoză, 
fiecare trebuie să fie conştient de fiinţa sa veritabilă, prin 
care omul n-a încetat niciodată să aparţină lumii divine. 

Irineu, născut probabil la Smyrna pe la 125 şi unul dintre 
maeştrii lui Origene, episcop de Lyon şi primul mare teolog 

L Textul şi traducerea în limba francezi se găsesc în colecţia 
•Sources chrftiennes-, şi, intr-un singur volum, la Editios du Cerf, 
1985, traducere de Adelin Rousseau. 

al Bisericii, îi atacă pe gnostici în Contra ereziilor sau Denun¬ 
ţarea şi respingerea gnozei mincinoase', lucrare care constituie 
principala noastră sursă pentru cunoaşterea gnosticilor. O 
altă critică creştină a gnosticismului se găseşte în cartea 
Philosophumena (către 225) a lui Hippolytos din Roma. 

Un alt loc trebuie de asemenea rezervat filosofilor alchimişti, 
cum ar fi Zosimos Panopolitanul, un contemporan al lui Plo- 
tin, pe care Anatole France îl va face celebru prin inter¬ 
mediul personajului său, abatele Jerome Coignard. 

Mai rămâne să vorbim despre un lucru important, asupra 
căruia e greu să avem certitudini, şi anume despre tot ceea ce 
are legătură cu Corpus Hermeticum. Se desemnează sub acest 
nume două cărţi: Poimandres, adică păstorul oamenilor, şi 
Asclepios, care este o carte despre iniţiere, atribuite amândouă 
fabulosului Hermes Trismegistul : . Pentru greci, acest Her- 
mes nu era decât acelaşi personaj cu zeul egiptean Thoth sau 
Theuth. Această literatură „ermetică" e de o mare impor¬ 
tanţă. Putem regăsi în aceste lucrări idei greceşti, menţiuni 
ale tradiţiilor egiptene, evreieşti, chiar iraniene. Nenorocirea 
este că nu ştim exact la ce dată au fost compuse; în general, 
ele sunt situate între 100 şi 300. Au avut ele vreo influenţă 

1. Cf. Franţois-M.-M. Sagnard, La gnose valenlinienne el le 
limoignage de saint Irenee, Paris, Vrin, 1947; Eugine de Faye, 
Gnouiques el gnoslicisme. Paris, Vrin, 1925; Henri-Charles Puech, En 
juett de la gnose, 2 voi.. Paris, Gallimard, 1978. 

2. Cf. Hermes Trismegistul, Corpus Hermeticum, 3 voi., text şi 
Traducere In limba francezi de A.-J. Festugiire, Paris, Les 
Beiies-Lettres, a doua ediţie, 1960; A.-J. Festugiire, La reve/aiioa 
/Hermes Trismigisle, Paris, Gabalda, 4 voL, 1944-1954. 

directă asupra lui Plotin? Nu putem spune; dar, cum aceste 
scrieri se inspirau din idei răspândite şi transmise oral, nu 
trebuie să le trecem cu vederea atunci când alcătuim un 
tablou al atmosferei intelectuale şi spirituale care domnea în 
timpul vieţii lui Plotin. 

Vedem, aşadar, că această koine a Alexandriei este alcă¬ 
tuită, la timpul când se naşte Plotin, dintr-un mare număr 
de curente: greceşti, romane, evreieşti, păgâne, gnostice, 
creştine şi orientale. Filosofii mistice, chiar polidce, de tot 
felul se întâlnesc aici; dar ar fi superficial şi inexact să nu 
vedem în gândirea lui Plotin decât un sincretism reductibil 
la un ansamblu de surse precise care s-au confundat într-un 
curent unic. Desigur, Plotin este impregnat de ideile lui 
Aristotel, de cele ale stoicilor şi, mai ales, de cele ale lui 
Platon, dar nu e mai puţin adevărat că el nu a suferit aceste 
influenţe, ci le-a ales, şi că Enneadele constituie o operă de o 
originalitate şi de o importanţă remarcabile. 


Remarci 

1° Amintim că abrevierea fi. semnifici florebat sau floruit si 
desemnează, în absenţa unor date precise, momentul când un filo¬ 
sof sau un scriitor se afla la maturitate, adică se afla Ia apogeul 
carierei sale intelectuale; după alţi interpreţi, această formulă ar 
indica faptul că autoiul ar fi avut exact 30 de ani la acea dată. 

2° Transcrierea românească a numelor filosofilor greci este 
dintre cele mai capricioase. Păstrăm numele grec al lui Protagoras, 

dar ..românizăm'' Pitagora, Placon, Aristocel, Plotin, etc. in plus, 
utilizăm adesea forma latinizată a numelor de autori greci, spunând 
Produs, Damascius, etc; formele greceşti: Proclos, Damascios, deşi 
utilizate de anumiţi istorici francezi ai filosofiei greceşti, sunt mult 
mai rare. Analog, titlurile operelor, care sunt des menţionate (în 
special cele ale lui Aristotel), sunt date în traducerea lor latină. 
Vom prefera uzul curent. 

Biografie. - Unul dintre principalii discipoli ai lui Plo- 
dn, Porphyrios, ne-a lăsat o biografie a lui Plotin, pe care a 
aşezat-o la începutul ediţiei operelor maestrului său 1 . Plotin 
s-a născut la Lycopolis, în Egipt-, în 205, şi a murit în 270, 
în Italia. El a cunoscut, mai mult sau mai puţin temeinic, 
tradiţiile filosofico-religioase egiptene, dar este anevoios să 
aflăm dacă acestea au avut o influenţă profundă asupra for¬ 
mării gândirii sale. Pe de altă parte, admiraţia sa pentru Pla- 
ton a fost mare şi, de asemenea, şi cea purtată lui Aristotel şi 
stoicilor. 

La Alexandria, maestrul său a fost Ammonios Sakkas, 
adică „hamalul" (unii cred că acest nume trebuie pus în 
legătură cu ^akra, ceea ce ar implica că Ammonios Sakkas a 
fost un filosof format de hinduism): „Iată omul pe care îl 
căutam", ar fi spus Plotin atunci când l-a întâlnit pe Ammo¬ 
nios Sakkas, ale cărui cursuri le-a urmat timp de trei ani. 

I. Cf. Patricii Cox, Biograpby in Laie Amiqnny: A Quen fer ibe 
Ho/y Man, cap. V, «On the Life of Ploi inul*, Berkeley.vUniversity of 
California Press. 1983. 

Nu ştim, din nefericire, aproape nimic nici despre viaţa, 
nici despre ideile lui Ammonios Sakkas, care interzisese ca 
învăţătura sa să fie consemnată în scris; despre el nu ne-au 
rămas decât câteva rare şi depărtate mărturii. Născut la 
Alexandria, el ar fi abandonat educaţia creştină primită de la 
părinţii săi. Intr-o epocă în care filosofii se recrutau tot atât 
de bine şi dintre oamenii liberi, şi dintre sclavi sau împăraţi, 
Ammonios s-a făcut hamal (cctKKâţ = hamal) şi a devenit 
profesor de filosofie. Puţin păsându-i de erudiţie, nu voia să-l 
aibă decât pe Zeu drept maestru (0eo5î8aKTOţ). Nutrea o 
admiraţie vie faţă de brahmani şi se pare că el a transmis 
această admiraţie pentru filosofii hinduşi şi discipolului său, 
Plotin. Dornic să purifice doctrinele anticilor, el s-a consacrat 
demonstrării armoniei dintre platonism şi aristotelism în 
ceea ce priveşte marile probleme, îndeosebi nemurirea sufle¬ 
tului şi legătura acestuia cu trupul. 

Plotin, dornic să cunoască filosofia perşilor şi a indienilor, 
s-a angajat în armata împăratului Gordian III, care pleca 
într-o campanie împotriva lui Sapor I. Printr-o coincidenţă 
extraordinară, nu este imposibil ca, în armata acestuia din 
urmă, să se fi găsit Mani, întemeietorul maniheismului. 
Totuşi, H.-Ch. Puech, care a emis această ipoteză, a revenit 
asupra ei 1 . După înfrângerea lui Gordian III în Mesopotamia, 
Plotin s-a refugiat la Antiochia şi, de acolo, a plecat la Roma 
în jurul anului 243. Este probabil ca în acest oraş să fi 
cunoscut scrierile lui Numenios din Apameea, care era un 

1. Cf. H.-Ch. Puech, Le manichiiimc, ion fondateur, sa doctrine. 
Paris, 1949, p. 47, 134, n. 188-191; a, de acelaşi autor, En qucte de 
ta Cnoit, voi. 1, p. 61, n.l. 

foarte bun cunoscător al teologiilor orientale; unii au crezut 
chiar că pot afirma faptul că Enneadele nu sunt decât un re¬ 
flex al operelor lui Numenios 1 . 

în acest oraş al plăcerilor care era Roma, Plotin orga¬ 
nizează o şcoală frecventată de asceţi în căutare de extaz. 
Plotin vorbeşte cu căldură, iar admiratorii săi, printre care se 
găseau femei şi, nu puţini, orientali, părăsesc vanităţile lumii 
şi treburile publice. Se citesc şi se comentează opere filo¬ 
sofice, mai ales cele ale lui Platon şi Aristotel, dar şi cele ale 
filosofilor contemporani care tratau o problematică actuală; 
elevii îi puneau întrebări. 

Plotin critica bucuros gnosticii, care nu vorbeau decât 
despre revelaţii şi apocalipse, invocându-le pe cele ale lui Zo- 
roastru, Zostride, Nicotheu şi Allogen; el stimula de ase¬ 
menea şi lucrările de exegeză şi, într-o zi, l-a însărcinat pe 
Porphyrios să arate că pretinsa lucrare a lui Zoroastru, adesea 
citată de gnostici, nu era decât o ţesătură recentă de falsuri. 
Pe scurt, şcoala lui Plotin a fost, la Roma, o şcoală de 
retragere spirituală, unde întrunirile, discuţiile şi meditaţia, 
chiar mortificările, pregăteau o iniţiere ce trebuia să conducă 
la o viaţă consacrată Zeului. 

Amelius a urmat cursurile lui Plotin şi a luat notiţe în 
vederea unei redactări ulterioare. în 263, Porphyrios, originar 
din Fenicia şi devenit discipolul lui Plotin, se preocupă să 
adune tot ceea ce acesta putuse să scrie şi a devenit astfel 

1. Cf. L. R. Dodds, Numenius and Ammonius, în Lei sourcts de 
Plotin, p. 33 urm.; H.-Ch. Puech, Nummenius d'Apamie et les 
thlologies orientales au second siicle, în En quito de la Gnose, voi. I, 
p. 25 urm. 

„editorul" operelor lui Plotin; el le-a reunit în şase grupe de 
câte nouă tratate, fiecare mai mult sau mai puţin centrată în 
jurul unui acelaşi subiect, şi a numit ansamblul Enneade; 
clasificarea adoptată de Porphyrios a fost adesea cridcată. 

Porphyrios ne-a dat câteva indicaţii referitoare la perso¬ 
nalitatea maestrului său: „Părea să se ruşineze că există 
într-un corp”; Plotin nu-şi recitea scrierile niciodată şi scria 
mai ales din inspiraţie. în cursul vieţii sale, Plotin a ajuns de 
patru ori la extaz, „uniune strânsă cu Zeul care e deasupra 
tuturor lucrurilor", şi „a văzut pe Zeul care n-are nici formă, 
nici fiinţă, pentru că este situat dincolo de inteligenţă şi de 
inteligibil". 

Plotin a schiţat proiectul fondării, în Campania, a ora¬ 
şului Platonopolis, unde locuitorii ar fi trebuit să urmeze le¬ 
gile enunţate de Platon în operele sale politice, şi a trezit 
atenţia împăratului Galien şi a soţiei acestuia, Salonina, 
pentru un asemenea proiect, dar intrigile de la curte au făcut 
ca acesta să eşueze. 

Bolnav, poate, de lepră, Plotin a părăsit Roma pentru a 
se retrage în Campania, la vila unuia dintre prietenii săi. 
înainte de a muri, a spus: „Mă străduiesc să fac ca ceea ce 
este divin în mine să se înalţe până la ceea ce este divin în 
univers". în acel moment, ne spune Porphyrios, un şarpe a 
trecut pe sub patul filosofului şi s-a strecurat într-o gaură a 
peretelui. 

Un nou tip de filosof contemplativ? - Mulţi istorici ai 
neoplatonismului s-au întrebat dacă se poate sau nu stabili o 
legătură între Plodn şi tradiţia filosofică grecească. Unii pre- 

tind că, o dată cu el, s-a produs o cotitură foarte importantă 
în istoria filosofiei antice şi că nu ne mai aflăm în faţa a ceea 
ce ne obişnuise filosofia greacă, in loc să gândim tranşant şi, 
de cele mai multe ori, artificial, noi ne vom mărgini să 
prezentăm câteva dintre datele problemei. 

a) Este de necontestat faptul că Plotin a fost educat în 
cadrul filosofiei greceşti: Platon, Aristotel şi stoicii sunt bine 
cunoscuţi de el, îi admiră şi îi citează adesea. Proiectul lui de 
a fonda o Platonopolis arată veneraţia sa faţă de Platon, la 
care, ca de altfel şi la Aristotel, putea găsi dezvoltări pre¬ 
ţioase asupra acestei contemplaţii , care ocupă un loc esenţial în 
Enneade. In plus, pitagorismul şi neopitagorismul, cosmoteo- 
logia stoicilor puteau adăuga la Timaios şi la tradiţia Marilor 
Mistere greceşti consideraţii despre Univers care se integrau 
perfect în perspectiva plotiniană. 

b) Dar, la Alexandria, am văzut, Plotin se găsise în con¬ 
tact cu tradiţii total diferite; chiar dacă el se opusese lor ade¬ 
sea într-un mod explicit, ele creaseră un climat intelectual 
diferit de acela care domnea în gândirea greacă. 

Să ne amintim de locul important care trebuie acordat 
moştenirii lui Philon din Alexandria, ce scrisese în greceşte - 
dar pentru evrei, nu pentru greci - o întreagă operă care 
oferea o lectură şi un comentariu al Bibliei după metoda ale¬ 
gorică. Să ne amintim, de asemenea, rolul jucat de creşti¬ 
nismul ce se năştea şi de numeroasele curente gnostice'. 

L Cf. Enneade/e, II, 9. H.-Ch. Puech, Plotin et Ies Gnostiques, 
In En quiie de la gnoje, voi. 1. p. 80 urm. 

c) in sfârşit, problema care s-a pus este de a afla dacă 
putem vorbi de un orientalism la Plotin. Se ştie că Ammo- 
nios Sakkas nutrea o mare admiraţie pentru brahmani şi că 
Plotin s-a angajat în armata lui Gordian III în speranţa de a 
putea ajunge în Orient şi de a întâlni acolo înţelepţi persani 
sau filosofi indieni. Totuşi, nu trebuie uitat că, în special în 
secolul al XlX-lea, India a devenit, la fel ca şi Egiptul, una 
dintre acele ţări model, unde se încerca să se găsească 
originea tuturor filosofiilor occidentale. Această egipto- 
manie' şi aceastăorientomanie sunt prezente în câteva istorii 
ale filosofiei din acea epocă. Ele sunt cele care, poate, l-au 
făcut pe Heinrich Ritter, în celebra sa Istorie a filosofiei, să 
acorde o mare importanţă răspândirii spiritualităţii orientale 
la greci şi să creadă că India a exercitat o influenţă capitală 
asupra gândirii lui Plotin. 

Dimpotrivă, K.H. Miiller afirmă că filosofia lui Plotin se 
găseşte în afara ideilor religioase ale cultelor orientale 1 2 . Totuşi, 
Emile Brlhier aminteşte că Plotin a trăit la Alexandria până 
la vârsta de 39 de ani, că acest oraş se găsea pe drumul ce 
duce din India către Roma, şi că Plotin se interesa de 
„filosofii barbari"; toate aceste date l-au făcut pe Brlhier să 
apropie gândirea lui Plotin de cea a Upanişadelor. 

In stadiul actual al cunoştinţelor noastre, trebuie să recu¬ 
noaştem că este greu să ştim dacă se poate într-adevăr vorbi 
despre vreo influenţă a Orientului asupra lui Plotin sau dacă 

1. Cf. Jurgis Baltrusa'itis, Elini sur ta legende etun mysbe. Ut 
Qr/ele d'lsis. Inirodnclion â l'egyplomanie. Paris, Olivier Perrin, 1967. 

2. Cf. K.H. Miiller, Orientalisches bei Plotinos?, In Hermh, 
1914, p. 70. 

trebuie să ne mulţumim să constatăm că apropierile dintre 
idei nu sunt imposibile, fără ca, pentru acest lucru, să fie 
necesar a vorbi despre influenţe'. De altfel, acest lucru nu 
ştirbeşte cu nimic originalitatea şi importanţa gândirii lui 
Plotin, care trebuie considerată dincolo de orice cercetare 
deşartă a influenţelor şi a surselor. 

„Enneadele". - Porphyrios a clasificat cele cincizeci şi 
patru de tratate ale lui Plotin în şase Enneade a câte nouă 
tratate, aşa cum indică şi etimologia cuvântului, fără să urmeze 
ordinea cronologică a compunerii lor, totuşi, el ne-a lăsat şi 
această ordine. 

Ştim că, în 263, când Porphyrios urma cursurile maestrului 
său, Plotin scrisese deja douăzeci şi unu'de tratate, din 263 
până în 268 el a mai scris douăzeci şi trei, apoi încă nouă, 
din 268 până la moartea sa. E important să avem sub ochi 
ridurile tuturor acestor tratate; le enumerăm urmând ordinea 
adoptată de Porphyrios, dar indicând pentru fiecare, între 
paranteze, numărul ce-i revine în ordinea cronologică probabilă 
a compunerii lor. 

Prima Enneadă. Conţine tratate care se ocupă de morală: 

1. Ce este fiinţa vie? Ce este omul? (53). 

2. Despre virtuţi (18). 

3. Despre dialectică (20). 

1. Cf. O. Lacombe, Note sur Plotin et la pensie indienne, în 
Annuaire de l’Ecole Pratique Jet Hanţei Etudes, secţiunea a V-a, 
1950-1951. 

4. Despre fericire (46). 

5. Creşte oare fericirea o dată cu timpul? (36). 

6. Despre frumos (1). 

7. Despre Binele cel dintâi şi despre următoarele (54). 

8. De unde vin relele? (51). 

9. Despre sinuciderea raţională (16). 

A dona Enneadâ. Reuneşte tratate care se ocupă de fizică, 
adică acelea care tratează despre univers şi problemele care 
ţin de el: 

1. Despre univers (40). 

2. Despre mişcarea circulară (14). 

3. Astrele aqionează? (52). 

4. Despre cele două materii (12). 

5. Ce vor să zică termenii în p/aere şi în act ? (25). 

6. Despre calitate şi despre formă (17). 

7. Despre amestecul total (37). 

8. De ce par mici obiectele depărtate? (35). 

9. Pentru aceia care spun că creatorul universului este rău şi 
că universul este rău (33). 

A (reia Enneadâ. După tratatele despre univers, ea con¬ 
ţine tratate despre lucruri considerate în raportul lor cu uni¬ 
versul: 

1. Despre Destin (3). 

2. Despre Providenţă I (47). 

3. Despre Providenţă II (48). 

4. Despre Daimonul care ne-a primit în griji (15). 

5. Despre iubire (50). 

6. Despre impasibilitatea lucrurilor incorporate (26). 

7. Despre eternitate şi despre timp (45). 

8. Despre natură, contemplaţie şi Unul (30). 

9- Consideraţii diverse (13). 

A patra EnneaJă. Conţine tratate referitoare la suflec 

1. Despre esenţa s ufletului I (21). 

2. Despre esenţa sufletului II (4). 

3. Dificultăţi privitoare la suflet I (27). 

4. Dificultăţi privitoare la suflet II (28). 

5. Dificultăţi privitoare la suflet III, sau: Despre viziune 

(29). 

6. Despre senzaţie şi despre memorie (41). 

7. Despre nemurirea sufletului (2). 

8. Despre coborârea sufletului în corp (6). 

9- Alcătuiesc toate sufletele unul singur? (8). 

A ducea Enneadă. Conţine toate problemele legate de 
Inteligenţă: 

1. Despre cele trei ipostaze principale (10). 

2. Despre geneza şi ordinea realităţilor posterioare Unului 

(11). 

3. Despre ipostazele care au facultatea de a cunoaşte şi 
despre ceea ce este deasupra acestor ipostaze (49). 

4. Cum ceea ce este după Unu vine din Unu; despre Unu 

(7). 

5. Inteligibilele nu sunt în afara Inteligenţei: despre Bine 
(32). 

6. Ceea ce este dincolo de fiinţă nu gândeşte. Care este fiinţa 
gânditoare de rangul întâi şi care de rangul doi? (24). 

7. Există idei ale lucrurilor individuale? (18). 

8. Despre frumuseţea inteligibilă (31). 

9. Despre inteligenţă, idei şi fiinţă (5). 

A şasea EnneaJă: 

1. Despre genurile fiinţei I (42). 

2. Despre genurile fiinţei II (43). 

3. Despre genurile fiinţei III (44). 

4-5. Fiinţacareestepestetot în întregime este una şi aceeaşi 
fiinţă I şi II (22-23). 

6. Despre numere (34). 

7. Cum s-a ajuns la existenţa multiplicităţii ideilor: despre 
Bine (38). 

8. Despre ceea ce este voluntar; despre voinţa Unului (39). 

9. Despre Bine sau despre Unu (9). 

Porphyrios precizează în plus că a reunit într-un singur 
„corp" (acoţxa) primele trei EnneaJe, următoarele două 
într-alt „corp”, iar cea de-a şasea constituie, ea singură, un al 
treilea „corp". Cele şase EnneaJe sunt deci grupate în trei 
„corpuri"; Emile Br^hier crede că prin „corp” trebuie 

înţeleasă, poate, cartea cu pagini (liber), care avea să se 
substituie, la sfârşitul secolului al doilea, sulului (i volumen ). 


I — Centrul fîlosofiei plotiniene 

Este imposibil să nu recunoşti, o dată cu Hegel, faptul că, 
la Plodn, „anumite idei esenţiale se repetă la infinit, şi că 
lectura scrierilor lui are în ea ceva obositor, pentru că, în 
cadrul ansamblului, particularul de la care se pleacă revine 
mereu la tema generală. Este, aşadar, posibil să înţelegi 
ideile lui Plotin plecând de la câteva dintre tratatele sale, fără 
ca lectura celorlalte să conducă la noi dezvoltări" 1 . 

Greşeala îi revine poate lui Porphyrios, editorul lui Plo¬ 
tin, dar aceasta ţine, de asemenea, şi de gândirea plodniană 
însăşi, care ar trebui cuprinsă dintr-o singură privire şi care, 
pe căi întortocheate, revine mereu la centrul său, asemenea 
razelor unui cerc, care converg către centru, oricare ar fi 
punctul de circumferinţă de unde acestea pornesc. 

Am spus-o şi am repetat-o mereu, gândirea lui Plodn 
datorează mult platonismului şi aristotelismului, dar aceste 
concepţii despre lume, de la care ea pleacă uneori sau la care 
poate reveni, diferă de acelea care îi erau dragi lui Platon sau 
lui Aristotel. Să vedem, aşadar, prin ce diferă între ele aceste 
filosofii. 

a) Pentru Platon, lumea este, înainte de toate, o istorie 
legată de o origine şi de un ţel metafizic. Omul este profund 

1. Hegel, Leţoni sur l'bistoirt de ta pbilosophie, (rad. în limba 
francezi Garniron, Paris, Vrin, 1975, voi. IV, p. 858. 

implicat în această istorie, iar miturile, atât de numeroase în 
opera lui Platon, au menirea de a ne face să înţelegem care 
este miza în intervalul de timp ce separă perioada de 
dinainte de naşterea noastră de cea de după moartea noastră. 
In intervalul de dinaintea naşterii noastre, se înrădăcinează 
în noi cunoştinţe care trebuie descoperite prin anamneză. 
După moarte, existenţa pe care am dus-o va fi judecată. 
Aşadar, platonismul este, în chip esenţial, o filosofie tragică, 
pentru că, spunând devenire, spune, în acelaşi timp, decadenţă 
şi îmbătrânire. Este vorba deci „de a ne refugia cât mai repede 
acolo, sus"; în ultimă instanţă, o asemenea evadare ascen¬ 
sională conduce la contemplaţie (decupla). 

Desigur, calea ascendentă a lui Plorin, anodos-ul (txvoSoq), 
ar putea fi pusă în legătură cu dialectica ascendentă 
(OUvaYCir/fl) a lui Platon, iar calea descendentă plotiniană, 
catbodos-u\ (KCtdoSoţ), ar putea să ne facă să ne gândim la 
dialectica descendentă (Siaipeoiq) a lui Platon; analog, 
Unul din Enneade aminteşte de Anipoteticul, de Necondi¬ 
ţionatul platonician, care este „dincolo de esenţă" şi de 
existenţă. în plus, sunt posibile comparaţii între ceea ce spun 
cei doi filosofi despre Frumos, Eros, Numere, Genuri, Fiinţă 
sau Suflet. 

Este permis, şi chiar indicat, să operăm astfel de apro¬ 
pieri. Totuşi, gândirea lui Plotin se situează într-o altă pers¬ 
pectivă decât cea a lui Platon; iată de ce problema educaţiei 
şi cea a politicii, care deţin un loc important în platonism, 
nu intră în sfera intereselor lui Plotin. Analog, recurgerea la 
mituri, atât de frecventă la fondatorul Academiei, nu mai 
apare în gândirea lui Plotin, care a apelat mai degrabă la 

imagini; cel care ştie să citească în el însuşi şi în jurul lui, 
acela, de fapt, n-are nici o nevoie de a recurge la povestiri 
aluzive. 

b) în ceea ce priveşte filosofia lui Aristotel, aceasta e mult 
diferită de aceea pe care a elaborat-o Plotin. Mai întâi, 
pentru Aristotel, natura nu este obiectul unei singure relatări 
ca în platonism, ci constituie un sistem care trebuie descris 
minuţios. Dacă, potrivit lui Aristotel, Platon „spune lucruri 
goale şi se mulţumeşte să facă metafore poetice”, aceasta se 
întâmplă fiindcă pentru autorul Fizicii devenirea nu trebuie 
inserată în expuneri care-şi propun să-i atribuie un sens, ci 
trebuie explicată şi descrisă în termeni naturali de cauzalitate 
şi de finalitate, capabili să dea socoteală, căci natura este, 
într-un fel, un mare organism care funqionează şi căruia 
naturaliştii trebuie să-i explice modul de funqionare şi de 
creştere. 

Astfel, la Aristotel, studiul naturii nu conţine consideraţii 
de genul celor pe care le întâlnim în Timaios, ci o „istorie 
naturală", adică cercetări care se îngrijesc să observe deve¬ 
nirea şi mişcarea sub toate formele lor, apoi să clasifice indi¬ 
vizii, mineralele, plantele, fiinţele în genuri, asupra cărora se 
exercită cunoaşterea, pentru că „nu există ştiinţă decât a 
generalului”. 

Totodată, această fizică aristoteliciană atârnă de o teo¬ 
logie. Dacă, într-adevăr, teologia cărţii a VlII-a a Fizicii are 
ca premisă o teorie a cauzalităţii şi a Zeului prim-mişcător, 
aceea care e expusă în cartea a Xll-a a Metafizicii se bizuie pe 
o concepţie despre lume în care Zeul este Act pur, „gândirea 
gândirii”, gândirea care se gândeşte pe sine; în cele din 

urmă, i se cere omului să încerce să devină, în măsura posi¬ 
bilului, asemănă tor Zeului, şi să ajungă asdei la contemplaţie. 

întâlnim, aşadar, aici experienţa contemplaţiei, pe care o 
vom regăsi la Plotin, dar e important să nu uităm că consi¬ 
deraţiile lui Aristotel asupra fizicii se situează mai degrabă la 
periferia preocupărilor lui Plotin. Acelaşi lucru se întâmplă şi 
cu lucrările pe care Aristotel le-a consacrat logicii. 

în ceea ce priveşte acest uium punct, trebuie subliniat că 
o prăpastie separă ceea ce Platon spune despre Logos, în 
Kratylos, de ceea ce expune (asupra aceluiaşi subiect, n. trad.) 
Aristotel în Despre interpretare, în Categorii şi-n Analitice. 
Pentru Aristotel, de fapt, logosul este în chip esenţial un dis¬ 
curs declarativ, deci depinde de o „logică" ce trebuie să 
definească funcţiile atributive coerente, graţie cărora se poate 
defini judecata, ca şi funcţiile implicaţiilor necesare (silogis¬ 
mele) pentru exerciţiul raţionamentului. Toate aceste consi¬ 
deraţii asupra inferenţelor şi deducţiilor nu reţin deloc aten¬ 
ţia lui Plotin, care este în chip esenţial un contemplativ şi un 
intuitiv mai degrabă decât un spirit analitic. 

c) Cât despre relaţiile lui Plotin cu stoicismul, am putea, 
desigur, să găsim puncte de legături Stoicismul (cf. mai 
ales, EnneaJe, III, 1, 2-3; II, 9) identifică, cu bună ştiinţă, pe 
Zeu cu universul. Zeul este, pentru stoicism, fiinţa înzestrată 
cu raţiune şi perfectă, cel mai pur dintre toate corpurile, 
identică cu materia, este focul artist şi fluidul care se răspân¬ 
deşte în totalitatea lumii. Această cosmoteologie ar putea să 
se regăsească la baza ultimelor cuvinte ale lui Plotin: „Mă 
străduiesc să fac ca ceea ce este divin în mine să se înalţe 
până la ceea ce este divin în univers". Totuşi, ceea ce spun 

stoicii despre materie şi despre timpul providenţial rămâne 
destul de străin preocupărilor lui Plotin; în plus, noţiunea de 
„cetăţean al lumii”, dragă stoicismului, se situează la peri¬ 
feria speculaţiilor mistice ale lui Plotin. 

Astfel, nu se poate spune, aşa cum adesea s-a spus, că 
plotinismul nu este decât un sincretism; influenţele pe care 
le-a putut suporta Plotin nu au fost decât acelea care s-au 
inserat într-o concepţie despre lume care-i era proprie, şi nu 
doar un simplu reflex al acestor influenţe. 

Două formule remarcabile ale lui H.-Ch. Puech ne per¬ 
mit să ne situăm în inima plotinismului. Prima ne spune că, 
în acest caz, este vorba despre „o mistică a imanenţei, în 
cadrul unei metafizici a transcendentului"'. A doua preci¬ 
zează: „extazul mistic, care ne face să ne reîntoarcem la Unu, 
nu este decât contrapartida sau corecţia unui extaz metafizic, 
care face ca din Unu să emane o suită de manifestări necesare 
în cadrul procesiei, dar iluzorii în cadrul conversiei" 1 2 . Cu¬ 
vântul extaz, aşadar, e considerat aici în dublă accepţie. Mai 
întâi, avem de-a face cu un extaz ascensional, care implică o 
conversie; el ne smulge din sfera multiplului şi ne acordă 
accesul ( anodos) la Unu, care este dincolo de orice esenţă şi de 
orice existenţă. Apoi, este vorba despre un extaz care este un 
abandon şi o procesie, o ieşire din Unu, o izbucnire care duce 
în jos ( cathodos ); el este cel pe care extazul mistic trebuie să-l 
anuleze pentru a face posibilă contemplaţia. 

Putem observa că H.-Ch. Puech foloseşte de fiecare dată 
adjectivul „mistic"; Plotin acăutat.într-adevăr.şi a cunoscut 


1. H.-Ch. Puech, op. cit., voi. I, p. 69. 

2. H.-Ch. Puech, op. cit., voi. I, p. 81. 

starea theopathică, adică extazul unui vizionar care a văzut', 
extaz care ar trebui să devină starea normală şi permanentă a 
eului nostru'. 

Misticul despre care e vorba aici nu se confundă cu 
myst-ul, adică cu acela care, la greci, fusese iniţiat în Mis¬ 
tere. Astfel de iniţieri se bazau, de fapt, pe o cunoaştere 
transmisă de-a lungul unor încercări diverse; or, extazul de 
care vorbeşte Plodn nu este stadiul ultim al unui demers 
dirijat de o cunoaştere transmisă pur şi simplu. Aceasta este 
una din principalele raţiuni pentru care a existat îndoiala că 
Plotin ar fi fost cu adevărat un filosof grec. 

Dar extazul plotinian nici nu este asemănător cu acela pe 
care-1 putem găsi mult mai târziu la marii mistici creştini ca 
Francisc din Assisi, Ioan al Crucii sau Tereza din Avila. 
Nimic nu este mai străin lui Plodn, de fapt, decât ideile de 
kenoză, încarnare, Mesia, Agape (dragoste creşdnă, n. trad.), 
Har sau Mântuire. Să spunem, pentru a preciza lucrurile şi, 
mai ales, pentru a încerca să ne situăm în chiar centrul con¬ 
cepţiei plodniene a lumii, că o asemenea filosofie nu face 
deloc recurs la o Revelaţie pe care ar implica-o Mesajul unei 
Bblii sau Mesajul prin încarnare, fiindcă ea este o filosofie 
misdcă a dezvăluirii. Acesta este punctul esenţial asupra 
căruia trebuie să insistăm. 

Am reamindt faptul că, la Platon, dialecdca ascendentă 
urca din idee în idee până la a ajunge la Necondiţionat, adică 
la Binele care dă lumină tuturor lucrurilor. O asemenea dia- 

1. Cf. Porphyrios, Viatului P/otiu, § 23. 

2. Enutadelt, VI, 9, 4; VI, 9, 9; VI, 9, 10. în continuare vom 
da in text referiri la Enntadc. 

lectică îşi propune să descopere Principiul principiilor, care 
ne permite să dăm socoteală de organizarea lucrurilor şi a 
fiinţelor. Cât despre dialectica descendentă, ea trage conse¬ 
cinţele care decurg din acest Principiu anipotedc şi recon¬ 
struieşte seria de idei arătându-ne cum a condiţionat Necon¬ 
diţionatul relaţiile care unesc indivizii unii cu alţii. Ne găsim, 
aşadar, în prezenţa unor drumuri ale cunoaşterii care conduc: 
unul la o vedere sinoptică 1 , permiţând să dobândim o pano¬ 
ramă a fiinţei, celălalt la o dezvăluire a înlănţuirii fiinţelor. 

Din punct de vedere istoric şi filosofic, aceste ascensiuni şi 
coborâri dialectice, care sunt căile platoniciene ale cunoaş¬ 
terii, au dat naştere la două curente diferite. 

Primul este cel al căii speculative aristoteliciene, dar as¬ 
censiunea conceptuală este transformată, sub forma inducţiei 
generalizate, trecere de la particular la general, cu ajutorul 
clasificărilor pe genuri care construiesc o piramidă de con¬ 
cepte. Cât despre dialectica descendentă, ea se regăseşte, de 
asemenea transformată, în actul deduqiei, cu ajutorul căruia 
se trece de la general la particular. 

Al doilea curent, născut din dialectica platoniciană, con¬ 
duce la misticismul speculativ al lui Plotin. Calea ascendentă 
este cea care, urcând din ipostază în ipostază, trebuie să ne 
conducă până la contemplarea Unului. Acest Unu, generator 
a tot ce există, nu e nimic din tot ceea ce dă naştere: ca şi 
Anipoteticul de care vorbea Platon, el rămâne dincolo de 
esenţă şi de existenţă. Un asemenea salt uriaş până la Prin¬ 
cipiul suprem, la Sursa originară, constituie, conform lui 

1. Platon, Republica, VII, 537 c. 

Plotin, „sfârşitul drumului". Oamenii superiori „văd, dintr-o 
privire pătrunzătoare, lumina de sus; ei se ridică deasupra 
norilor şi a tenebrelor de aici" (V, 9, 1). 

într-un sens, Plocin reia, aşadar, demersul platonician, 
pentru că şi el distinge un acolo s/u, de care trebuie să ne 
apropiem plecând de aici, de jos, de unde trebuie să ne sus- 
tragem. Totuşi, accentul este, în acest caz, mult mai mistic 
decât la Platon, fiindcă Plotin a văzut în felul unui vizionar. 

Cât despre calea descendentă, ea este, la capăt, în mod 
esenţial catastrofică; sufletul îşi pierde aici aripile pentru a 
cădea într-un corp. Desigur, vom găsi aici urmele concep¬ 
ţiilor orfico-pitagoreice, care sunt prezente şi la Platon; dar, 
la Plotin, totul este mai dramatizat, deoarece coborârea este 
o cădere şi o decădere în cursul cărora sufletul se îndreaptă 
către Rău (VI, 9, 11). 

In consecinţă, ne găsim în prezenţa unui paradox apa¬ 
rent, dar foarte revelator pe de-o parte, ni se cere să ieşim 
din noi înşine, pe de altă parte, ni se spune că contemplaţia 
ne aduce în starea de a ne vedea pe noi înşine în tot ade¬ 
vărul, plecând tot din noi înşine. Lucrurile stau aşa pentru că 
conversiunea plotiniană implică un drum de-a lungul căruia' 
trebuie să parcurgem în sens invers, pentru a anula căderea, 
calea procesiei. Salvarea este deja prezentă, este deja reali¬ 
zată, nu trebuie decât să luăm cunoştinţă de ea. 

De aici provin sensul şi însemnătatea celor două imagini 
cheie ale lui Plotin: aceea a jetului de apă şi aceea a razei 
luminoase. Picăturile de apă izbucnesc, toate, de acolo de 
unde izvorăşte jetul de apă şi recad apoi, răspândindu-se în 
diversitate şi multiplicitate; astfel, ele sunt imaginea fidelă a 

căderii către Rău; iată de ce trebuie să ne străduim să par¬ 
curgem în sens invers itinerarul pe care ele l-au urmat, 
pentru a reurca până la Unul extatic. La fel se întâmplă şi cu 
razele luminoase, care pornesc dintr-un punct central, după 
care diverg pierzându-se uşor într-d întunecime unde mor. 
Trebuie să evităm acest drum catastrofic, pentru a urca din 
nou la punctul luminos originar, acolo unde vom contempla 
Lumina însăşi şi vom deveni Lumina aceasta, identifi- 
cându-ne cu ea. 

Suntem deci aici la antipozii tradiţiei iudeo-creştine care 
nu încetează a vorbi despre „Dumnezeu ascuns". La Plotin, 
demersul ascensional se încheie cu experienţa dezvăluirii, şi se 
poate spune că această noţiune a vălului se regăseşte, impli¬ 
cit, pretutindeni în filosofia lui Plotin. Vălul acoperea faţa lui 
Isis, dar demersul care implică smulgerea vălului se sfârşeşte 
printr-un contact (&(pfl) şi o fuziune (E<papp.07T|) cu ceea ce 
se contemplă în sanctuar (VI, 9, 11). Plotin, care acordă o 
deosebită importanţă Misterelor revelate iniţiaţilor (ibid), 
face, implicit, din dezvăluire, etape către care trebuie să 
tindă meditaţia, fiindcă dincolo de văl se găseşte lucrul pe 
care trebuie să-l contemplăm. 

Acestea sunt motivele pentru care viziunea plotiniană 
asupra lumii nu are nimic de-a face cu ceea ce ar putea se¬ 
măna cu o filosofie, creştină sau gnostică, a Creaţiei (cf. V, 8, 
7; VIII, 8, 2). Plotin opune Creaţiei ideea de difuzie prin 
strălucire a Inteligibilului, de Emanaţie care-şi găseşte mani¬ 
festarea sub forma lumii sensibile. La drept vorbind, nu 
există separaţie între lumea inteligibilă şi lumea sensibilă, 

prima fiind lumea sensibilă redusă la formele şi puterile sale, 
cea de-a doua doar partea vizibilă a acestor forme. 

în consecinţă, înţelegem sensul şi însemnătatea personi¬ 
ficării Naturii, când aceasta răspunde la întrebarea pentru ce 
creează: „Nu trebuie să mă întrebi; trebuie doar să înţelegi şi 
să taci, aşa cum eu însămi tac; fiindcă nu am obiceiul să vor¬ 
besc. Ce să înţelegi? Faptul că obiectul creat este pentru 
mine un obiect de contemplaţie mută, obiectul natural al 
contemplaţiei mele, eu însămi fiind născută dintr-o aseme¬ 
nea contemplaţie şi având o predispoziţie naturală de a con¬ 
templa; ceea ce contemplă în mine produce un obiect de 
contemplaţie; tot aşa, geometrii trasează figuri contemplând. 
Dar eu nu trasez nici una; eu contemplu, iar liniile corpurilor 
se realizează ca şi când ar ieşi din mine. Posed caracterul 
mamei mele şi a celor ce m-au zămislit; ei înşişi s-au născut 
ca urmare a unei contemplaţii; iar eu m-am născut fără ca ei 
să acţioneze; ci pentru că ei sunt raţiuni mai bune ca mine, şi 
fiindcă aceste raţiuni se contemplă ele însele, am fost ză¬ 
mislită de ele” (III, 8, 4). 

Contemplând obiectul său, natura rămâne în repaus, 
fiindcă ea însăşi este un obiect de contemplaţie; iar acest 
obiect se naşte din ea tocmai fiindcă ea rămâne în ea însăşi'şi 
cu ea însăşi. La oameni însă, deoarece contemplaţia slăbeşte, 
..ei trec la acţiune, care nu e decât o umbră a contemplaţiei" 
(,ibid .). Pe scurt, generarea de forme de către natură este un 
act de contemplaţie, iar aceste forme sunt ele însele obiecte 
ale contemplaţiei. 

Totuşi, Natura nu poate fi confundată cu Zeul, puterea ei 
c limitată, iar Plotin poate astfel aborda problema Răului, a 

cărui origine nu trebuie căutată într-un vinovat mai mult 
sau mai puţin diabolic, aşa cum o făceau gnosticii. Defectul 
provine din faptul că lumea sensibilă s-a născut ca urmare a 
unei contemplaţii ajunsă la un punct de slăbiciune extremă, 
lucru de care vom vorbi în detaliu în capitolele care urmează. 

Contemplaţia este supusă slăbirii, dispersiei şi, prin acest 
fapt, ea este, ca să spunem aşa, creatoare, dând la iveală 
obiectul contemplaţiei. La început, privirea şi lumina nu 
erau decât un singur lucru, iar Unul poseda o transparenţă 
nemediată, vâzându-se pe sine 1 . Dar privirea a vrut să se 
diferenţieze de lumină, născându-se astfel un fel de vedere 
confuză, care s-a întors spre sursa ei şi care, atunci, a devenit 
o privire şi o sursă. De acum înainte, privirea a avut un 
obiect de privit, iar forma aceasta a devenit o mişcare 
întreruptă, reflectând lumina căreia îi permitea să fie privită. 
De atunci, privirea detaşată de lumină nu mai e capabilă să 
surprindă transparenţa acesteia, fiind constrânsă să producă 
forme asupra cărora se reflectă lumina, pe care poate, astfel, 
s-o contemple (V, 3, 11; VI, 7, 17). 

In consecinţă, extazul implică un salt în interiorul ema¬ 
naţiei care provine din Principiul suprem, şi o ascensiune 
către acest Principiu: „Trebuie să fugim singuri către cel 
singur", părăsind lucrurile de aici, de jos (VI, 9, 11). 

Este evident că suntem departe de cosmopolitismul stoi¬ 
cilor, pentru care înţeleptul trebuie să trăiască în Cetatea 
pământească şi să participe, şi acolo, la această simpatie uni¬ 
versală graţie căreia nimic nu se află în univers ca o insulă în 

1. Cf. Pierre Hadot, Plttin ou !a timpiiciti du regard, p. 8 urm. 

mijlocul mării; pentru stoicism, această simpatie în act nu este 
altceva decât timpul care, în mod providenţial, conduce atât 
înlănţuirea dintre cauze şi efecte cât şi cea dintre cauzele 
însele. 

Suntem de asemenea, în acest caz, şi într-un spirit opus 
aristotelismului care îşi găseşte punct de sprijin în experienţa 
sensibilului şi în opinie, pentru a reuşi să culeagă informaţii 
capabile să identifice şi să clasifice indivizii care există în ca¬ 
drul naturii, să organizeze, prin urmare, judecăţile noastre şi să 
înţeleagă mişcarea în funcţie de procesul de cauzalitate şi 
finalitate. 

In sfârşit, deşi am găsit la Plotin o terminologie (contem¬ 
plaţie, aici jos, acolo sus, a fugi, etcj şi preocupări pe care le 
întâlnim la Platon, deşi Plotin a visat să întemeieze o Plato- 
nopolis, trebuie să recunoaştem că pe el nu-1 interesează de¬ 
loc să instituie o pedagogie capabilă să-l instruiască pe filosof 
să guverneze Cetatea 1 . 

Cu Plotin, ne găsim în faţa unui tip nou de înţelept: con¬ 
templativul care, în şi prin singurătate, pleacă din el însuşi şi, 
totodată, din mijlocul lucrurilor, pentru a urca, într-o ascen¬ 
siune treptată, până la Principiul universal al tuturor lucru¬ 
rilor. Verbul a pleca, pe care tocmai l-am folosit, trebuie în¬ 
ţeles într-o dublă accepţie, în măsura în care implică o 
plecare, adică începutul unei ascensiuni, şi o ieşire, adică o 
smulgere. 

Ceea ce contează este de a realiza o inversiune care ne va 
detaşa de orice diferenţiere; fiindcă cine spune diferenţă 

1. Cf, dimpotrivi, la Platon. Republica, Omul politic. Legile. 

spune întuneric, dispersie, înfrângere prin situarea în 
singularitatea timpului şi a locului. Trebuie aşadar să 
restabilim sufletul în starea sa primordială, dar o asemenea 
restaurare trebuie să se sprijine pe un studiu filosofic al 
structurii realităţii şi al explicării ei spirituale. 

Punctul de plecare. - In dialogurile lui Platon, dez¬ 
baterea unei probleme începe, în majoritatea cazurilor, prin 
enunţarea unei definiţii, seducătoare dar numai aparent ade¬ 
vărată şi, în general, propusă de un sofist, după care Socrate 
o trece prin rigorile criticii. Prezenţa lui Socrate, care se 
joacă, ironic, cu interlocutorul său, aşa cum o face şi pisica cu 
un şoarece, dă adesea operelor lui Platon caracterul unei 
piese de teatru. 

La Aristotel, examinarea unei probleme pleacă de la fiinţă 
la cunoaştere, în sensul în care Stagiritul se întreabă mai 
întâi dacă, de exemplu, timpul, vidul, spaţiul, etc. există şi, 
în caz de răspuns afirmativ, ce sunt ele. El pleacă, aşadar, de 
la existenţă la esenţă şi, pentru aceasta, el trece în revistă 
opiniile predecesorilor săi. 

Nimic din toate acestea la Plotin, la care dialogul, ironia 
şi căutarea unor definiţii nu joacă nici un rol. Desigur, ne 
putem uneori găsi în prezenţa unui dialog implicit, atunci 
când intervine vreo obiecţie, dar, spre deosebire de ceea ce se 
întâmplă la Platon, nu ne găsim în prezenţa vreunui per¬ 
sonaj menţionat într-adins şi care îşi face cunoscut punctul 
său de vedere. în plus, atunci când Plotin îi invocă pe Hera- 
clit, Empedocle sau pe „divinul Platon", el nu îi citează ca pe 
nişte savanţi care au găsit adevărul în vreun domeniu par- 

ticular, cum putea s-o facă Aristotel, ci ca pe nişte oameni 
care au avut acces la Lumina care conduce Lumea. Plotin 
analizează, povesteşte şi meditează fiindcă el vorbeşte ca un 
Iniţiat, străduindu-se la rândul său să devină un iniţiator. 

Demersul plotinian ia naştere în jurul acestui text cen¬ 
tral: „Mă trezesc adesea că-mi părăsesc trupul; străin de orice 
lucru, intim cu mine însumi, văd o frumuseţe extraordinară. 
Sunt convins, mai ales atunci, că am un destin superior; acti¬ 
vitatea mea este treapta cea mai înaltă a vieţii; sunt unit cu 
fiinţa divină şi, ajuns la această activitate, mă fixez în ea, 
dincolo de alte fiinţe inteligibile. Dar, după acest răgaz în 
fiinţa divină, şi după ce cobor de la nivelul inteligenţei la 
gândirea analitică, mă întreb cum am reuşit să cobor şi cum 
a putut sufletul să descindă într-un corp, fiind el însuşi aşa 
cum mi s-a^înfaţişat, chiar dacă se află într-un corp" (IV, 8, 1). 

La lectura unui asemenea text există tentaţia de a crede 
câ sufletul trece printr-o adevărată odisee, pentru că a cobo-. 
rât aici de acolo, de sus, unde se află Fiinţa cea adevărată (IV, 1); 
Jar, pentru ca să poată exista această odisee, ca să spunem 
aşa, anulată prin şi în contemplaţie, este necesar ca ea să 
aparţină unei viziuni a lumii diferită de cea a tradiţiei gre¬ 
ceşti, unde Demiurgul platonician, Primul mişcător aristo- 
telician sau Focul providenţial şi artizan al stoicilor sunt la 
temelia unui cosmos care se mişcă şi f uncţionează. 

Emanaţia. - Noţiunea de emanaţie (ccnoppoux) este în 
centrul unei viziuni asupra lumii care nu urmează tradiţia ce 
r ăcea din Zeu un arhitect, un Demiurg organizator al uni¬ 
versului de la starea de haos la cea de cosmos desăvârşit; 

37 



Neoplatonismul 

emanaţia de care vorbeşte Plotin nu are nimic de-a face cu 
Creaţia biblică. Referinţele la lumină permit să înţelegem 
ceea ce emanaţia are asemănător cu aceasta. 

Lumina este, într-adevăr, necorporală, dar provine dintr-un 
corp; ea este, aşadar, ca un intermediar între inteligibilul de 
acolo, de sus, şi sensibilul care se află aici; ea seamănă cu un 
fel de realitate spirituală sau cu o spiritualitate reală. Plecând 
de la o asemenea imagine, vom putea înţelege relaţia care 
există între Unul suprem, situat dincolo de toate lucrurile, şi 
totalitatea universului organizat. Ceea ce vedem în acesta din 
urmă este nu doar simpla copie a unui model superior, aşa 
cum ar fi amprentele, mai mult sau mai puţin imperfecte, 
obţinute de la un acelaşi sigiliu, ci ceea ce a devenit vizibil 
sau, mai degrabă, ceea ce fiinţează graţie emanaţiei luminii. 
Lumina Soarelui se poate vedea mereu, dar ea nu se împarte; 
dacă am stăvili-o cu ecrane opace, ea nu ar mai exista din¬ 
colo de acestea, dar nu se va diviza datorită acestui lucru (VI, 
4,7). 

Plotin foloseşte o altă metaforă pentru a ne face să înţe¬ 
legem cum se poate ca un acelaşi şi singur act să se extindă 
la totalitatea lucrurilor pentru a le asigura unitatea, fără ca, 
pentru aceasta, să fie material: „Mâna poate să ţină, deodată, 
un corp întreg, o bucată de lemn de mai mulţi coţi şi alte 
obiecte; forţa sa se întinde atunci la toate aceste corpuri, şi 
totuşi această forţă nu se divizează, în mână, în mod egal 
faţă de corpurile pe care le susţine; şi, deşi această forţă se 
întinde până la limita corpurilor, mâna rămâne ea însăşi în 
limitele întinderii sale şi nu se extinde deloc la corpurile pe 
care le susţine. Dacă adăugăm la aceste corpuri un alt corp şi 

dacă mâna le poate încă ţine pe toate, forţa ei se extinde la 
acest nou corp, (ară ca să se dividă în tot atâtea părţi câte 
corpuri sunt" (VI, 4, 7). Acest nou exemplu ne permite astfel 
să înţelegem că o aceeaşi şi singură fiinţă se poate extinde la 
tot şi că mai multe fiinţe sensibile, situate în mai multe 
locuri, pot să se împărtăşească din aceeaşi fiinţă. 

Plotin se străduieşte să ne facă să înţelegem ideea de 
emanaţie cu ajutorul imaginilor. Totuşi, e important să nu 
interpretăm greşit această noţiune; prin emanaţie trebuie să 
înţelegem o iradiere fără mişcare şi nu un fel de scurgere 
implicând vreo ..ieşire" şi, în consecinţă, o deplasare; în legă¬ 
tură cu aceasta, nu trebuie să ne inducă în eroare comparaţia 
cu izvorul şi cu fluviul aferent. 

Unul, imobil şi suficient sieşi, nu dă naştere la ceva, nici 
nu inventează, nici nu creează: el emană ca şi lumina sau 
căldura degajată de foc, ca frigul emis de zăpadă, în felul în 
care se răspândesc efluviile parfumurilor (V, 1, 6), şi se dis¬ 
tribuie un izvor în cursul apei fără ca să se sleiască, sau în 
t elul în care seva ce emană din rădăcini urcă prin tot arborele 
III, 8, 10). 

Dar cea mai reuşită imagine, aceea care revine foarte ade¬ 
sea la Plotin, este aceea a cercului, a centrului şi a razelor 
sole; ea este mai reuşită decât toate celelalte în măsura în 
care nu este afectată de un dinamism care ar risca să ne 
ieturneze de la contemplaţie în folosul vreunui mobilism. 
Fiindcă „sufletul este unul şi multiplu; invers, formele (sufle¬ 
tele, n. trad.) care se află în corpuri sunt multiple şi unitare; 
corpurile nu au decât multiplicitate; principiul suprem nu 
rvsedâ decât unitate” (IV, 2, 2). 

Căci lucrurilor divizate şi răspândite de natură li se opune 
o esenţă nedivizată şi indivizibilă care n-are nici dimensiune, 
nici loc, dar care poartă, ca un vehicul, toate fiinţele cu sine, 
căci, mereu identică cu ea însăşi, ea este punctul comun de 
plecare al lucrurilor care vin după ea. De unde şi acest text 
foarte important: „Ea este ca un centru al cercului: toate 
razele care purced din centru către circumferinţă lasă centrul 
neschimbat, deşi ele se nasc din el şi-şi datorează lui fiinţa; 
ele participă la centru, iar acest punct indivizibil este ori¬ 
ginea lor; dar ele purced în afară, deşi rămân ataşate de el" 
(IV, 2, 1). 

Razele „purced", într-adevăr, din centru fără ca să-l pără¬ 
sească, „plecarea" lor nu implică vreo mişcare, dar, cu toate 
acestea, este o plecare, adică un abandon. Iată de ce Plotin 
spune despre Inteligenţă că, deşi dăruieşte ceva din sine 
însăşi, face totul fără agitaţie sau mişcare (III, 2, 2); ceea ce 
ea dăruieşte purcede, emană dinlăuntrul ei, pleacă, decurge 
din ea, fără ca să existe cu adevărat mişcare, adică fără ca să 
existe un spaţiu parcurs. 

Mişcătorul nemişcat, Actul pur ai lui Aristotel, ia aici o 
cu totul altă înfăţişare, el nu mai mişcă rămânând nemişcat 
şi nu mai este anterior potenţei: „Actul care emană, într-un 
fel, din Unu este ca şi lumina care emană de la Soare; în¬ 
treaga natură inteligibilă este o lumină; sus, în vârful lumii 
inteligibile, deasupra ei, domneşte Unul, care nu răspândeşte 
în afara lui lumina ce iradiază" (V, 3, 12). La drept vorbind, 
nu lumina este cea care iradiază ci Unul este cel care iradiază 
lumina. De aceea Plotin afirmă paradoxal: „Fiinţa care vine 
după Unu nu se separă de el şi nu este identică cu el" ( ibid .)\; 

razele nu se separă de Centrul cercului şi, cu toate acestea, 
nu sunt identice cu el. 

Plotin revine în mai multe rânduri asupra acestei ima¬ 
gini: „Inteligenţa se desfăşoară ca un cerc care, desfaşu- 
rându-se, devine o figură geometrică, o suprafaţă, o circum¬ 
ferinţă, un centru, raze, un sus şi un jos, un loc mai bun, care 
e acela de unde pleacă razele şi un loc mai rău, care e acela 
către care acestea tind; fiindcă centrul de origine, el singur, 
nu e totuna cu ansamblul format din centru şi circumferinţă, 
iar acest ansamblu nu e totuna cu centrul originar luat 
singur" (III, 8, 8). 

O asemenea emanaţie, care nu este nici creaţie, nici pro¬ 
ducere, nici evoluţie, nici naştere veritabilă, este procesul 
prin care Plotin rezolvă problema Unului şi a Multiplului. 

Mai înainte de a trata un asemenea subiect, Plotin ne 
cere să-l invocăm pe Zeu printr-o inspitraţie a sufletului 
nostru, pentru a-1 admira. Trebuie să contemplăm „acest 
Unu care este situat în el însuşi ca în interiorul unui sanctuar 
şi care este nemişcat, deasupra tuturor lucrurilor" (V, 1, 6). 

Plotin respinge ideea că poate exista o naştere a multi¬ 
plului pornind de la mişcare, fiindcă acest multiplu ar fi 
atunci nu în poziţia a doua, ci în a treia, adică după Unu şi 
mişcare. Trebuie, prin urmare, să spunem că „ceea ce vine 
după Unu vine fără ca să existe mişcare” (V, 1, 6); al doilea 
termen trebuie să existe fără ca Unu să se mişte, să se încline 
sau să aibă voinţa de a face acest lucru. Numai iradierea 
poate să dea socoteală de acest al doilea termen din jurul 
Unului imobil, „o iradiere care vine de la el, de la el care 
rămâne nemişcat, aşa cum şi lumina strălucitoare care în- 

conjoară Soarele ia naştere din el, deşi rămâne nemişcat" (V, 

1 , 6 ). 

Acest concept de emanaţie şi imaginea cercului cu centrul 
său, a razelor sale şi a circumferinţei care-1 caracterizează, ne 
permit să înţelegem în ce constă mântuirea plotinianâ. 

Salvarea de care vorbeşte Plotin n-are nimic de-a face cu 
un Har primit, ea nu este legată de vreo Speranţă care 
sfârşeşte într-o escatologie: ea se realizează prin reculegere de 
sine şi prin concentrare în sine, concentrare care este, în 
acelaşi timp, una în jurul Centrului însuşi fiindcă: „Fiecare 
din punctele cercului conţine centrul în el, iar razele se ra¬ 
portează la el prin proprietăţile lor. Prin acest element al 
nostru noi îl atingem pe Zeu, stăm în prezenţa lui, atârnaţi 
de el; şi sălăşluim în el, începând din clipa în care ne încli¬ 
năm către el" (V, 1, 11). 

Această întoarcere către sine, la sine, este, într-adevăr, o 
întoarcere către Zeul pe care, astfel, îl primim. Reamintirea 
care, pentru Platon, era condiţia şi obârşia ştiinţei se regă¬ 
seşte transpusă într-un alt plan; desigur, teoria platoniciană 
este adevărată (V, 9, 5), dar la Plotin nu mai este necesar să 
mai facem apel la o viaţă anterioară, lucru care ne-ar arunca, 
de fapt, într-o istorie temporală şi într-un flux mişcător. 

Posedăm în noi înşine toate lucrurile mari şi, dacă nu le 
percepem, cauza este că prea adesea ajunge la noi ceea ce 
pătrunde prin intermediul senzaţiilor; ascultăm zgomotele 
simţurilor şi pierdem puterea perceptivă a sufletului, care 
este capabil să audă vocile venite din înalt (V, 1, 12). Tre¬ 
buie, aşadar, să înlăturăm zgura care acoperă aurul nostru 
interior. Pentru aceasta, ajunge „să ne întoarcem simţurile 

;âtre înlăuntrul nostru şi să ne menţinem atenţia încordată 
intr-acolo" (V, 1, 12); nu este vorba doar de a ieşi din noi 
înşine, n-avem deloc nevoie de o frumuseţe împrumutată, 
fiindcă ne-am ignora doar pe noi înşine. 

Astfel, încă o dată, aici nu e vorba de Revelaţie, ci de 
Dezvăluire: este vorba de a ne aparţine nouă înşine (IV, 7, 
10), fiindcă ochiul prin care vedem centrul nostru nu există 
decât datorită ochiului central, de unde emană orice vedere. 

Dorinţa. — Plocin utilizează mai mulţi termeni: Primul, 
Unul, Binele, Zeul, pentru a desemna Principiul suprem; 
:otuşi, nici un cuvânt nu este capabil să-l desemneze pe 
acesta, fiindcă, orişice am zice despre el, el nu este acel lucru; 
despre el, trebuie să utilizăm enunţuri negative, care expri¬ 
mă ceea ce el nu este, înţelegând în acelaşi timp că el este 
mai mult decât ceea ce nu este. Iată de ce noi nu putem 
ajunge la el printr-o ştiinţă oarecare, în condiţiile în care 
această ştiinţă trebuie să pătrundă dincolo de esenţă şi de 
existenţă. Avem de-a face aici cu o idee esenţială, pe care o 
vom regăsi dezvoltată la Proclus şi, mai ales, la Damascius. 

Ceea ce importă este faptul că şinele nostru intră în con¬ 
sonanţă cu Principiul suprem, lucru ce nu ar putea să se rea¬ 
lizeze printr-o cunoaştere obiectivă, care avansează treptat, 
escaladând în etape o scară de concepte, în vârful căreia s-ar 
afla Generalitatea şi de unde ni s-ar vădi panorama lumii 
fiinţelor. Aici, în plus, imaginea cercului, a centrului şi a 
razelor sale ne va fi foarte preţioasă. Dacă emanaţia ne-a 
.ondus de la centru la circumferinţă, Dorinţa ne va conduce 
de la circumferinţă la centru. 

Experienţa Dorinţei (SpE^tq), care n-are nimic de-a face 
cu ceea ce psihologia actuală înţelege îndeobşte prin aceasta, 
se regăseşte la Aristotel, a cărui filosofie, lucru ce se uită 
adesea, este o filosofie a Dorinţei, dorinţă care se exercită de 
la nivelul cel mai elementar al cosmosului, fiindcă, ni se 
spune, materia doreşte forma aşa cum femela doreşte mas¬ 
culul, până la vârf, pentru că Aristotel scrie că Zeul mişcă 
toate lucrurile, ele fiindu-i obiectul dorinţei. Dar în aristo- 
telism este vorba despre o lume în mişcare, iar fenomenul 
care este analizat este acela al schimbării 1 . 

Nimic din toate acestea la Plotin. Plotin utilizează ter¬ 
menii indiferent: ăipeoiţ, jioGoţ, 6pţlf|, epcoq, pentru a de¬ 
semna Dorinţa. Ea este cea care permite introvertirii să fie, 
în acelaşi timp, şi drumul către extaz, datorită ei se poate 
trece din înăuntru în afară, fără ca, pentru aceasta, să ieşim 
din primul termen sau să intrăm cu adevărat în al doilea, 
pentru că, în cele din urmă, cele două noţiuni coincid. 

Desigur, putem găsi la Plotin ceva din filosofia lui Aris¬ 
totel în măsura în care materia este dorinţa nedeterminată, 
vană şi sterilă; dar o asemenea dorinţă, la drept vorbind, nu 
este chiar una. Febra dorinţei (<b§lţ) evidenţiază căutarea 
unei împliniri (7tXf|pti)aiţ) care lipseşte, şi setea de desă¬ 
vârşire (xeXe'UDOlţ: în limbajul Misterelor, acest termen de¬ 
semna de asemenea şi iniţierea); dar trebuie spus în acelaşi 
timp că Dorinţa implică imanenţa, în cel ce doreşte, a ceea 
ce este dorit. Lucru care nu împiedică, desigur, ca „obiectul" 

1. Asupra acestei probleme cf. Jean Frire, Les Greci et le Deşir 
de l'Eire, des Preplaloniciens a Arisioie, Paris, Les Belles-Lettres, 
1981. 

Dorinţei să rămână transcendent, fiindcă „este posibil ca un 
lucru să fie prezent în altul, cu toate că este distinct de el" 

iVI, 4, 11). 

Atunci când sufletul coboară, el ajunge până la Rău, care 
este nefiinţă, şi, în acelaşi timp, „în sens invers, el nu urcă 
către o fiinţă diferită de el, ci reintră în el însuşi, şi atunci nu 
este nicăieri altundeva decât în el însuşi; dar, în momentul 
când este singur cu sine însuşi şi nu mai participă la fiinţă, 
atunci, tocmai prin acest lucru, sufletul este în Unu; fiindcă 
Unul este o realitate care nu este esenţă, ci dincolo de esenţă 
pentru sufletul cu care se uneşte" (VI, 9, 11). 

Plotin este perfect conştient de dificultatea pe care o 
poate avea pentru a ne face să înţelegem ceea ce vrea să 
spună: „Cum să spui că el (Unul — n. trad.) este ceva diferit 
de noi înşine, din moment ce noi nu-1 considerăm diferit, ci 
unit cu noi, atunci când îl contemplăm?" (VI, 9, 10). Şi 
totuşi acest lucru îl implică contemplaţia la care ajunge final¬ 
mente Dorinţa, care este o veritabilă emanaţie inversă: (sau 
cel care contemplă — n. trad.) „Când vede un obiect, Dorinţa 
(sau cel care contemplă - n. trad.) nu-1 vede în sensul că ar fi 
distinct de ea şi şi-ar reprezenta un subiect şi un obiect; ea a 
devenit altceva, nu mai este ea însăşi; acolo, nimic din ea 
însăşi nu contribuie la contemplaţie; aparţinând obiectului 
ei, ea este una cu el, ca şi cum ar fi (acut să coincidă propriul 
ei centru cu centrul universal" (VI, 9, 10). 

II - Procesia 

Procesia (>câ0o5oq) nu este nici creaţie, nici construcţie, 
nici evoluţie, nici istorie, ci dă socoteală de felul în care 
formele diverse ale realităţii sunt într-un raport de depen¬ 
denţă reciprocă; ea este cea care ne înfăţişează celebrul sis¬ 
tem al celor trei ipostaze: Unul ("Ev), Inteligenţa (NoOq, 
unii traduc prin Intelect, alţii prin Spirit, alţii prin Inteli¬ 
gibil), Sufletul ('F'Oxfl) (cf. V, 1, 10): „Nimic nu vine din 
Unul decât ceea ce, după el, este cel mai mare. Dar ceea ce 
este cel mai mare după el este Inteligenţa, care este termenul 
secund. In fapt, Inteligenţa îl vede pe Unu şi n-are nevoie 
decât de el; dar el, el n-are nevoie de ea; ceea ce ia naştere 
din termenul superior Inteligenţei este Inteligenţa; iar Inte¬ 
ligenţa este superioară tuturor lucrurilor pentru că celelalte 
lucruri vin după ea; de exemplu, Sufletul este expresia şi 
actul Inteligenţei, aşa cum ea însăşi este expresia şi actul 
Unului” (V, 1,6). 

Un studiu al procesiei plotiniene ne confruntă din nou cu 
tot ceea ce am spus despre emanaţie, despre reîntoarcere, 
despre contemplaţie şi mântuire. Trebuie să nu uităm că: 
„Unul este toate lucrurile şi, totodată, nici unul dintre ele; 
principiu al tuturor lucrurilor, el nu este toate lucrurile, dar 
este toate lucrurile" (V, 2, 1), fiindcă, „toate lucrurile sunt 
Principiul şi nu sunt Principiul; ele sunt Principiul fiindcă 
derivă din el şi nu sunt Principiul fiindcă acesta rămâne în el 
însuşi, dându-le lor existenţă" (V, 2, 2). 

Imaginea următoare lămureşte foarte bine aceste contra¬ 
dicţii aparente: fiecare punct al unei linii este diferit de cele¬ 
lalte, dar linia este continuă, iar punctul anterior nu se sfâr¬ 
şeşte lângă cel ce urmează; or, toate lucrurile sunt ca o mare 
Viaţă care se întinde în linie dreaptă (V, 2, 2). 

Procesia ne aduce, aşadar, în prezenţa unui monism, care 
nu este însă unul veritabil, şi a unui pluralism, care nici el nu 
este unul veritabil; aceasta este ceea ce constituie fondul şi 
originalitatea plotinismului, care este, în acelaşi timp, şi o 
filosofie a continuităţii şi una a discontinuităţii, lată de ce 
procesia este totodată un drum al depărtării şi unul al apro¬ 
pierii, oarecum în felul în care, după Heraclit, calea care urcă 
este identică cu cea care coboară. 

Aşa cum o spune Jean Trouillard în studiul său La proces- 
sion plotinienne: „Procesia şi reintegrarea, exitus et reduta, nu 
apar c a autentice decât î n imaginea spaţială care 1 e repre¬ 
zintă ca evenimente juxtapuse. Pe traiectoria circulară spiri¬ 
tuală ele sunt aspectele complementare ale aceluiaşi proces 1 . 
Acelaşi autor va merge până la a spune: „Trebuie să rezistăm 
tentaţiei de a adopta în studiul procesiei o ordine descen¬ 
dentă. [...]. Esenţialul procesiei este reîntoarcerea fiinţei mul¬ 
tiple către originea sa. [...] Procesia plotiniană este, înainte 
de toate, ascendentă" 2 . Acest paradox, care ar fi, poate, greu 
de susţinut până la capăt, are meritul de a sublinia că, dacă 
procesia nu este ascensiunea însăşi, ea este, contrar a ceea ce 
scrie Trouillard, cel puţin condiţia, garanţia chiar, a ascensiunii. 

1. Jean Trouillard, La proctuionplotinitnne, p. 9. 

2. Jean Trouillard, op. cit., p. 6. 

Ipostazele. - Plotin, mai ales, a introdus acest termen în 
vocabularul filosofic. Scriitorii creştini ai secolului al Hl-lea îl 
utilizează şi ei, dar într-o accepţie particulară, fiindcă el le 
slujea pentru a desemna cele trei persoane divine care, în 
misterul Treimii, sunt în mod substanţial distincte ca per¬ 
soane. 

Traducerea latină exactă a acestui cuvânt este substantia; 
termenul grec şi termenul latin desemnează ceea ce rămâne 
dedesubtul schimbării şi al modificărilor felurite. Conside¬ 
raţiile lui Plotin asupra ipostazelor vin să se înscrie în con¬ 
cepţia sa despre lume care deplânge faptul că sufletele au 
uitat de Tatăl lor, pentru „a decădea în partea opusă a Zeu¬ 
lui” (VI, 1, 1) şi a se ataşa de lucrurile de aici, de jos, recu- 
noscându-se astfel inferioare faţă de ceea ce caută şi admiră. 
Aici rezidă principiul răului şi ceea ce Plotin numeşte „în¬ 
drăzneala”; trebuie să ne adresăm fiinţelor care sunt supuse 
(acestei decăderi - n. trad.) pentru ca ele să se reîntoarcă în 
sens contrar, către Unu şi Principiu. 

Pentru aceasta este necesar ca ele, sufletele, să redes¬ 
copere cui aparţin şi să-şi reamintească de cele trei ipostaze, 
adică de ceea ce nu face parte din sfera multiplului, a 
mişcării şi a perisabilului: „Inteligenţa este actul prim al Bi¬ 
nelui, prima fiinţă; Binele rămâne în el însuşi; ea, ea acţio¬ 
nează după cum există, mişcându-se în jurul lui. In afara 
Inteligenţei şi-n jurul ei se mişcă sufletul. Acesta priveşte 
Inteligenţa şi, contemplând-o până în adâncurile ei, vede 
prin ea pe Zeul suprem” (I, 8, 2). 

Astfel, „există mai întâi Unul, care este deasupra Fiinţei; [._] 
apoi, în urma sa, Fiinţa şi Inteligenţa, şi, în al treilea rând, 



natura Sufletului” (V, 1, 10), iar Plotin adaugă imediat: „Aşa 
cum aceste trei realităţi sunt în natura lucrurilor, trebuie să 
ne gândim că ele sunt de asemenea şi în noi”, adică în acest 
..om interior" de care vorbea Platon şi care este în afara 
elementului sensibil. Trebuie, aşadar, şi este suficient să ne 
întoarcem simţurile către noi înşine şi să ne menţinem 
intr-acolo atenţia, pentru a ne îndepărta de zgomotele sen¬ 
sibilului şi a auzi vocile de deasupra care există în noi înşine 

(V. 1. 12). 

Dacă sufletul ia aminte la marele Suflet universal, care 
pătrunde lumea şi o iluminează de pretutindeni, conducând-o 
fără ca vreodată să se împartă, deşi însufleţeşte fiecare parte 
a corpului, va descoperi că e la fel de preţios ca Sufletul 
Lumii. Cât despre acest Suflet, el are ca tată Inteligenţa şi, 
„fiind substanţa Inteligenţei, el este frumos, inteligent şi 
simplu ca şi Inteligenţa însăşi. Prin aceasta este evident că 
Inteligenţa este superioară sufletului astfel definit” (V, 1, 3). 

Trebuie să ne ferim a considera ipostazele ca intermediari, 
aşa cum o făceau gnosticii, care multiplicau eonii, puterile, 
etc. Plotin ne invită să urcăm în interioritate direct până la 
Zeu: „Nu este deloc departe şi vei ajunge la el” (V, 1, 3). 
Gândirea discursivă percepe lucrurile succesiv, parcurgându-le 
unul după altul; dar, în ceea ce priveşte ceea ce este simplu 
In mod absolut, pentru că este în mod simplu absolut, nu 
este nimic de parcurs, un contact spiritual este de ajuns: „în 
momentul acestui contact, nu mai ai nici timpul şi nici 
puterea de a exprima ceva; mai târziu abia poţi să te gân¬ 
deşti la acest lucru" (V, 3, 17). Acest text ne face să ne gân¬ 
dim la ceea ce va afirma, mai târziu, Bergson despre intuiţie 



Neoplatonismul 


atunci când va face efortul de simpatie pentru a coincide cu 
ceea ce un lucru oferă ca unic şi inexprimabil. 

Atunci când sufletul nostru vede şi distinge lumina, el 
este în contact cu ea; „acesta e ţelul veritabil al sufletului, 
contactul cu această lumină a cărui vedere o posedă nu 
datorită vreunei alte lumini, ci datorită tocmai acestei lumini 
care îi dă vedere" (V, 3, 17). Pentru a ajunge la această ilu¬ 
minare nemijlocită, trebuie să ridicăm din faţa ochilor noştri 
tot ceea ce este ecran şi îi maschează. Atunci vom putea 
accede la identificarea şi asimilarea supremă, fiindcă, nu tre¬ 
buie să uităm, „vederea se confundă cu obiectul văzut; obiec¬ 
tul văzut e identic cu vederea, iar vederea identică cu obiec¬ 
tul văzut” (V, 3, 8). 

Unul (VI, 7-9; III, 8). - în consideraţiile lui Plotin asu¬ 
pra Unului şi Binelui regăsim cu uşurinţă ideile platoniciene 
care se ocupă de acelaşi subiect. Totuşi, atunci când, în gene¬ 
ral, Platon recurge la mit pentru a ne face să simţim cum îşi 
datorează fiinţele existenţa lor Unului, făcând recurs la 
povestiri escatologice pentru a avea o idee despre ceea ce 
înseamnă mântuire, plotinismul se menţine înlăuntrul aces¬ 
tei concepţii despre lume a emanaţiei iradiante, a discon¬ 
tinuităţii continue, a procesiei reversibile către mântuire. 

în plus, încă o noutate se adaugă cu claritate la Plotin: 
un drum care duce către meontologie (Damascius, vom 
vedea, va servi drept mijlocitor) şi teologii negative (Pseudo- 
Dionysios Areopagitul va fi unul dintre primii reprezentanţi, 
dacă nu cumva este anterior lui Plotin) sau apofatice, bine 
reprezentate de misticii renani ai secolului al XlV-lea, după 

care speculaţia trebuie sâ depăşească Fiinţa însăşi pentru a 
urca până la Neantul de dincolo de ea, un Neant increat, o 
Gottheit, pe scurt o Negaţie transcendentă, de unde ar fi ieşit 
afirmaţiile însele. Această „dezbatere asupra negativului" 1 nu 
are o rezolvare dialectică, aşa cum va avea la Hegel, ea este 
in chip esenţial ontologică. 

Asemenea misticisme speculative şi-au găsit unul dintre 
izvoarele lor în pasajul unde Plotin ne spune că ceea ce ne 
instruieşte despre cea mai înaltă ştiinţă, adică aceea a Binelui, 
este cunoaşterea raţională pe care o avem despre Bine mai 
înainte ca să ajungem la vederea lui; ceea ce ne instruieşte 
asupra acestei ştiinţe sunt analogiile, negaţiile şi cunoaşterea 
fiinţelor care se nasc din el şi situarea lor într-o ierarhie 
ascendentă (VI, 7, 36). Supralicitând pe ETtEKEiva (dincolo 
de) platonician, Plotin ne spune că „urcând, se trece de la 
esenţă şi gândire la ceea ce nu mai este nici esenţă, nici 
gândire; se ajunge «dincolo de esenţă» şi dincolo de gândire, 
la acel principiu minunat, care nu posedă nici esenţă, nici 
gândire, ci este solitar în el însuşi, neavând deloc nevoie de 
lucrurile pe care le-a zămislit" (VI, 7, 40). 

Totodată, o asemenea instrucţie nu poate înlocui purifi¬ 
cările noastre, virtuţiile noastre, ordinea noastră interioară, 
care ne duc până la Bine şi care ne permit să ajungem şi să 
sălăşluim în Inteligenţă şi să ne potolim setea de lucrurile 
din înalt. Astfel, „devenim cei ce-şi contemplă şinele şi cele¬ 
lalte lucruri şi, în acelaşi timp, obiecte ale propriei contem- 

1. O vom gisi chiar în miezul gîndirii lui Jacob Bohme, chiar 
înainte de a o vedea aplicaţi în dialectica hegeliani. 

plaţii". Atunci renunţăm la orice cunoaştere raţională, sun¬ 
tem conduşi până la Frumos, ne ridicăm gândirea până la el, 
unde ne găsim „purtaţi de valul înalt al Inteligenţei şi ridi¬ 
caţi de fluxul care creşte, «vedem dintr-o dată» (Banchetul 
210 «X fără să şdm cum; iar vederea, apropiindu-se de lu¬ 
mină, nu se mărgineşte la a arăta ochilor un obiect diferit de 
ea; obiectul văzut este lumina însăşi" (VI, 7, 36). 

Toate fiinţele îşi trag esenţa şi existenţa din Unul, fiindcă, 
separate de Unitate, nu ar putea exista. Acest Unu nu este 
nici totalitatea fiinţelor (III, 8, 9), pentru că atunci nu ar mai 
fi unu, nici fiinţa, căci fiinţa este toate lucrurile. Desigur, 
Plotin recunoaşte că nu e uşor să vorbeşti despre natura 
Unului (VI, 9, 3), totuşi, se poate spune că natura lui este 
generatoare a tuturor lucrurilor, dar că nu este nimic din 
ceea ce generează; ea este, de fapt, înaintea oricărei esenţe, 
înaintea mişcării şi a repaosului, care toate sunt proprietăţi 
ale fiinţei ce este multiplă. 

Problema care se pune acum este de a şti cum a putut 
pluralitatea să-şi tragă substanţa din Unu, cum s-a întâm¬ 
plat „procesia”, de ce Unul nu a rămas în el însuşi şi cum 
s-au născut fiinţele din el: „Cum e posibil ca din Unu, care e 
aşa cum îl ştim, să apară o multiplicitate oarecare, o diadă 
sau un număr? De ce nu a rămas Unu în el însuşi? Cum am 
putea raporta multiplul la unitate?" (V, 1, 6). 

Plotin reaminteşte că această problemă a fost „dezbătută 
de înţelepţii cei din vechime". La Eleaţi, într-adevăr, nimic 
nu putea să provină din Unu; cu Efesienii, din contră, ne 
găsim în faţa unui mobilism fără unitate, ceea ce va permite 
lui Protagoras să-şi etaleze toate sofismele; la atomişti. 

compunerea atomilor nu operează sinteza Unului. Platon îşi 
pusese toate aceste probleme în Parmenide, şi dăduse soluţia 
in Sofistul, definind nefiinţa ca alteritate. 

Plotin nu acceptă nici o soluţie parmenidiană sau heracli- 
teeană, nici o soluţie inspirată de structura materiei sau a 
cosmosului, nici o soluţie de tip „geneză", ce ar face să inter¬ 
vină timpul. Dacă textul lui Plotin poate să ne dea impresia 
că acesta recurge la o succesiune cronologică, trebuie să ne 
reamintim că aici nu e vorba decât de o terminologie 
simbolică, care nu se referă la vreo cosmologie oarecare, unde 
un Demiurg organizează lumea după o finalitate. 

Aşa cum a subliniat-o A.H. Armstrong, se poate distinge 
un dublu aspect al Unului: Unul pozitiv şi Unul negativ. 

Primul este întemeietorul Fiinţei şi al Universului, este 
principiul prin care se pot explica toate lucrurile, fiindcă el le 
conduce. Prin prisma acestui pună de vedere, Unu este cel 
care dă forma; Tată şi artizan diferit de ceea ce creează, el 
este „înaintea tuturor lucrurilor, el trebuie să fie peste tot şi 
să creeze tot, dar nu trebuie să fie tot ceea ce produce” (III, 
9, 4); acest Unu este, prin urmare. Act, aproape la fel ca zeul 
lui Aristotel. 

Dar tocmai fiindcă este diferit de ceea ce produce, Unu 
este totodată prezentat de Plotin sub un aspect negativ, în 
măsura în care acest Unu nu poate admite predicate. Astfel, 
Plotin scrie că nu trebuie spus despre Unu că „este ceea ce 
este unu (un singur lucru - n. trad.), pentru a evita de a-1 
considera ca atribut al unui subiect diferit de el. In realitate, 
nici un atribut nu i se potriveşte; totuşi, pentru că trebuie 
să-l numim cumva, e potrivit să-i spunem Unu, dar nu în 

sensul că este ceva ce are apoi atributul de Unu" (VI, 9, 5). 
Principiu al tuturor lucrurilor, el nu are nevoie de nici unul, 
„el nu posedă gândire, pentru ca să nu existe în el alteritate; 
el nu conţine mişcare; el este anterior şi mişcării şi gândirii 
[...]. Nu trebuie să spunem despre el nici măcar că el este cu el 
însuşi, pentru a nu risca să-i compromitem unitatea; trebuie 
să-i negăm actul de a gândi şi de a înţelege, gândirea despre 
el însuşi şi despre celelalte lucruri” (VI, 9, 6). 

Pentru a-1 contempla, este important să creăm vid în noi 
înşine: „Să nu ne aplecăm către lucrurile exterioare; să igno¬ 
răm totul, îndreptându-ne întregul suflet către el şi, în clipa 
contemplaţiei, alungând din noi imaginea oricărei forme; să 
pierdem din vedere până şi faptul că noi suntem cei care 
contemplăm” (VI, 9, 7). 

Aşa cum o face A.H. Armstrong, este posibil să găsim şi 
să distingem la Plotin trei aspecte ale teologiei negative. 
Primul poate fi legat de matematicile tradiţionale, în sensul 
că Primul Principiu care măsoară transcende ceea ce mă¬ 
soară; în aşa fel încât Inge a putut pretinde că Plotin a vorbit 
despre Unu din pricină că grecii nu aveau la dispoziţie un 
simbol pentru a indica zero 1 . Al doilea aspect ar gravita în 
jurul implicaţiilor religioase care privesc pe Unul de dincolo 
de Fiinţă; lumină de dincolo de lumină, „Unu este anterior 
unui ceva (TO yap OOTO npo Toii t'l, V, 3, 12). Al treilea 
aspect realizează prin negaţie respingerea oricărei separaţii 
dintre subiect şi obiect, mergând până la a identifica pe cel 
ce contemplă cu obiectul contemplat. 

1. W.R. Inge, The Pbilosopbyt/P/olinus, II, p. 107. 

Unu nu iese din el însuşi pentru a umple un spaţiu sau 
jn interval de timp oarecare; ceea ce provine de la el provine 
rară ca să aibă loc mişcare, fiindcă Unu operează prin iradiere 
ncpiXaţxyiq, V, 1, 1) şi revărsare (■bnepepputi). Aceasta 
este soluţia plotiniană a problemei raporturilor dintre Unu şi 
Multiplu; ea nu are nimic a face cu aceea pe care o putem 
găsi la Presocratici, nici cu aristotelismul, nici cu stoicismul 
si, în pofida a tot ceea ce îi datorează, ea rămâne profund 
diferită faţă de platonism. 

Se poate spune că „procesia se face, aşadar, de la primul 
!a ultimul termen; fiecare rămâne la locul său; cel care este 
generat are un rang inferior faţă de cel care l-a generat, şi 
rîecare devine identic cu călăuza sa, atât timp cât îşi urmează 
această călăuză. Atunci când sufletul vine într-o plantă, doar 
j parte din el se află aici; este partea cea mai îndrăzneaţă şi 
mai imprudentă fiindcă a pătruns până aici. Atunci când 
sufletul se află într-un animal, elementul predominant este 
puterea simţurilor, care l-a condus până aici. Atunci când 
.ntrâ într-un om, activitatea sa fie că se limitează la raţio¬ 
nament, fie că purcede din inteligenţă: căci sufletul are o 
inteligenţă proprie şi are propria sa voinţă de a înţelege şi de 
i se mişca" (V, 2, 2). 

Inteligenţa (Noîîq), (a V-a EnneaJă, în întregime, şi VI, 
”, 2). — Inteligenţa trebuie distinsă de Unu, care o formează 
si pe care ea îl contemplă. Conţinutul ei este format din uni¬ 
tatea multiplă a inteligibilelor. Plotin îşi pune mereu aceeaşi 
problemă: aceea a relaţiei dintre Unu şi Multiplu şi se în¬ 
treabă cum e posibil să existe multiplicitate dacă nu în 

Unitate, cel puţin pornind de la ea; cum e posibil să existe 
inteligibile şi Inteligibilul, fiindcă multiplii, adică ideile, nu 
sunt astfel (adică multiple - n. trad.) decât plecând de la 
Inteligibil. 

Plotin răspunde că „Inteligenţa este multiplă atunci când 
gândeşte principiul care e deasupra. Desigur, ea gândeşte acest 
principiu, dar, vrând să-l surprindă în simplitatea lui, ea se 
depărtează de el pentru a primi mereu în ea alte lucruri care 
se multiplică. Când Inteligenţa se întoarce către Unu, ea nu 
este încă o inteligenţă, ci o vedere care nu are încă un obiect. 
Atunci când pleacă de acolo, ea posedă acele impresii pe care 
ea însăşi le-a făcut multiple. Iniţial ea dorea un lucru de care 
nu avea decât o reprezentare vagă; plecând, ea a obţinut un 
altul, pe care l-a făcut multiplu asumându-şi-l" (V, 3, 11). 

Astfel, Inteligenţa este pătrunsă de Unu atunci când se 
întoarce către el, dar, când revine la ea, se regăseşte plină de 
elemente multiple care constituie, ca să ne exprimăm astfel, 
reflexe sau „rateuri” ale Unului. Inteligenţa, „incapabilă să 
păstreze puterea pe care o primeşte de la Unu, o fragmen¬ 
tează şi o multiplică pentru a o putea astfel suporta parte cu 
parte" (VI, 7, 15). Inteligenţa contemplă pe Unu, dar acesta 
se reflectă în ea prin ceea ce se constituie ca Idee. 

Trecerea de la Unu la Inteligenţă nu este nici temporală, 
nici spaţială, ea exprimă o revărsare de perfecţiune şi pleni¬ 
tudine, o derivaţie şi o extensie, aşa cum, pe bună dreptate, 
arată acest pasaj din EnneaJe: „Unu este perfect pentru că nu 
caută nimic, nu posedă şi nu are nevoie de nimic; fiind per¬ 
fect, el se revarsă şi această revărsare produce ceva diferit de 
el. Lucrul care se naşte se reîntoarce către el, este fecundat de 

el şi, îndreptându-şi privirea către el, devine Inteligenţă; 
fixarea sa în raport cu Unu îl produce ca fiinţă, iar privirea 
întoarsă către acesta, ca Inteligenţă. Şi fiindcă s-a oprit 
pentru a-1 privi, acest lucru devine în acelaşi timp Inteli¬ 
genţă şi fiinţă" (V, 2, 1). 

Ce conţine această Inteligenţă? Ea datorează Unului lu¬ 
mina pe care o are, dar, în măsura în care ea decurge din 
Unu, ea este cea care determină ideile: „Inteligenţa este mul¬ 
tiplă, fiindcă doreşte să gândească principiul care este din¬ 
colo de fiinţă. Ea gândeşte, desigur, acest principiu, dar, 
vrând să-l cuprindă în simplitatea lui, se depărtează de el 
pentru a primi mereu în ea alte lucruri care se multiplică. 
Atunci când vrea să ajungă la el nu este încă inteligenţă, ci o 
vedere care nu-şi are încă un obiect. Când pleacă spre el, ea 
posedă acele impresii pe care ea însăşi le-a multiplicat acolo 
unde era Ea dorea un lucru despre care nu avea decât o re¬ 
prezentare vagă; plecând, ea a obţinut un altul, pe care l-a 
multiplicat luându-1 cu ea. Pe scurt, ea poseda o schiţă vagă 
a obiectului vederii sale, fără de care ea nu ar fi putut să-l 
primească în ea; dar acest obiect a devenit dintr-unul mul¬ 
tiplu; numai aşa îl cunoaşte Inteligenţa pe Unu, văzându-1 şi 
devenind vedere în act. Ea este Inteligenţă, acum când îl 
posedă, şi îl posedă ca Inteligenţă; înainte, ea era numai do¬ 
rinţă de a vedea şi vedere neclară" (V, 3, 11). 

Inteligenţa este, aşadar, multiplă, fiindcă gândirea care 
provine din ea este în ea şi o face multiplă. Ideile inteligibile 
se află în Inteligenţă şi se constituie în ea; în ea însăşi le vede 
aceasta atunci când se întoarce către Unu, contemplându-l. 

După Emile Brehier, Inteligenţa constituie „ipostaza cen¬ 
trală a metafizicii lui Plotin" 1 ; ne putem întreba dacă o ase¬ 
menea afirmaţie nu „intelectualizează” puţin mai mult misti¬ 
cismul plotinian. Ipostaza cu adevărat „centrală" este prima: 
Unul; Inteligenţa este, mai degrabă, o ipostază de legătură, 
în măsura în care Unul este deasupra acestei unităţi mul¬ 
tiple, constituite din lumea inteligibilă şi din idei, şi în mă¬ 
sura în care, deasupra Inteligenţei, Sufletul se găseşte între 
cea de-a doua ipostază şi materie pentru a realiza, în mod 
activ, o categorie, fără prezenţa acesteia din urmă. 

Inteligenţa este o imagine a Unului, care îi dă naştere în 
timp ce se întoarce către el însuşi; această vedere este Inteli¬ 
genţa. Viaţa, gândirea şi toate lucrurile provin din faptul că 
Inteligenţa se divide plecând de la Unul indivizibil, că ea e 
tot ceea ce este în lucruri (V, 1, 7). Unul rămâne în el însuşi 
şi, fiindcă persistă a fi obiect de gândire, ceea ce se naşte din 
el este o gândire care, gândindu-se la cel care i-a dat naştere, 
şi, la drept vorbind, nu poate avea alt obiect, devine o inte¬ 
ligenţă diferită de inteligibil, dar asemănătoare lui (V, 4, 2). 

Ipostază secundă, Inteligenţa poate fi cercetată după mai 
multe planuri: ea reprezintă Lumea inteligibilă de care vor¬ 
bea Platon, Fiinţa în sine, care conţine în ea paradigmele 
eterne a tot ce există, stările unei Gândiri care se gândeşte 
după un sistem de idei, o comunitate de spirite suspendate 
de prima ipostază. 

Suntem regi atunci când ne conformăm Inteligenţei şi 
putem să o facem în două feluri. Sau ne umplem de Inteligenţă 

1. Emile Brehier, La philosophie de Plotin, p. 37. 

prin legile pe care le purtăm întipărite în noi, sau putem 
chiar să-i vedem şi să-i simţim prezenţa. In primul caz, ne 
găsim în prezenţa unei perspective care se apropie mult de 
cea a lui Platon, fiindcă atunci cunoaştem natura gândirii dis¬ 
cursive a sufletului şi ne cunoaştem ca oameni. în cel de-al 
doilea caz, unde gândirea lui Plotin ni se prezintă cu adevă¬ 
rat, se depăşeşte gândirea discursivă, ne recunoaştem ca fiinţă 
conform cu Inteligenţa şi, prin urmare, ca o fiinţă cu totul 
diferită de cea umană, care s-a ridicat către înalt (V, 3, 4). 

Văzând fiinţele, această Inteligenţă se vede pe sine însăşi 
şi ceea ce vede în act este actul ei; gândindu-se, ea îşi exercită 
propria activitate în ea însăşi şi tocmai fiindcă acţionează în 
ea însăşi şi asupra ei însăşi face ca orişice să provină din ea 

(V, 3, 6). 

Inteligenţa conţine în ea inteligibilele. Există totuşi o 
dificultate, mereu aceeaşi, pentru că Inteligenţa este „o uni¬ 
tate multiplă” (iv TtoXXd), nu în felul unei case construite 
din pietre, ci în felul unei raţiuni multiple în ea însăşi. Nu 
trebuie s-o vedem ca pe o sferă pestriţă, nici ca pe o fiinţă pe 
a cărei faţă strălucesc imaginile chipurilor celorlalte fiinţe, 
nici ca pe uniunea tuturor sufletelor, care au deasupra lor 
Inteligenţa universală, fiindcă, procedând astfel, nu am 
vedea-o decât din exterior. Trebuie să devenim Inteligenţă şi 
obiectele propriei noastre contemplaţii. 

încă o dată, Plotin a recurs la o imagine. Ne spune, de 
fapt, că Inteligenţa este ca o incintă în care ..se află incinte 
interioare care cuprind, la rândul lor, alte figuri; acolo se 
găsesc forţe, gândiri şi o subdiviziune care nu merge în linie 
dreaptă, ci divizează această incintă în interior, aşa cum o 

fiinţă universală conţine alte fiinţe, apoi încă altele, până la 
fiinţele şi puterile care au cea mai mică întindere, adică 
până la specia indivizibilă, unde se opreşte. Există divizare 
(SiaipEOlţ); nu există însă confuzie, chiar dacă există uni¬ 
tate; aici domneşte Prietenia ((plXia) inteligibilă, care nu e 
cea din lumea sensibilă; aceasta din urmă nu este decât o 
imagine, fiindcă uneşte părţi separate" (VI, 7, 14). 

Aceste inteligibile sunt inundate de o lumină care se răs¬ 
pândeşte asupra lor; atunci când ne ataşăm de această lumină 
ne bucurăm, aşa cum o facem atunci când frumuseţea se re¬ 
flectă într-un corp. Binele face ca fiecare inteligibil să scli¬ 
pească, lucru care naşte în suflet dorinţa şi dragostea. 

Sufletul (a IV-a EnneaJă, în întregime; VI, 1). - Aceste 
lucruri pe care le separăm gândindu-le, unde se află? Ar 
trebui să le enunţăm în immobilitatea lor, aşa cum privim în 
unitatea unei ştiinţe tot ceea ce ea înglobează. Această lume 
vizibilă este ceva însufleţit care conţine toate făpturile, dar ea 
îşi trage fiinţa şi felul ei dintr-o altă lume. Inteligenţa este 
cea care posedă înlăuntrul ei arhetipul lumii, dar această 
lume a fost organizată prin intermediul Sufletului, un suflet 
care a contemplat în Inteligenţă ceea ce era Ideea orga¬ 
nizării. Această Inteligenţă, fiind perfectă, nu putea ea însăşi 
să organizeze lumea sensibilă; deci prin intermediul sufle¬ 
tului lumea sensibilă derivă din Inteligenţă. 

a) Trebuie să vorbim mai întâi despre Sufletul Lumii (no¬ 
ţiune care se întâlneşte deja în Timaios al lui Platon şi la 
stoici); el nu posedă nici unul dintre atributele pe care le-ar 
putea inventaria vreo psihologie, adică nu are nici senzaţie, 

nici memorie, nici raţiune. întors către Inteligenţă, sufletul 
nu se îndreaptă către vreun obiect diferit de sine însuşi, dar 
posedă un fel de conştiinţă de sine. Mişcându-se pe un drum 
necesar, el nu este decât una cu Cerul şi este principiul 
sufletelor individuale. Natura este o formă inferioară a lui, 
care prezidează organizarea corpurilor din lumea vizibilă pro¬ 
ducând acele forme particulare ale căror idei arhetipale se 
găsesc în Sufletul Lumii şi, mai sus încă, în Inteligenţă. 

Sufletul, aşadar, ţine de Unu, dar este în legătură cu mul¬ 
tiplul. Reluând afirmaţia lui Platon, după care „sufletul este 
alcătuit dintr-o esenţă indivizibilă şi una divizată în corpuri", 
Plotin comentează această formulă spunând că sufletul „este 
tăcut dintr-o esenţă care rămâne sus şi dintr-una care de¬ 
pinde de ea, dar care emană până aici, ca o rază de la centru. 
{...] Când ajunge aici, vederea ei se realizează tocmai prin 
acea parte prin care ea conservă natura totalităţii" (IV, 1, 1). 
In consecinţă, „sufletul este unu şi multiplu; invers, formele 
care sunt în corpuri sunt multiple şi unitare; corpurile nu 
posedă decât multiplicitate, principiul suprem doar unitate" 
(IV, 2, 2). 

b) Trebuie să vorbim şi despre sufletele individuale. Aces- 
ce suflete, mereu ataşate unui corp, sunt principiul vieţii, 
viaţă care este peste tot, şi a devenirii. Tradiţiile orfico- 
pitagoreice şi platonismul, cu tot ceea ce le leagă de Mistere 
şi de problemele privitoare la Destinul Lumii şi al oamenilor, 
concepţiile bio-organice ale lui Aristotel, ideile stoice asupra 
raţiunilor seminale sunt, desigur, toate, subiacente specula¬ 
ţiilor lui Plotin. Fie că este vorba despre Sufletul Lumii, ori 
despre cel al astrelor Pământului sau al fiinţelor însufleţite şi 

al plantelor, ne găsim în prezenţa unui principiu organizator 
al vieţii. Totuşi, ar fi insuficient să ne limităm la a descrie 
funqiile sufletului aşa cum a facut-o Aristotel în tratatul său 
Despre Suflet. Sufletele individuale scot în evidenţă concepţia 
despre lume în care sunt implicate cele trei ipostaze; sufletul 
nu are, prin urmare, numai o mişcare şi o capacitate de a 
acţiona, ci mai ales un destin cu atât mai important cu cât 
sufletul cunoaşte decăderea. 

Şi aici ne regăsim în faţa problemei relaţiilor dintre Unu 
şi Multiplu, problemă căreia Plotin îi dă o soluţie cu tocul 
personală. Cum să considerăm Sufletul şi sufletele? Sufletele 
individuale nu sunt faţă de Sufletul Lumii ceea ce părţile 
sunt faţă de întreg (IV, 3, 2-3); ele nu s-au născut din acesta 
prin sciziune sau prin producere: suflecele sunt, în acelaşi 
timp, Sufletul, în felul în care speciile aparţin aceluiaşi gen: 
„Lumea conţine şi potenţele intelectuale cuprinse în Inteli¬ 
genţă şi inteligenţele individuale (fiindcă Inteligenţa nu e 
una, ci, în acelaşi timp, una şi multiplă; şi sufletele trebuie să 
fie unice şi multiple; dintr-un suflet ce este unu provin sufle¬ 
tele multiple şi diferite, aşa cum dintr-un singur gen provin 
speciile superioare şi inferioare" (IV, 8, 3). 

Astfel, nu există nici divizare, nici naştere în lumea sufle¬ 
telor (VI, 4, 14). Dacă fiecare suflet e diferit de celelalte, 
această distincţie nu e, totuşi, o separaţie. Sufletul este, în 
acelaşi timp, unul şi unic fiindcă nici un suflet nu este sepa¬ 
rat prin limite; el este infinit fiindcă posedă un număr infinit 
de vieţi, dar această infinitate este una „în sensul că toate 
sufletele sunt împreună, nu pentru că se află într-o cutie, la 
un loc, ci pentru că-şi au principiul într-unul dintre ele şi 

rămân în acela în care îşi au principiul; sau, mai degrabă nu 
au principiu, ci au fost mereu aşa” (VI, 4, 14). Regăsim, 
aşadar, aici „simpatia universală" dragă stoicilor, dar, la Plo- 
tin, ea se bazează pe cu totul altceva decât pe un destin 
providenţial care prezidează desfăşurarea timpului: „Sufletele 
posedă simpatie unele faţă de altele, fiindcă derivă toate dintr-un 
singur suflet, de unde provine şi sufletul universului" (IV, 3, 8). 

Acestea fiind spuse, problema se pune acum de a şti 
„cum s-a apropiat corpul de suflet" (VI, 4, 15). Răspunsurile 
lui Plotin se inspiră din tradiţiile orfico-pitagoreice şi din 
platonism, în măsura în care tema „pierderii aripilor" vine să 
încoroneze această filozofie a emanaţiei şi a procesiei. 

Corpul este născut pentru a primi un suflet fiindcă are 
anumite aptitudini şi îşi însuşeşte ceea ce corespunde acestor 
aptitudini. Totuşi, deşi fiinţa inteligibilă (Inteligenţa — n. trad.) 
este prezentă peste tot, nu toate lucrurile au parte de ea; de 
fapt, ea este prezentă într-un lucru graţie aptitudinii acelui 
lucru de a o primi. Pentru a-şi face înţeleasă poziţia, Plotin 
recurge, ca întotdeauna, la exemplul luminii. Un mediu 
transparent poate să primească lumina, dar unul opac sau 
agitat nu. Astfel, diferenţele dintre fiinţe sunt „diferenţe de 
rang, potenţă şi specie, dar nu de loc" (VI, 4, 11). Un sunet 
e prezent peste tot în aer, nu se divide deloc, dar urechile îl 
percep. La fel, Sufletul se răspândeşte în spaţiu fără să se 
dividă, rămânând prezent în mod indivizibil; o dată ce intră 
în corpuri, el este comparabil cu un cuvânt emis în aer, care, 
deşi prin natura lui este unul, se reflectă în corpuri multiple. 

Pe de-o parte, putem înţelege prin aceasta că animalele şi 
plantele nu pot avea acelaşi rang cu oamenii, fiindcă ele nu 

posedă din suflet decât cât pot să îşi ia; tot astfel, cuvinte 
care au un sens pot fi percepute ca un ansamblu de sunete şi 
zgomote sau, dimpotrivă, ca un discurs care traduce un 
gând. Corpurile primesc nu o parte din suflet, ci o urmă a 
acestuia comparabilă cu căldura sau strălucirea pe care o lasă 
lumina (VI, 4, 15). 

Pe de altă parte, rezultă că nu este adevărat să afirmăm 
că lucrurile au fost dispuse în aşa fel încât un fragment de 
suflet situat într-un anume loc vine într-un anume corp, 
fiindcă „această parte de suflet despre care spunem că a ajuns 
până la noi era deja peste tot şi în ea însăşi; ea este încă în 
aceeaşi stare, chiar dacă pare că a ajuns până la noi" (VI, 4, 
12); chiar dacă se află într-un corp, sufletul rămâne în el 
însuşi deoarece corpul este cel care a ajuns până la el şi nu el 
cel care a venit într-un corp. In consecinţă, participarea la 
această lume nu este participarea părţii la întreg; fiecare 
lucru participă la lume în întregime şi această lume este, cu 
totul, în toate corpurile şi în fiecare dintre ele; ea rămâne 
pretutindeni aceeaşi, unică, indivizibilă şi întreagă. Noi nu 
suntem decât victime ale închipuirii noastre (VI, 4, 12, 
rândul 32)', care se încrede în aparenţe atunci când aducem 
vorba de pluralitatea sufletelor după corpuri. 

Cădere şi decădere. - Tradiţia orfico-pitagoreică şi pla¬ 
tonismul (cf. Phaidon, Phaidros, Timaios) vorbeau despre pră¬ 
buşirea sufletelor care, pierzându-şi aripile, căzuseră din locul 
de unde contemplaseră adevărul, pentru a deveni sclavii unui 

1. Traducerea lui Brfhier nu pune bine în valoare aceasti idee. 

;orp unde şi-au găsit închisoarea şi mormântul. Plotin cu¬ 
noaşte perfect această tradiţie, pe care o pune în evidenţă în 
tnneade II, 8, 1-5- 

Totuşi, amintindu-şi de această tradiţie, el ne dă o inter¬ 
pretare cu totul diferită de aceea pe care o întâlnim la 
Platon. Sufletul, fiind aşa cum este, este întors către Inte¬ 
ligenţă şi Contemplaţie, dar posedă şi o parte inferioară 
intoarsă către corp (IV, 8, 8). Reflexele individuale ale 
sufletului sfârşesc prin a abandona ceea ce au în ele superior 
şi se separă unele de altele, ieşind din întreg şi ataşându-se 
unui corp particular. Atunci putem vorbi de un suflet 
particular, ataşat unui anume corp. „Activitatea sa nu mai e 
îndreptată către întreg, deşi el însuşi este totul; e ca şi cum 
s-ar cunoaşte perfect o ştiinţă şi nu s-ar lua în considerare 
decât o teoremă a acestei ştiinţe; binele, pentru savant, este 
de a avea în vedere nu o parte a ştiinţei pe care o posedă, ci 
toată această ştiinţă [...]. E ca şi cum un foc, care ar putea 
arde totul, ar fi constrâns să ardă doar câteva obiecte mici, 
deşi şi-ar păstra întreaga forţă” (VI, 4, 16). Atunci când su¬ 
fletul se separă de Sufletul universal, nu scurgându-se din el, 
ci devenind unul particular, „el este doar un fragment al 
sufletului universal şi nu sufletul universal, deşi, într-un alt 
sens, el păstrează universalitatea" ( ibid.). 

Astfel, sufletul se găseşte în lanţurile unui corp, supus 
senzaţiilor şi patimilor. Plotin descrie ceea ce se întâmplă 
sufletului în EnneaJe V, 1, 1. Uitând de zeiescul Tată, sufle¬ 
tele sunt pradă răului, adică îndrăznelii (toXţxa), naşterii şi 
diferenţei, şi, „folosindu-se de spontaneitatea mişcării lor, 
aleargă către opusul Zeului: ajunse în punctul cel mai 

depărtat, ele uită şi faptul că provin din chiar acest zeu" (V, 
1, 1). Ele nu se mai văd decât pe ele însele; totul le sur¬ 
prinde, le face să sufere, căzând în ticăloşia în care le aduce 
ceea ce ele onorează. Sufletul care tinde spre el însuşi pro¬ 
duce dedesubtul lui o imagine fără realitate; aruncându-şi 
privirea către această imagine sufletul îi dă o formă şi, 
satisfăcut, coboară în ea (III, 9, 3). 

Astfel, căderea ia naştere din procesie, care, în loc să pri¬ 
vească la Izvorul şi Principiul său, se ia pe sine însuşi drept 
scop şi se transformă într-o mişcare descendentă prin ido¬ 
latria faţă de sine; iată de ce „libertatea în a coborî nu e în 
contradicţie cu constrângerea. Se merge întotdeauna invo¬ 
luntar către mai rău; dar cum se merge din mişcare proprie, 
se poate spune că sufletul suportă pedeapsa a ceea ce a făcut" 
(IV, 8, 5). 

Funcţiile sufletului. — Concepţia plotiniană a lumii 
respinge orice principiu al individuaţiei pentru că „nu există 
vreun punct unde să putem fua propriile noastre margini 
zicând până aici sunt eu" fiindcă „noi toţi suntem ca un cap cu 
mai multe feţe întoarse către în afară, el însuşi, (capul — n. 
trad.) terminându-se, către interior, într-un unic pisc” (VI, 5, 
7). Sufletul întors către înalt nu poate avea, deci, memorie, 
fiindcă nu depinde de un obiect cufundat în timp, pe care îl 
percepe conform unei succesiuni şi prin mijloacele gândirii 
discursive. 

In timpul percepţiei, sufletul îşi poate aminti de starea de 
dinainte şi simţi inteligibilul din mijlocul sensibilului graţie 
unei intuiţii imediate (âvtiXlţytţ); şi dacă nu se întoarce 

către în jos, el poate, în timpul percepţiei, să-şi reamintească 
senzaţiile anterioare, asociind diferitele elemente pe care i le 
oferă simţurile. 

Sufletul stă la baza raţionamentului (Xoyi^ojXEVOV); 
pentru aceasta, el pleacă de la imaginile venite din senzaţii, 
imagini pe care le compune sau le divide. Cunoaşterea dis¬ 
cursivă (Sictvoia) se sprijină pe amprentele pe care le pri¬ 
meşte de la simţuri, ajustând imaginile prezentate la cele 
care sunt deja cunoscute, dar şi la cele care provin de la 
Inteligenţă” (V, 3, 2). 

Astfel, „noi simţim prin intermedierea simţurilor, noi 
fiind cei care simţim. Oare raţionăm în acelaşi chip? Da, noi 
suntem cei care raţionează şi concep noţiunile incluse în raţi¬ 
onament; aceste noţiuni sunt chiar noi înşine. Actele Inte¬ 
ligenţei provin din înalt, aşa cum imaginile provenite din 
senzaţie vin de jos. Pentru noi, noi suntem acea parte prin¬ 
cipală a sufletului, care e intermediară între două puteri, una 
inferioară, cealaltă superioară, senzaţia şi inteligenţa. In ceea 
ce priveşte senzaţia, suntem de acord că ne aparţine fiindcă 
simţim mereu. în cazul inteligenţei, avem îndoieli, fiindcă 
nu ne folosim de ea întotdeauna şi fiindcă este separată de 
noi; e separată, adică nu se înclină către noi, ci noi suntem, 
mai degrabă, cei ce ne înclinăm către ea atunci când privim 
spre înalt. Senzaţia este, pentru noi, un mesager; inteligenţa 
este regina noastră" (V, 3, 3). 

Pentru că suntem capabili să distingem un suflet superior 
şi unul inferior, trebuie să distingem de asemenea şi două 
feluri de uitare. Sufletul inferior poate uita ceea ce îl uneşte 
cu Inteligenţa şi cu Unu fiindcă s-a lăsat asaltat de amintirile 

şi de percepţiile pe care corpul i le furnizează fără încetare. 
Dar atunci când sufletul superior se detaşează de corp, el uită 
toate amintirile care-1 legau de individualitatea unde se 
găsea şi, în acest sens, se poate spune că „sufletul uită" (IV, 
3, 32) şi că, ieşit din corp, „el păstrează anumite amintiri, 
dar el abandonează pe cele ce ţin de celălalt suflet” (IV, 3, 
31); sufletul se smulge din mijlocul lucrurilor multiple, 
reduce multiplul la unu şi părăseşte nedeterminatul; „el nu 
ia cu sine mulţimea de amintiri pământene, [...] puţine 
amintiri de aici îl însoţesc în lumea inteligibilă” (IV, 3, 32). 

Sufletul nu este, aşadar, nici un corp, nici un suflu, 
contrar a ceea ce pretindeau stoicii (IV, 2-7), nici un atribut 
al corpului, în felul vreunei potriviri (IV, 8): el are aceeaşi 
origine cu natura divină şi eternă. Dacă credem că este 
muritor, este pentru că îl vedem, majoritatea timpului, plin 
de murdărie. Dar dacă îl considerăm în puritatea sa, vom re¬ 
cunoaşte natura sa divină, deoarece conţine în el ştiinţa ade¬ 
vărată; de fapt, „nu atunci când părăseşte [corpul — n. trad.] 
«vede sufletul cumpătarea şi dreptatea»; el le vede înlăuntrul 
lui, în cugetarea asupra lui însuşi şi asupra stării sale primare; le 
vede sălăşluind în el ca pe nişte statui pline de rugina tim¬ 
pului, pe care el le curăţă; să ne închipuim aurul pe care-1 
posedă un suflet care înlătură noroiul ce-1 acoperă; mai întâi, 
sufletul se ignora, nu vedea aurul; acum, el se admiră văzân- 
du-se separat de oricare lucru şi gândeşte că nu are nevoie de 
vreo frumuseţe străină; este puternic fiindcă a fost lăsat să fie 
cu sine însuşi" (IV, 7, 10). Sufletul este nemuritor fiindcă 
posedă o viaţă pe care nu o poate pierde; această viaţă el nu 
a primit-o de undeva şi nu-i este substrat (IV, 7, 11). 

III. — Purificare şi extaz 


Marea dificultate inerentă înţelegerii plotinismului vine 
din faptul că această filozofie nu ne oferă o viziune a lumii în 
care s-ar găsi loc pentru o convertire a subiectului, care, în 
cursul vieţii sale, ar putea fi iluminat de o revelaţie, aşa cum 
a fost Sfântul Pa vel pe drumul Damascului, care să-l ducă la 
o adevărată metamorfoză. Dacă citim Confesiunile Sfântului 
Augustin, asistăm la transformarea radicală a unui om capabil 
să privească în urmă pentru a măsura drumul spiritual greu 
pe care l-a urmat până în momentul în care a devenit un alt 
om. Nimic asemănător la Plotin. 

Cu Plotin, de fapt, suntem în prezenţa unei concepţii 
aproape statice a purificării, unde sufletul nu se metamor¬ 
fozează printr-o Revelaţie purificatoare, iar urâţenia sa vine, 
de fapt, dintr-un simplu amestec cu materia; sufletul, aşadar, 
trebuie să se spele pentru a se regăsi aşa cum era de fapt. 
Nimic nu este mai clar în această privinţă decât comparaţia 
următoare: „Este ca şi cum un om căzut în noroiul unei 
mlaştini nu ar mai arăta frumuseţea pe care o avea şi nu s-ar 
mai vedea decât acest noroi; urâţenia a survenit prin alătu¬ 
rarea unui element străin şi, dacă vrea să redevină frumos, 
treaba lui este să se spele şi să se cureţe pentru a redeveni 
ceea ce a fost" (I, 6, 5). 

Sufletul, deci, are puterea şi capacitatea de a se auto- 
purifica; materia este cea care ne stă în cale, amestecându-se 

cu noi şi împiedicându-ne să rămânem ceea ce eram deja, 
adică Zei. Totul este, aşadar, deja la îndemâna şi în puterea 
noastră, nu rămâne decât s-o vedem. Contemplaţia nu are 
nimic dintr-o rugăciune înfocată, în cursul căreia cerem lui 
Dumnezeu un anumit ajutor neobişnuit pentru a ne elibera 
prin Harul ale cărui premise cel ce se roagă nu le poate 
descoperi în el însuşi. 

Cele două materii (II, 4). - Plotin distinge o materie 
inteligibilă şi o materie sensibilă; această primă noţiune 
poate părea paradoxală, dar Plotin o justifică. 

Materia fiind un receptacul al formelor, nu pare deloc 
plauzibil să poată exista materie în lumea inteligibilă, fiindcă 
materia este nedefinită, informă şi se potriveşte doar corpurilor 
compuse şi născute, în timp ce inteligibilele (ideile - a trad.) 
sunt fiinţe perfecte, simple şi nenăscute. Totuşi, nu trebuie 
să dispreţuim nedefinitul; există compuşi în lumea inteligibi¬ 
lelor, fiindcă raţiunile seminale conţin genul, care e materia 
ideii, şi diferenţa (specifică - n. trad.), care este forma ei. 

Există o materie în lumea inteligibilă fiindcă, mai întâi, 
ideile au ceva în comun şi, dacă există formă, există şi ceva 
inform, adică tocmai materia. In plus, lumea sensibilă este o 
imitaţie a celei inteligibile; or, fiindcă există materie în pri¬ 
ma, trebuie, prin urmare, să existe şi în cea de-a doua. în 
sfârşit, lumea inteligibilă este variată, deci divizată, şi pre¬ 
supune, în consecinţă, o materie supusă diviziunii. 

Gândirea poate divide corpurile, iar reziduul diviziunii 
este profunzimea (pâGoţ) fiinţei, materia fiind cea care e 
obscură. Dar acest principiu tenebros este cu totul diferit în 

urnea inteligibilă faţă de cel din lumea sensibilă. în lumea 
nteligibilă primeşte o determinare şi posedă o viaţă înzes¬ 
trată cu inteligenţă. în cea sensibilă, devine ceva definit, dar 
ordonarea se face asupra unui lucru mort. 

Oare materia inteligibilă este eternă? Acest lucru e echi¬ 
valent cu întrebarea dacă există idei; ideile sunt născute 
rlindcă au un principiu, dar, pe de altă parte, sunt nenăscute 
fiindcă nu au un început în timp. Alteritatea din lumea inte¬ 
ligibilă produce etern materia, iar ceea ce o defineşte este 
întoarcerea ei către Unu. 

Pentru a înţelege ceea ce vrea să spună Plotin atunci când 
vorbeşte despre materia din lumea inteligibilă, trebuie să 
facem abstracţie de ceea ce ne-au obişnuit să înţelegem prin 
aceasta două secole de chimie; să remarcăm, totuşi, că o altă 
accepţie a cuvântului materie s-a menţinut în anumite expre¬ 
sii curente, de exemplu atunci când vorbim despre materia 
•nini discurs, materia de discutat sau despre cuvinte cărora Ic 
ipseşte materia. In toate aceste formule, cuvântul „materie" 
au desemnează numai un fel de substanţă mai mult sau mai 
puţin rezistentă, ocupând un anumit volum şi cântărind o 
anume greutate; este vorba aici pur şi simplu despre tema 
sau subiectul a ceea ce este spus sau auzit. 

Se pare că, plecând de aici, putem înţelege mai bine ceea ce 
vrea Plotin să spună. Există o materie în lumea inteligibilă 
pe ntru că inteligibilul se raportează la ceva; dar inteligibilitatea 
jnui lucru nu e ceva de genul lemnului sau al pietrei. Materia 
nteligibilă provine dintr-un fd de reduplicare a Inteligibilului, 
:n felul, am spune noi, acelor imagini pe care fizicienii le numesc 
sstăzi interferenţe şi care sunt produse de unde luminoase ce 

se întretaie fără a întâlni vreun obstacol sau vreun ecran 
oarecare pe care să-l lumineze ca pe un corp străin de ele. 

Astfel, Plotin scrie că lumea inteligibilă este „indivizibilă, 
fără îndoială, în chip absolut; dar este divizibilă într-un anu¬ 
me sens; or, dacă părţile ei sunt separate unele de altele, 
materia există, fiindcă faptul de a fi separat şi divizat este o 
proprietate a materiei, ea fiind cea care suportă aceste lu¬ 
cruri. Dar dacă, deşi multiplă, lumea inteligibilă este indi¬ 
vizibilă, această multiplicitate în unitate este în unitate ca 
într-o materie; multiplicitatea sa este, de fapt, cea a for¬ 
melor, iar unitatea sa nu poate fi concepută decât diver¬ 
sificată de o pluralitate de forme; fără această diversitate, 
unitatea ar fi fără formă; înlăturaţi-i cu gândul diversitatea, 
formele, raţiunile şi obiectele gândirii; ceea ce rămâne este 
inform şi nedefinit; nu mai există nimic din ceea ce era în 
această unitate şi împreună cu ea” (II, 4, 4). 

Materia inteligibilă este „o obscuritate aflată dedesubtul 
luminii", care corespunde profunzimii (Pct6oţ) fiinţei, fondului 
obscur şi material ascuns sub suprafaţa colorată (II, 4, 5). Deşi 
nu este suma de lucruri multiple, Unu, cel separat şi dintâiul, 
este şi un Unu al, adică un Unu al aceluia ce este pentru el o 
materie, care derivă din el, dar pe care o domină în chip absolut. 

Trebuie însă să afirmăm că aceste analize rămân obscure 
şi au pus destule probleme comentatorilor; totuşi, această 
obscuritate pare voită şi totul lasă să se creadă că ne aflăm în 
prezenţa unui mister rezervat iniţiaţilor şi pe care Plotin nu 
vrea să-l divulge. El concluzionează, de fapt, asupra specu¬ 
laţiilor despre materie spunând: „Am divulgat mai mult 
decât se cade asupra materiei inteligibile" (II, 4, 5). 

Cât despre materia din lumea sensibilă (II, 4, 6 şi urm.), 
Plotin trece în revistă opiniile predecesorilor Empedocle, 
Anaxagora, Anaximandru, atomiştii, stoicii, şi le respinge. 
Materia nu este un corp, nu posedă nici mărime, nici vreo 
calitate sensibilă. 

Platon observase bine că nu avem despre materie decât 
reprezentări bastarde şi ilegitime despre un altceva. Am gân¬ 
dit-o ca neant sau ca obscuritate. Materia este privaţiune şi 
este nedefinită; ea este, finalmente, puţinătatea (Jtevla) ab¬ 
solută, este lipsită de formă, absolut urâtă şi rea. In lumea 
inteligibilă, materia este fiinţa fiindcă ceea ce îi este dea¬ 
supra, adică Unu, este superior fiinţei; în lumea sensibilă, 
materia este nefiinţa, iar Platon spusese deja că Zeul este 
cauza a tot, cu excepţia Răului; acest Rău nu era pentru el, 
ca şi pentru Socrate de altfel, decât ignoranţa: omul rău nu 
se întoarce din faţa Binelui decât fiindcă îl ignoră, iar Răul 
nu este, aşadar, ceva pozitiv: el este faţa şi răsplata absenţei 
cunoaşterii, absenţă care ne privează de Bine, în afara căruia 
nu mai este loc pentru nici o pozitivitate. 

Dar Plotin îi avea în faţă pe gnosticii care ..spuneau că 
demiurgul lumii este rău şi că lumea este rea” (titlu lui II, 9); 
Plotin va respinge cu tărie această teorie. Atitudinea acestor 
gnostici ducea la recunoaşterea în Rău a unei realităţi pozi¬ 
tive şi la afirmarea faptului că ar trebui să învăţăm să cu¬ 
noaştem acest Rău; toate acestea erau la antipozii plato¬ 
nismului şi plotinismului. 

Se pot deja găsi urme ale concepţiei despre lume dragi 
gnosticilor criticaţi de Plotin la Empedocle din Agrigent, 
pentru care lumea era teatrul unde se confruntau două forţe 

inamice, Prietenia care uneşte şi Ura care desparte, fiecare 
dintre ele având, rând pe rând, preeminenţa. Această idee 
constituia şi esenţa filozofiilor şi religiilor persane, pentru care 
Lumea era disputată de o Divinitate a Luminii şi de una a 
Tenebrelor, putem găsi ecouri ale acestei doctrine în zoroas- 
trismul cunoscut de Plotin şi pe care acesta i-a cerut lui Porphy- 
rios să-l respingă. Ar trebui să vorbim şi despre maniheismul 
care opunea două principii: unul responsabil de Bine, celălalt 
de Rău; Mani şi Plotin erau contemporanii şi nu este imposibil 
ca ideile lui Mani să fi ajuns la Alexandria sau la Roma. 

Specialiştii gnosticismului şi-au pus problema de a şti 
care erau gnosticii vizaţi de Plotin în cel de-al noulea tratat 
al celei de a doua EsmeaJe’; H.-Ch. Puech* îşi încheie anali¬ 
zele spunând că ar putea fi vorba despre grupuri de creştini 
sau gnostici, aparţinând aceleiaşi familii ca şi setienii şi archon- 
ticii pe care Epiphanes i-a întâlnit în Egipt, pe la 330. 

Oricum am considera aceste puncte de vedere erudite, 
este important să reţinem că Plotin nu putea admite că Răul 
depinde de o Forţă superioară la fel de puternică ca aceea a 
Zeului şi, încă mai puţin, că Lumea este opera acestui Rău. 
Unul, Binele, este întâiul, trebuie, aşadar, să-l aşezăm la 
început, apoi Inteligenţa, şi după Inteligenţă, Sufletul; nu 
există loc pentru un alt Principiu, mai ales pentru unul 


1. J. Przyluski, Mani et Plotin, în Bnlleim de f Academii rafale de Bdpque, 
Classc des Irttres XIX, 1933, p 322, Bruxelles, 1934. 

2. C f. Eugene de Paye, Gnaaiqtm et gnouidane, a doua ediţie adlugici, 
Paris, Librairie orientale Paul Geuthner, 1923, p. 489. 

3. H.-Ch. Pueclt, Plotin et Ies Gnostiques (1960), în Eu qneie de 
la Gnose, Paris, Gallimard, 1978, voi. 1, p. 383 urm. 

malefic. Or, gnosticii de care vorbeşte Plotin dispreţuiesc 
lumea creată şi Pământul nostru, „pretinzând că pentru ei a 
fost făcut «un pământ nou», în care se vor duce plecând de 
aici, şi că acolo se află raţiunea lumii” (11, 9, 5). 

Pentru Plotin, această lume nu are început şi nici sfârşit 
(II, 9, 7), deci nu se poate admite un început la ceea ce a 
existat întotdeauna (II, 9, 8) sau că principiul acestui început 
ar fi o putere malefică. In plus, nu trebuie „să credem că 
această lume este o creaţie rea pentru că lucrurile pe care le 
conţine sunt rele; aceasta înseamnă a-i acorda o valoare prea 
mare, adică să credem că este identică cu lumea inteligibilă, 
cu toate că nu este decât imaginea ei. Şi ce imagine ar putea 
fi mai frumoasă decât ea? Ce alt foc decât al nostru ar putea 
fi o imagine mai bună a focului inteligibil (a focului ca idee - 
n. trad.)? Şi, după pământul inteligibil, există oare vreun pă¬ 
mânt superior pământului nostru? Există oare vreo sferă mai 
desăvârşită şi vreo mişcare mai regulată decât aceea a lumii 
inteligibile în ea însăşi? Există oare, după soarele cel inte¬ 
ligibil, vreun soare superior celui care se vede?" (II, 9, 4). 

Astfel, dacă lumea sensibilă este o imagine a lumii inte¬ 
ligibile, această imagine poate avea defecte, dar în nici un caz nu 
poate să ne împiedice de a reurca până la modelul ei, pentru 
care este un fel de paznic. A dispreţui Lumea şi toate frumu¬ 
seţile ei nu înseamnă a deveni un om mai bun (II, 9, 16). 

Aici consta diferenţa dintre creştinul Sfânt Augustin şi 
grecul Plotin. Acesta din urmă scrie, de fapt: „Vedeţi Pământul 
împreună cu fiinţele diferite şi nemuritoare, universul umplut cu 
fiinţe însufleţite, până la cer; şi astrele, fie că sunt în sferele 
inferioare, fie cel mai sus în univers, de ce nu ar fi ele zei, 

fiindcă au o mişcare regulată şi ordonată?" (II, 9, 8). Sfântul 
Augustin, în ciuda a ceea ce-i datorează lui Plotin, spune 
dimpotrivă: „Am cercetat pământul şi mi-a răspuns: «Nu eu 
sunt zeul tău». Tot ce trăieşte pe suprafaţa lui mi-a dat acelaşi 
răspuns. Am întrebat marea şi abisurile, fiinţele însufleţite 
care le populează şi ele mi-au răspuns: «Nu suntem noi Zeul 
tău; caută mai sus de noi»” 1 . 

Problema rămâne, aşadar, de a şti de ce copia lumii 
inteligibile nu este imaginea fidelă şi perfectă. Plotin rezolvă 
această problemă recurgând la materie. 

Este peste putinţă să întâlnim Răul în ipostaze; or, ele ţi¬ 
nând de fiinţă, există, prin urmare, o incompatibilitate între 
Rău şi fiinţă. Totuşi, Răul există şi, fiindcă nu poate proveni 
din fiinţă, nu poate rezulta decât din nefiinţă. Materia însă, 
care e un lucru opus formei, fără calităţi, ţine de nefiinţă. 
Materia este, prin urmare, răul în măsura în care ţine de 
nefiinţă (xo pf| ov, II, 4, 16; otveiSeoq tpvmq, VI, 7, 28) şi 
rămâne străină frumuseţii fiinţei. 

Astfel, este bun tot ceea ce e conform cu Modelul de sus, 
fiindcă „totul acolo sus este, în mic şi în mare, conform cu 
natura. In loc de timp, eternitatea. Spaţiul, acolo, este inte- 
rioritatea reciprocă a ideilor. Fiindcă totul este simultan, ceea 
ce se percepe este întotdeauna o esenţă intelectuală; orice 
lucru posedă viaţă. [...] Acolo nu există rău; răul de aici vine, 
de fapt, dintr-o lipsă, privaţiune sau defect (e£ evSeîotq Kai 
axepfiaeox; Kai eXXei\|/eci>q), el este felul de a fi al unei 

1. Sfântul Augustin, Confesiuni, X, V, 9 (trad. franceză de 
Pierre de Labriolle). 

materii sau al unui lucru asimilabil cu materia şi care eşuează 
în tentativa sa de a dobândi formă” (V, 9, 10). 

Materia este, prin urmare, cauza răului, ea este cea care 
alterează şi corupe corpul nostru şi face să intre în el, de 
exemplu în timpul posturilor sau, dimpotrivă, al îngurgitării 
de prea multă mâncare, defectul sau excesul. Răul nu există 
nici în lucruri, nici în realitatea înconjurătoare, el este, 
„într-un fel, forma nefiinţei, [...] adică aşa cum este lipsa de 
măsură faţă de măsură, nelimitatul faţă de limită, ceea ce e 
lipsit de formă faţă de cauza formală, şi ceea ce este mereu în 
lipsă faţă de ceea ce-şi este sieşi suficient; el este întotdeauna 
nedeterminat, mereu instabil, cu totul pasiv, niciodată liniş¬ 
tit, sărăcie absolută” (I, 8, 3). Şi fiindcă materia este ceea ce 
este complet lipsit de formă, ea reprezintă unul şi acelaşi 
lucru cu răul lipsit de măsură (TO ăpexpov). Răul secundar 
este de a dobândi ceea ce este lipsit de măsură (âpexpla), 
prin asemănare sau participare. 

Vom regăsi aici ideea platoniciană după care răufăcătorul 
este un ignorant; însă o vom găsi transformată. La Platon, de 
fapt, nu se pune problema unei asimilări a răului cu materia. 
Pentru Plotin, dacă răul prim este obscuritate (TO OKOTOq), 
iar răul secund este de a primi această obscuritate, această 
ignoranţă (iryvoia) este nu răul în sine, ci râul secund, care 
este viciul şi lipsa de măsură a sufletului (I, 8, 8)'. 

1. Vom găsi o discuţie asupra acestor puncte de vedere la Schelling, 
în Recberches philosopbiques sur tessenee dtla liberii humaine el Ies sujets 
qui ij ranacbeni (1809), trad. francezi de J.-F. Courtine et E. 
Nlaitineau, în F. W. J. Schelling, (Euvres metaphysiques (1803-1821), 
Paris, Gallimard, 1980, p. 142. 

Aşadar, spre deosebire de ceea ce se petrece în mani¬ 
heism, la Plotin nu este loc pentru o pozitivitate a negati¬ 
vului; cu atât mai puţin este loc pentru o felix culpa care, ca 
mai târziu la Leibniz sau la Hegel, va fi un motor istoric sau 
dialectic al Binelui. Pentru Plotin, îndepărtarea de Bine con¬ 
duce la ceva ce constituie limita dincolo de care nici o produ¬ 
cere nu mai este posibilă, adică la materie şi la Răul care, 
întorcând spatele Obârşiei, nu mai are nici un conţinut. 

încă o dată aici imaginea razei luminoase ne ajută să înţe¬ 
legem. Ochiul care părăseşte lumina nu vede decât întuneric, 
sau mai exact spus nu-1 vede nici măcar pe acesta; fără 
lumină ochiul nu poate vedea, «el poate numai să nu vadă, şi 
în aceasta constă viziunea sa asupra întunericului, pe cât este 
aceasta cu putinţă. Tot astfel inteligenţa părăseşte lumina sa 
interioară, iese din ea însăşi şi înaintează până la un domeniu 
care nu îi este propriu; ea nu aduce cu sine propria lumină şi 
este afectată de o manieră contrară fiinţei sale, văzând rea¬ 
litatea care îi este contrară aceleia pe care o posedă» (I, 8, 9). 

In prezenţa materiei şi a răului, ajutorul nu poate veni 
decât din noi înşine şi nu de la un Har transcendent, domi- 
nându-le pe amândouă şi purificându-ne prin evitarea lor (I, 
8, 8). Astfel «misticismul» lui Plotin este puternic întărit de 
intelectualismul grec deoarece, pentru el, cunoaşterea este 
suficientă pentru a ne îndepărta de Răul care este ignoranţa. 

Acest lucru Kierkegaard nu-1 poate admite. Atunci când 
Socrate reduce păcatul la ignoranţă, el nu înţelege că poate 
exista în om o voinţă de a sfida: „Intelectualismul grec era 
prea fericit, prea naiv, prea estetic, prea ironic şi un spirit 
prea aplecat spre estetic, într-un cuvânt, prea păcătos pentru 

a-şi da seama că este posibil, în cunoştinţă de cauză, să nu 
faci binele sau să comiţi o nedreptate, cunoscând cu toate 
acestea binele. Elenismul stabileşte un imperativ categoric 
intelectual. [...] Elenismul nu are curajul să declare că se 
poate acţiona nedrept conştient sau că se poate comite o 
nedreptate cunoscând dreptatea; el doar se spală pe mâini 
zicând: când un om comite o nedreptate, atunci se întâmplă 
pentru că nu a înţeles ce este dreptatea” 1 2 . Pentru Kierke- 
gaard, păcatul este un dat, iar omul nu se poate elibera de 
Rău prin propriile sale forţe; pentru Plotin, Răul este o 
negaţie pe care o putem transgresa graţie resurselor cunoaş¬ 
terii contemplative care se află în noi înşine. Pentru Plotin, 
omul poate şi trebuie „să fugă de aici", aşa cum şi Platon 
îndemna', separându-se de ceea ce i s-a adăugat ulterior; 
fiindcă lucrurile rele provin din acest amestec. Cunoaşterea 
permite omului să se autopurifice, lucru care-1 poate conduce 
să se identifice cu Zeul la care a ajuns prin contemplaţie. 

Aşadar, materia este asimilată Răului, şi aceasta pentru 
prima oară în istoria gândirii greceşti. Plotin ne spune că, de 
fapt, dacă realitatea s-ar opri la cele trei ipostaze, atunci nu 
ar mai fi existat Răul; Răul nu există în realitatea ipostazelor, 
fiindcă aceste lucruri sunt bune. „Mai rămâne doar, fiindcă 
există, ca Răul să se afle în ceea ce nu are fiinţă, fiind, într-un 
fel, o formă a nefiinţei; el se află în lucrurile ce se împărtăşesc 

1. S. Kierkegaard, La malac/ie â ta mari, secţ. a II-a, cap. 2: La 
dlfinition socratique du pichl, trad. francezi de P.-H. Tisseau; 
(Elivrei completei. Paris, Editions de l'Orante, 1971, voi. XVI, p. 
245-249- 

2. Platon, Tbeaiieloi \76a. 

din nefiinţă, amestecându-se cu aceasta. [...] Răul [...] este în 
raport cu Binele aşa cum este lipsa de măsură faţă de Măsură 
sau Nelimitatul în raport cu limita [...]. El este întotdeauna 
nedeterminat, instabil, complet pasiv, niciodată liniştit, lipsă 
totală" (I, 8, 3). 

Lipsită de Bine, materia face ca orice intră în contact cu 
ea să-i devină asemănător (I, 8, 4). In şirul lucrurilor care 
purced din Bine, cele care se coboară dinspre el depărtându-se, 
răul este ultimul termen, după care nimic nu mai poate fi 
zămislit (I, 8, 7). De unde şi formula esenţială: „Răul este 
materia " (I, 8, 8). 

Aşadar, noi nu suntem creatorii lucrurilor rele din noi, 
fiindcă acestea preexistă în noi; nu poate fi deci vorba de a-1 
domina, ci de a fugi de el. Căderea sufletului provine din 
faptul că acesta se îndreaptă spre materie, pierzând aici toate 
puterile sale, care nu mai pot trece în act, fiindcă materia 
ocupă atunci locul pe care sufletul îl ocupă; materia este 
cauza slăbiciunii şi a viciului, iar „sufletul care intră cu ea în 
contact este supus devenirii" (I, 8, 14). 

Eternitatea şi timpul (III, 7). - într-un pasaj celebru din 
Timaiosdle), Platon definise timpul ca pe o imagine mobilă 
a eternităţii, fiind cel în care se află situată lumea creată de 
Demiurg plecând de la un Model etern; dar, pentru Platon, 
timpul era, de asemenea, şi ceea ce sufletul primise la sine, 
căzând în închisoarea trupului. Asemenea concepţii se înscri¬ 
au, aşadar, în cadrul unei cosmogonii şi a unei escatologii. 

Aristotel s-a situat pe o cu totul altă poziţie; preocupat 
cum era să dea socoteală de mişcarea din cadrul naturii, con- 

sideraţiile lui nu se pretau la speculaţii cosmogonice, ci la 
probleme de fizică şi cosmologie. Iată de ce Aristotel defi¬ 
neşte timpul ca pe gradul mişcării în raport cu anteriorul şi 
posteriorul (Fizica IV, 219 b). Dar apoi se întreabă cărui fel 
de mişcare îi este timpul grad şi răspunde imediat că este 
vorba de mişcarea Sferei ce conţine lucrurile fixe, fiindcă 
această mişcare este cea care măsoară şi celelalte mişcări, şi 
timpul. Totuşi, el precizează că timpul nu ar exista dacă nu 
ar exista ceva numărabil; or, nimic nu poate, prin natura sa, 
număra decât sufletul, iar în suflet inteligenţa, deci nu poate 
exista timp fără suflet (Fizica 233 a). 

O dată cu Platon şi Aristotel ne găsim în prezenţa a două 
perspective diferite, care vor fi bine cunoscute de Plotin; 
totuşi, ele au în comun faptul de a vedea în timp un factor 
de disoluţie şi de corupere. La Platon, timpul atrage toate 
lucrurile către moarte şi nu putem vorbi nicăieri de existenţa 
progresului; pentru omul ştiinţelor naturii care este Aris¬ 
totel, timpul este cauza distrugerii fiindcă orice mişcare dis¬ 
truge ceea ce există (Fizica 221 b). 

Plotin, pe de altă parte, caută originea timpului, de aceea 
el nu se preocupă de realitatea fizică, ci de suflet, pentru a se 
întreba cum este posibilă trecerea de la eternitate la timp. Şi 
atunci consideră timpul ca pe o formă a decăderii sufletului, 
după ce acesta s-a depărtat de Inteligenţă. 

Eternitatea este esenţă primordială şi posesie fără de 
sfârşit, în întregime perfectă, a vieţii şi a Inteligenţei. Ea nu 
este un accident al Inteligenţei, ci caracteristica sa esenţială, 
fiinţa eternă neavând nevoie de schimbare, în timp ce fiinţa 
temporală are nevoie de viitor şi, în fiecare clipă, îşi schimbă 

starea. Eternitatea este sacră fiindcă ea este Zeul manifes- 
tându-se aşa cum este (111, 7, 5). 

Sufletul, prin ceea ce posedă ca etern, e în legătură cu 
eternitatea şi, prin ceea ce posedă ca trecător, aparţine 
timpului (III, 7, 7). Timpul nu este nici mişcarea, nici mă¬ 
sura mişcării unui corp. Pentru fiinţele inteligibile nu există 
timp, problema se pune de a şti „prin ce cădere s-a născut 
timpul" (III, 7, 11). 

Plotin ne povesteşte, prin urmare, geneza timpului. Na¬ 
tura, doritoare de acţiune şi fiind în sine imobilă, a vrut să-şi 
fie propria stăpână, căutând mai mult decât starea ei pre¬ 
zentă. Ea s-a mişcat şi, astfel, s-a născut timpul ca imagine a 
eternităţii. Sufletul, în loc de a-şi păstra unitatea sa internă, 
a proiectat-o în exterior şi a supus timpului lumea zămislită 
de el. Timpul este, prin urmare, viaţa sufletului, lucrul prin 
care sufletul trece de la un mod de existenţă la altul; el, 
timpul, este o prelungire progresivă a vieţii sufletului, creat 
de dorinţa sufletului de a se mişca către lucrurile sensibile şi 
de viaţa sufletului care tocmai începe. 

In consecinţă, înaintea sufletului nu este decât eterni¬ 
tatea, care nu însoţeşte viaţa sufletului şi nici nu apare o dată 
cu el. Astfel, sufletul este primul care se îndreaptă către 
timp, zămislindu-1 şi posedându-1 împreună cu toate actele 
sale. De ce timpul se află peste tot? Fiindcă sufletul nu 
lipseşte din nici o parte a lumii, aşa cum sufletul nostru nu 
lipseşte din nici o parte a trupului nostru (III, 7, 11-12). 

Fiindcă timpul se naşte din coborârea sufletului către lu¬ 
crurile de jos, într-o cădere pasiv consimţită, demersul invers 
este posibil, cu condiţia să realizăm o mutaţie pentru ca 

sufletul nostru să se unească cu inteligibilul. Timpul va fi 
distrus chiar prin această unire, fiindcă sufletul a dat naştere 
timpului zămislind universul printr-un act care este timpul 
însuşi (ibid.). Ideile lui Plotin despre timp şi eternitate ne 
conduc, aşadar, o dată în plus, la o fllosofle a extazului. 

Frumosul (I, 6; V, 8). - Consideraţiile lui Plotin asupra 
Frumosului datorează mult analizelor lui Platon din Hippias 
maior. Banchetul şi Phaidros. Ele au avut o mare influenţă 
asupra romanticilor englezi şi germani, pentru care cel mai 
cunoscut tratat a fost cel de-al şaselea din prima Enneadă'. 

Toate consideraţiile lui Plotin asupra Frumosului ies din 
cadrul esteticului şi intră în cel al fdosofiei sale contemplative, 
fiindcă în ele se află puternic afirmată ideea după care cel 
care contemplă se identifică cu obiectul contemplat. 

Atunci când surprindem în corpuri Frumuseţea care do¬ 
mină multiplicitatea lor răspândită peste tot, ne situăm dea¬ 
supra diversităţii, raportând-o la o unitate interioară indi¬ 
vizibilă. Frumosul care se găseşte în vedere sau în auz 
implică o idee şi o armonie prin care sufletul înţelege identi¬ 
tatea subiecţilor care, în ciuda acestui fapt, sunt inconfun- 
dabili. Forma pe care artistul a introdus-o în materie nu 
exista mai înainte în aceasta, ea era numai în mintea artis¬ 
tului, care a putut să o introducă în materie fiindcă el însuşi 
se împărtăşea din artă. Cât despre muzica existentă în lucru¬ 
rile sensibile, ea s-a născut dintr-o Muzică ce îi este ante- 

1. Cf. E. Krakowski, Unt pbiloitphie de l’amonr el de ta btaule. 
L’eilbiliqne de Ploi in el ion inflntnct. 

rioară. în consecinţă, artele nu sunt imitaţii directe ale 
obiectelor vizibile, ele doar fac să apară în acestea originarul 
de care aparţin (V, 8, 1). Frumuseţea corpurilor derivă, 
aşadar, din participarea acestora la o raţiune divină. 

Atunci când sufletul recunoaşte Frumuseţea, el se găseşte 
cuprins de mirare, de o emoţie plină de bucurie, de dragosce 
şi de un fel de frică însoţită de plăcere. Sufletul este, astfel, 
condus către înalt, purificat, şi ajunge să aparţină divinului, 
unde rezidă izvorul Frumuseţii. Trebuie, prin urmare, să 
reurcăm către Bine şi către Frumos, acolo unde tinde şi Do¬ 
rinţa. Acolo însă nu ajung decât „cei care urcă către regiunea 
superioară, întorcându-se spre el (Frumosul, n. trad.) şi 
dezbrăcându-se de veşmintele pe care le-au luat în timpul 
coborârii, aşa cum şi cei care urcă spre sanctuarele templelor 
trebuie să se purifice, părăsindu-şi vechile veşminte şi îndrep- 
tându-se într-acolo goi, până când, abandonând în această 
ascensiune tot ceea ce era străin de Zeu, va vedea în deplină 
izolare şi singurătate, simplitatea şi puritatea lui, fiinţa de 
care depinde totul, către care priveşte totul şi prin care există 
fiinţa, inteligenţa şi viaţa" (I, 6, 7). Urcăm astfel către patria 
de unde am coborât. Devenim atunci asemenea cu Zeul de 
unde provin Frumosul şi tot ceea ce constituie domeniul 
realităţii (1, 6, 6, 20). 

în toate aceste consideraţii, Plotin se opune gnosticilor 
(II, 9), care dispreţuiau lumea, văzând în ea o creaţie rea. 
Conform unei tradiţii greceşti care urcă până la orfism, tre¬ 
când prin Platon şi chiar prin Aristotel, Plotin afirmă că, 
într-o mişcare ascensională unde Eros şi gândirea intuitivă 
joacă un rol esenţial, omul are posibilitatea de a se identifica 

cu Zeul; „chiar aici, în lume, putem vedea pe Zeu şi pe noi 
înşine, atât cât este posibil sâ avem aceste viziuni; ne vedem 
atunci strălucind de lumină şi umpluţi de lumina inteli¬ 
gibilă; sau, mai bine zis, devenim noi înşine o lumină pură, o 
fiinţă uşoară, imponderabilă; devenim sau, mai degrabă, 
suntem un Zeu cuprins de focul iubirii" (VI, 9, 9). 

Trebuie, aşadar, ca fiecare să caute mai întâi să vadă Fru¬ 
museţea în ea însăşi; pentru aceasta este suficient sâ proce¬ 
deze ca sculptorul care zgârie şi prelucrează marmura până 
când aceasta lasă să se vadă formele minunate care se ascun¬ 
deau în ea. „Nu înceta de a-ţi sculpta propria statuie” (I, 6, 
9), ne spune Plotin, iar la capătul acestei purificări „vei de¬ 
veni contemplaţia însăşi." Plotin va relua această comparaţie 
pentru a ne reaminti că „toate lucrurile care se văd acolo, 
sus, sunt ca nişte statui care se pot vedea pe ele însele, 
imagini pentru fiinţe aflate în beatitudine" (V, 8, 4). 

Atunci când îl vedem pe Zeu suntem împreună cu el una, 
dar, dacă avem dorinţa în noi de a-1 vedea aşa cum vedem 
un lucru diferit, atunci ne desprindem de el şi ne punem în 
afara lui. A vedea Frumosul ca pe un lucru diferit de sine nu 
înseamnă încă a fi înlăuntrul Frumosului, „a deveni Fru¬ 
mosul, iată ce înseamnă să fii înlăuntrul Frumosului." Deve¬ 
niţi identici cu lucrul văzut, nu mai vedem Frumosul ca pe 
ceva care ne este exterior şi, de acum încolo, putem să-i 
luminăm pe ceilalţi care ne văd aşa cum am coborât de 
acolo, de sus (V, 8, 11). Această identificare cu Zeul poate să 
se săvârşească pentru că, graţie lui Eros, omul se ridică până 
la Zeu, confundându-se cu el; astfel „orice suflet este o 
Afrodită" (VI, 9, 9). Frumosul înalţă, aşadar, sufletul, pentru 

că acesta poartă pecetea patriei unde s-a născut, şi-i arată 
drumul prin care acesta să poată reurca la originea sa. 

Contemplaţia. - Naşterea naturală a lucrurilor este o 
contemplaţie (111, 8, 5). Sufletul, care este anterior naturii, 
devine în întregime obiect de contemplat prin contemplaţia 
ce există în el, prin gustul său pentru cunoaştere, prin 
căutarea adevărului şi efortul său de a dobândi plenitudinea. 
Obiect de contemplat, el produce un alt obiect de contem¬ 
plat. Nu există o limită a contemplaţiei, iar obiectul ei se află 
pretutindeni. Mişcarea naturală a sufletului este o mişcare 
circulară în jurul centrului de unde provine. Unul, care nu 
prezintă în el nici o diferenţă, este mereu prezent, dar noi nu 
suntem lângă el decât atunci când nu mai posedăm alte- 
ritate, iar fiinţele, nemaiflind diferite, sunt prezente unele 
într-altele. 

Totuşi, deşi suntem mereu în preajma lui, noi nu-1 pri¬ 
vim întotdeauna; Plotin recurge la imaginea dansului: „Un 
cor care cântă face mereu cerc în jurul corifeului dar poate să 
se întoarcă şi către spectatori; totuşi, numai atunci când se 
întoarce către corifeu cântă cum trebuie, alcătuind un cerc 
perfect. Tot astfel şi noi; şi atunci când vom înceta să mai 
facem cerc în jurul lui, vom fi supuşi pieirii totale şi extinc¬ 
ţiei. [...] Atunci când însă privim către el, ne regăsim liniştea 
şi odihna; vocea nu mai scoate sunete grele, ci dansăm cu 
adevărat, în jurul lui, un dans inspirat" (VI, 9, 8). In mo¬ 
mentul când vom pleca de aici „contemplaţia va fi continuă, 
fără obstacolul ce ni-1 face corpul" (VI, 9, 10), şi atunci vom 
fi ajuns „la capătul drumului" (VI, 9, 11). 

Filosofia lui Plotin ne îndeamnă, prin urmare, la extaz 
(EtCOTCCOlţ), la simplitate (anXtDOiq), la abandon de sine 
(EftiSoaiq autoo) şi dorinţă de contact (al Unului - n. 
trad.) (EtpEOiq npoq cc<pf)V> (VI, 9, 11). Dar e important să 
insistăm asupra ideii că fiinţa universală e prezentă peste tot: 
doar noi putem fi absenţi de la întâlnirea cu ea. Suntem, de 
fapt, mai întâi fiinţa universală, şi suntem, în plus, şi un 
surplus care ne coboară şi ne micşorează, individualizându-ne, 
fiindcă acest surplus se împărtăşeşte din nefiinţă. Trebuie, 
aşadar, să părăsim această nefiinţă: „datorită faptului că o 
părăsim, vom putea fi prezenţi în fiinţa universală. Câtă vre¬ 
me suntem în prezenţa nefiinţei, fiinţa universală nu se 
manifestă. Aceasta din urmă nu e nevoie să vină la noi 
pentru a fi prezentă; voi sunteţi cei care au plecat; a pleca nu 
înseamnă a o părăsi şi a pleca în altă parte, fiindcă ea este 
mereu prezentă; dar, rămânând alături de ea, v-aţi întors 
capul în altă parte" (VI, 5, 12). 

In sfârşit, putem spune că există trei feluri de oameni. 
Unii se mulţumesc să-şi folosească simţurile mai degrabă 
decât Inteligenţa şi să primească imaginile lucrurilor sensi¬ 
bile. Ei gândesc că durerea şi plăcerea pe care şi le procură 
sunt binele şi răul. Asemenea oameni sunt asemănători cu 
acele păsări greoaie pe care greutatea le împiedică să zboare, 
deşi natura le-a înzestrat cu aripi. 

Alţii se ridică puţin deasupra lucrurilor inferioare, fiindcă 
partea superioară a sufletului lor îi poartă către ceea ce este 
bun, dar, sclavi ai acţiunii practice, ei se preocupă de a alege 
printre lucrurile din mijlocul cărora au vrut să se ridice. 

Există însă oameni divini prin superioritatea puterii lor şi 
prin acuitatea vederii lor. Ridicându-se deasupra întunericului şi 
a norilor, ei văd lumina orbitoare de sus şi rămân să locuiască 
în ea (V, 9, 1); ..asemănarea cu oamenii buni, acesta este 
doar asemănarea unei imagini cu altă imagine care provine 
din acelaşi model: dar asemănarea cu Zeul, acesta este ase¬ 
mănarea cu modelul însuşi” (1, 2, 7). 

Contemplaţia plotiniană care conduce la extaz implică o 
purificare ce presupune o asceză radicală. Trebuie, de fapt, 
să ne separăm (X(opi£ea0ai, III, 6, 5), să ne îndepărtăm 
(dnoatrivai, IV, 9, 4); de unde şi imperativul plotinian 
pentru a ajunge la contemplaţie: „renunţă la toate" (aipeXe 
Jtâvta, V, 3, 17). Trebuie să ne detaşăm de lucrurile sensi¬ 
bile, pe scurt, de ceea ce nu ţine de Unu. „Contemplaţia 
devine act în suflet, aşa cum vederea trece în act datorită 
obiectelor vizibile. - Nu e adevărat că ea poseda aceste 
obiecte fără să-şi reamintească de ele? - Da, le poseda, dar 
ele nu erau în act, ci erau depuse într-o regiune întunecată a 
sufletului; pentru a le ilumina şi pentru a deveni conştient că 
le posedă, sufletul trebuie să primească lumina care le aduce 
la vedere. El poseda, de fapt, nu aceste obiecte, ci ampren¬ 
tele lor; trebuie, aşadar, ca el, sufletul, să confrunte ampren¬ 
tele cu realităţile cărora le este receptacol" (I, 2, 4). 

Totuşi, nu ieşind din sine „vede” sufletul, ci coborând în 
sine însuşi poate el să descopere Principiul şi Izvorul. 

Ne găsim, aşadar, în prezenţa unei filozofii mistice în care 
Transcendentul este imanent iar Imanenţa transcendentă. A 
reintra în sine înseamnă a te despărţi de exteriorul (to e^co) 
care e totuna cu inferiorul (to KCt9a>), a te reculege, în sen- 

sul etimologic al termenului, adică a reuni ceea ce era risipit, 
pentru a putea a ajunge la Descoperirea totală. Ea este cea 
care permite ochilor minţii să se deschidă şi să devină una cu 
Lumina cu care se identifică. Nov>q-ul KCt9apoq, spiritul 
pur, capabil să cuprindă pe Unu, acesta ne situează şi dea¬ 
supra gândirii; spiritul acesta dispare atunci, fiindcă privim 
într-un fel deosebit. Nu numai că îl vedem pe Zeu, dar chiar 
devenim acest Zeu. Lumina care emană de la el şi prin care 
vedem se identifică cu aceea care se găsea deja în noi şi pe 
care, astfel, o descoperim. 

Ca toate marile filozofii, gândirea lui Plotin pune nume¬ 
roase probleme, ceea ce nu este semnul vreunei incoerenţe 
oarecare, ci demonstrează, dimpotrivă, imposibilitatea în 
care se găseşte omul de a domina condiţia sa, pentru a putea 
să o gândească, ceea ce ar face din el, dacă nu simultan jude¬ 
cătorul şi partea judecată, cel puţin gânditorul şi gânditul, 
pe scurt o fiinţă care ar înţelege lumea şi lucrurile, o fiinţă 
care ar gândi Fiinţa, omul care l-ar putea concepe pe Zeu. 

în lumina a ceea ce ne spune Plotin, să încercăm, aşadar, 
să ne punem problemele pe care şi le pune el şi lectura operei 
sale. 

1° Ca toţi grecii, Plotin a fost preocupat de problema 
raportului dintre Unu şi Multiplu, problemă pe care preso¬ 
craticii, Platon, Aristotel, stoicii şi epicureii şi-o puseseră şi 
ei. Lumea este pătrunsă de multiplu fiindcă lucrurile şi fiin¬ 
ţele sunt multiple şi fiindcă nu există două la fel. Dacă nu ar 
fi aşa, problema ar fi rezolvată. Şi totuşi, este posibil ca lu¬ 
crurilor să le găsim asemănări care să ne permită să le 

grupăm după ideile sau formele cărora aceste lucruri le apar¬ 
ţin şi, în acelaşi timp, nu le aparţin, fiindcă nu ar putea să se 
confunde cu ele. Aceste idei sau forme pot fi, ele însele, gru¬ 
pate după alte idei sau forme. La acest nivel, o asemenea 
arhitectură se poate mulţumi să construiască clasificări 
pentru a grupa indivizii în concepte mai mult sau mai puţin 
elaborate, clasificări care vor avea ca şi complement elabo¬ 
rarea unei logici care să-şi propună să stabilească regulile 
diferitelor procese juste, după care conceptele pot să se im¬ 
plice unele pe altele. Filosofia lui Aristotel constituie modelul 
unui asemenea gen. 

Dar existenţa acestor forme şi idei duce la punerea unei 
alte probleme: aceea a originii lor şi, în consecinţă, a originii 
celui care le-a creat. Aceasta este şi problema pe care Platon 
o ridică în majoritatea dialogurilor sale, fie că speculează asu¬ 
pra Binelui, sau asupra Adevăratului, Frumosului, Justului, 
Limbajului sau Lumii. 

Plotin s-a găsit confruntat cu o eternă problemă: mul¬ 
tiplul nu poate să dea singur socoteală de sine însuşi; trebuie 
să recurgem la Unu, pentru a-1 putea gândi ca fiind derivat 
din acesta. Or, acest Unu nu poate decât să fie diferit de 
multiplu, dar, ca să spunem aşa, este şi tatăl lui Cum este 
posibil, aşadar, ca multiplul să poată purcede din ceea ce nu 
are nimic a face cu el şi de ce Unul a vrut să iasă din el 
însuşi, transformându-se în ceea ce, prin definiţie, este con¬ 
trariul său? 

Acestea sunt dificultăţile, care nu sunt deloc numai ver¬ 
bale, de care Plotin va încerca să dea socoteală prin teoria 
emanaţiei, a procesiunii şi a ipostazelor. 

2° Pentru greci, Lumea este un cosmos, adică un sistem 
ordonat, organizat, care nu are nimic din caracteristica unui 
haos. Ordinea care domneşte aici este în acelaşi timp şi bună 
şi frumoasă. Lucrurile stau aşa deoarece cosmosul a fost creat 
de Zeu, care l-a şi ordonat, desăvârşind o lucrare coerentă şi 
organizată. Imagine a divinului, această lume este foarte 
aproape de a fi divinul însuşi, iar identitatea Deus sive Natura 
spinozistă se regăseşte în acest context, dar dintr-o altă 
perspectivă, la stoici. 

Cu toate acestea, o distanţă enormă separă lumea de arhi¬ 
tectul ei, fiindcă această lume este regiunea Răului. Dar 
Plotin nu putea admite punctul de vedere al anumitor gnos¬ 
tici care afirmau că Lumea este opera unei divinităţi rele, 
ceva de felul unui zeu negru, şi la a cărei distrugere omul 
conlucra. 

Totuşi, dacă lumea e imaginea divinului, dacă nu divinul 
însuşi, ea este de asemenea locul unde au căzut sufletele şi 
teatrul unde joacă puterile nefaste. Plotin se găseşte, aşadar, 
ca să spunem aşa, în situaţia de a fi sfâşiat între o lume 
divinizată şi una care nu putea fi inocentă. Ce loc şi ce ori¬ 
gine trebuie acordate Răului? 

Aceleaşi întrebări ar putea fi puse şi filosofiilor, nu celor 
emanatiste, ci celor ale istoriei, cum ar fi teodiceea lui Leib- 
niz sau cea a lui Hegel, sau celor ale evoluţiei, cum ar fi cele 
ale lui Bergson sau Teilhard de Chardin, în care cosmogonia 
şi teogonia sunt aproape sinonime. Dacă universul este „o 
maşinărie de produs zei", aşa cum scrie Bergson în concluzia 
cărţii sale Două surse ale moralei şi ale religiei, de unde provine 

faptul că el este adesea şi o maşinărie de produs diavoli? Ne 
putem mulţumi a vorbi despre rele din cadrul creşterii? 

Plotin, amintindu-şi de speculaţiile orfico-pitagoreice, 
reluate de Platon, asupra corpului ca închisoare a sufletului, 
perspectivă pe care o răstoarnă adesea spunând că corpul este 
în suflet, a elaborat teoriile sale despre procesie şi materie, 
pentru a încerca să răspundă la aceste probleme. 

3° în viziunea plotiniană a lumii, sufletul ocupă un loc 
care-1 situează la un fel de intersecţie, mai degrabă într-o 
postură de declin. Pe de-o parte, el este în raporturi cu un 
corp individual care-1 supune unei lipse şi care îl atrage spre 
Rău. Dar, pe de altă parte, sufletul este ceea ce intermediază 
comunicarea sensibilului cu inteligibilul. Sufletul posedă, 
aşadar, un fel de statut ambiguu, pentru că este şi victimă şi 
intermediar salvator. 

încă o dată ne regăsim într-un punct aproape misterios, 
unde, am putea spune, procesiunea se transformă, în sens in¬ 
vers, în ascensiune, în felul pendulei care, ajunsă la capătul 
maxim al elongaţiei, îşi reia cursa în sens invers, cu obser¬ 
vaţia că la Plotin nu este loc de un balans neîncetat. Solicitat 
de corp aici unde riscă să rămână prizonier dacă se lasă 
invadat de acelaşi corp care sălăşluieşte în el, sufletul este 
totuşi la începutul acestei ascensiuni către inteligibil, por¬ 
nind de la sensibilul căruia el îi serveşte drept ghid către 
calea ascendentă. 

Şi astfel, Plotin scrie, citând mai întâi pe Platon: „«Tre¬ 
buie să fugim cât mai repede de aici» şi să ne separăm de tot 
ceea ce s-a adăugat peste noi. Nu trebuie să rămânem aceas¬ 
tă fiinţă mixtă, acest corp însufleţit unde a rămas o fărâmă 

de suflec, viaţa comună a sufletului şi a corpului fiind, mai 
degrabă, cea a corpului; tot ceea ce ţine de această viaţă este 
corporal. Mişcarea care ne poartă spre regiuni superioare, că¬ 
tre frumuseţe şi către divinul căruia nu-i mai comandă 
nimeni aparţine unui alt suflet, care e străin de această viaţă; 
graţie acestei mişcări, acest suflet se identifică cu aceste 
obiecte, trăind împreună cu ele în reculegere. [...] Răul pro¬ 
vine din amestec: fiindcă natura acestei lumi este amestecată 
şi, dacă i-am da la o parte sufletul universal, separându-1 de 
corp, nu ar mai rămâne decât un lucru lipsit de valoare" (II, 
3, 9). Sufletul nostru riscă să fie ocupat pe de-a-ntregul de 
corp, dar poate auzi singur chemarea sufletului universal, 
scăpând de aici, de unde ar putea rămâne înlănţuit. 

4° Un ultim punct caracterizează în mod special această 
filozofie, în care drumul spre înalt porneşte dintr-o imanenţă 
care-1 iniţiază pe cel care ştie să citească în ea şi care nu este 
nimic altceva decât esenţa sa. 

La Plotin putem găsi texte care par a-1 invita pe om să se 
dezbrace de sine însuşi şi să se abandoneze. El ne mai în¬ 
deamnă să ne adâncim în noi înşine pentru a-1 descoperi 
acolo pe Zeu. Contradicţia nu este decât aparentă; trebuie să 
ne reamintim mai întâi de ceea ce am spus, bazându-ne pe 
texte, despre purificare. 

Se pare că este vorba despre o dezbrăcare de sine în 
măsura în care cel care gândeşte nu trebuie să mai fie atent 
la sine însuşi ca individualitate care tocmai gândeşte. Dar, 
dacă putem vorbi despre o adâncire în sine însuşi pencru a 
descoperi acolo adevărul şi divinitatea, aceasta se întâmplă 
pentru că există o natură comună între gânditor şi gândit, şi 

fiindcă „nu trebuie să căutăm inteligibilele in afara Inteligenţei" 
(o i> xoîvuv 8eî ouxe e£a> xot votixoc ^Tţteîv) şi să spunem 
că nu există în ea decât amprentele fiinţelor (V, 5, 2). 

Spiritul omenesc trebuie, aşadar, să se reîntoarcă în el 
însuşi pentru a gândi toate lucrurile; aşa cum o spune cu 
tărie Marcel De Corte, care vede în Plotin primul apărător al 
idealismului absolut 1 : „gândirea îşi este sieşi cu desăvârşire 
transparentă (EKEl Se (pava Jtâvta icai EKaaxov, IV, 9, 5) 
pentru că realicatea sa gânditoare nu este decât una cu reali¬ 
tatea gândită" (op. cit., p. 243). Spre deosebire de Gândirea 
care se gândeşte, prin care Aristotel definea pe Zeul ce ră¬ 
mânea separat (xtopiotoq), Inteligenţa de care vorbeşte 
Plotin este imanentă. 

Astfel, nu există contradicţie între pasajul unde Plotin ne 
îndeamnă să ieşim din noi înşine (EKtrxaaiq), să ne aban¬ 
donăm (EftiSooiţ) (VI, 9, 11, 23), şi cel în care spune că 
sufletul care e în ascensiune „nu urcă la ceva diferit de el, ci 
reintră în el însuşi, nefiind atunci nicăieri altundeva decât în 
sine însuşi; dar tocmai atunci când se află singur cu el însuşi 
şi nu mai are legătură cu această fiinţă el este, chiar prin 
acest fapt, în el însuşi; fiindcă Unul este o realitate care nu 
este esenţă, ci ceva dincolo de esenţă, care se uneşte astfel cu 
sufletul" (VI, 9, 11, 38). 

Vom ajunge „la capătul drumului” atunci când ne vom 
vedea devenind fiinţă (EÎ tiq ouv xouxo ovixov YEVOţiEvov 
îSoi, VI, 9, 11, 43). Atunci vom fi reunit ceea ce este divin 
în noi cu divinul însuşi, coincizând astfel cu el. Orice sepa- 


1. Marcel De Corte, Aristote ti Plotin, p. 245. 

rare dintre divin şi uman este abolită, dezvăluirea este desă¬ 
vârşită, călătorul nu face decât una cu ceea ce se găseşte în 
inima sanctuarului, el reprezintă mai mult decât simplul fapt 
de a vedea, fiind vederea însâşi. 

Astfel, îl putem înţelege pe Plotin când spune că abia 
atunci când se trezeşte către sine însuşi, în interioritatea lui 
însuşi şi străin de orice altceva, el se găseşte unit cu divinul, 
fixat în el, deasupra celorlalte fiinţe inteligibile (IV, 8, 1). 

în consecinţă, extazul este, în realitate, o „»'»-stază", 
pentru că accesul către înălţimi se realizează în cel mai 
profund loc al interiorităţii. 

Aşa cum spune, remarcabil, H.-Ch. Puech: „«sus» şi 
«jos», «cădere» şi «ascensiune», «exil» şi «reîntoarcere» nu 
sunt decât tot atâtea expresii mitice care exprimă doar 
direcţiile, demersurile sau atitudinile eului nostru. [...] Sub 
această lumină, problema destinului nostru apare simplă: ea 
se rezumă la relaţia pe care eu îmumi o pot avea cu mint 
însumi. Eu sunt cel care, singularizându-mâ şi ataşându-mă de 
lucrurile exterioare - fie însuşindu-mi la un moment dat un 
obiect, fie făcând o acţiune care presupune o dezvoltare 
temporală şi care mă scoate din mine însumi -, produce 
absenţa mea din mine însumi" 1 . 


1. H.-Ch. Puech, op. cil., voi. I, p. 73- 

Porphyrios. - Porphyrios s-a născut în 232 la Tyr, într-o 
familie înstărită. După unii, el ar fi primit mai întăi o edu¬ 
caţie creştină de care, mai apoi, s-ar fi dezis. Cunoscând Mis¬ 
terele Caldeene, Persane şi Egiptene, citind pitagoreicii, pla- 
tonicienii şi stoicienii, acest mare erudit, interesat de astro¬ 
logie şi de demonologie, cita din Biblie. L-a întâlnit pe 
Origene şi a urmat împreună cu Plotin cursurile lui Ammo- 
nios Sakkas. Ajuns la Atena, el a fost discipolul lui Longin şi 
a primit porecla „bibliotecă vie" şi „Muzeu ambulant". Din 
această perioadă datează Filosofia oracolelor , pe care unii au 
încercat s-o reconstituie, şi Viaţa lui Pitagora. 

Apoi, Porphyrios a plecat la Roma, în 263, unde a urmat 
cursurile lui Plotin, care a fost pentru el o veritabilă reve¬ 
laţie. A devenit în curând colaboratorul maestrului său. Epu¬ 
izat de muncă, a căzut în neurastenie şi s-a gândit chiar la 
sinucidere. Plotin l-a sfătuit atunci să călătorească. 

Astfel, Porphyrios a plecat în Sicilia şi probabil că acolo a 
compus el scurta, dar celebra Isagoge, o introducere la 
Categoriile lui Aristotel. In acest timp, conflictele dintre creş- 

tini şi religiile Imperiului deveneau din ce în ce mai ascuţite; 
Porphyrios compune tratatul său Contra Creştinilor, acest 
iubitor de cultură greacă folosea o critică raţionalistă, care a 
determinat pe unii să vadă în el pe un Renan al păgânis- 
mului. Totuşi, în Scrisoare către Anebon, un preot egiptean, el 
critică în egală măsură şi păgânismul, fiindcă scopul lui Por¬ 
phyrios era de a atrage către filosofie, abandonând şi creş¬ 
tinismul şi păgânismul, aşa cum arată şi fragmentele din 
tratatul său întoarcerea sufletului la Zeu. 

Revenit la Roma, el l-a înlocuit pe Plotin, dispărut între 
timp, şi a avut printre auditori, probabil, pe Iamblichos. Tot 
atunci scrie Comoară de gânduri pentru sufletul care vrea să 
ajungă la Inteligibil. Târziu, s-a căsătorit cu Marcella, văduva 
unuia dintre prietenii săi, mamă a şapte copii. Această 
căsătorie i-a adus multe reproşuri filosofului care propo¬ 
văduia abstinenţa. Plecat în călătorie, el i-a scris o scrisoare 
Marcellei, în care şi-a justificat căsătoria explicând că vrusese 
să o salveze, împreună cu cei şapte copii, din starea de 
abandon în care erau. Scrisoarea lui se ridică până la consi¬ 
deraţii spirituale de profundă pietate, în care îi explică Mar¬ 
cellei că mântuirea e cu atât mai sigură, cu cât încercările 
vieţii sunt mai dure. Se pot găsi în aceste pagini accente 
având o anumită rezonanţă creştină. Aceste ultime scrieri ale 
lui Porphyrios ne permit să înţelegem cum opera sa a putut 
avea o anumită influenţă asupra Sfântului Augustin, care a 
cunoscut-o prin intermediul traducerilor latine, în special al 
celei a lui Marius Victorinus. 

O ultimă misiune îl aştepta pe Porphyrios: aceea de a 
publica operele maestrului său Plotin. El a grupat cele cinci- 

zeci şi patru de cărţi ale lui Plotin în şase Enneade (şase gru¬ 
puri de nouă), fără a ţine seama de ordinea lor cronologică, 
iar la început aşează Viaţa lui Plotin, lucrarea trebuie să fi 
apărut pe la 298. Porphyrios a murit, probabil, la Roma, sub 
împăratul Diocleţian, dar ştim puţine lucruri despre ultimele 
sale clipe. 

Porphyrios a fost, aşadar, o personalitate marcantă a ele¬ 
nismului la apus. Situat la intersecţia liniilor de forţă venite 
din Orient, Grecia şi Creştinism, puternic influenţat de către 
maestrul său Plotin, el a fost un speculativ şi un mistic 
dornic de a denunţa superstiţiile fanatice, posedând în acelaşi 
timp, într-o măsură foarte mare, simţul divinului. 

Celebru ca editor al operelor lui Plotin, Porphyrios este 
cunoscut şi prin lucrarea sa, redusă ca dimensiuni, Isagogi, 
care a dat naştere faimoasei „certe a Universaliilor", ce a pa¬ 
sionat Evul Mediu timp de zece secole. 

La Roma, Porphyrios dăduse lecţii de filozofie senatorului 
Chrysoarios; acesta a citit Categoriile lui Aristotel fără ca să 
înţeleagă nimic; ca urmare, a scris fostului său dascăl, lui 
Porphyrios, în Sicilia, rugându-1 să-i dea explicaţii. Aşa s-a 
făcut că acesta a compus o scurtă Introducere ( Isagoge) asupra a 
cinci noţiuni: genul, specia, diferenţa, substanţa şi acciden¬ 
tul, pe care a adresat-o senatorului. 

Această mică lucrare fără pretenţii a cunoscut ulterior o 
celebritate neaşteptată graţie câtorva rânduri de la început: 
„în ceea ce priveşte genurile şi speciile, voi evita să abordez 
problema de a şti dacă ele sunt realităţi existente prin ele 
însele sau numai simple noţiuni ale spiritului şi, admiţând că 
sunt realităţi substanţiale, dacă sunt corporale sau necor- 

porale, dacă, în sfârşit, sunt separate sau dacă nu există decât 
în lucrurile sensibile şi conform cu ele: iată o problemă foarte 
profundă, care necesită o cercetare diferită şi mai întinsă" 
(trad. în franceză J. Tricot, Paris, Vrin, 1947, p.ll). Sche¬ 
matizând la maximum, se poate spune că e vorba aici de o 
aluzie Ia disputa care opunea pe platonicieni, pentru care 
numai Ideile au existenţă, aristotelicienilor, pentru care For¬ 
mele nu sunt decât cuvinte, singurii care au existenţă fiind 
indivizii. Porphyrios a găsit însă problema expusă în Isagoge 
chiar în opera maestrului său. Plotin scrie, de fapt: „Trebuie 
să spunem că există idei ale universaliilor, nu ideea despre 
Socrate, ci ideea despre om. Dar, â propos de om, trebuie 
examinat dacă există o idee a omului individual; individu¬ 
alitatea constă în faptul că trăsăturile la toţi nu sunt iden¬ 
tice" (V, 9, 12). 

Porphyrios este de asemenea celebru pentru a fi construit 
ceea ce se cheamă „Arborele lui Phorphyrios", este vorba de 
o schemă prin care este figurat ceea ce înţelegea Porphyrios 
prin genuri şi specii: „Substanţa fiind termenul cel mai înalt, 
nemaiexistând vreun gen înaintea ei, şi genul cel mai ge¬ 
neral, tot aşa şi omul, care este o specie după care nu mai 
există specie, nici vreun alt termen susceptibil de a fi divizat 
în specii, ci doar indivizi (Socrate, Platon sunt indivizi, ca şi 
.acest lucru alb"), nu poate fi decât specie, specia ultimă şi, 
[...] specia prin excelenţă" (op. cit., p. 19). 

De aici provine Arborele lui Porphyrios schematizat de 
Pacius (vezi mai jos). 

Astfel, termenii medii au „două feţe, una întoarsă către 
cei care-1 preced şi pe care trebuie să-i numim speciile lor, şi 

una întoarsă către cei care-1 urmează, pe care trebuie să-i 
numim genurile lor. Extremele, din contră, nu au decât o 
singură faţă". Genul suprem, fiind gen, nu este, aşadar, 
specie, iar specia prin excelenţă, fiind specie, nu este gen; cât 
despre termenii medii, aceştia sunt genuri şi specii subor¬ 
donate, fiecare dintre ei fiind considerat în acelaşi timp şi 
gen şi specie, după cum e raportat la termeni diferiţi. 


Genuri şi specii 
subordonate 


Substanţa (genul suprem) 
Corpuri 

J 

Corpuri însufleţite 

I ' 

Animal 

I 

Animal raţional 

I ' 

Om (fpecia prin excelenţa) 
_ Socrate (individ) 


în Evul Mediu, „Cearta Universaliilor", relansată de 
Boetius, a dus la a opune pe realişti, pentru care umanitatea 
este o realitate şi pentru care Universaliile există, nomina¬ 
liştilor, pentru care Universaliile nu sunt decât nişte nume, 
concepte, şi după care doar indivizii au viaţă. 

Trebuie să înţelegem că o asemenea ceartă nu are nimic 
de-a face cu o discuţie oţioasă şi că se poate vedea impor¬ 
tanţa ei în două domenii foarte actuale: 

a) Noţiunea de specie, la care au recurs cu constanţă 
naturaliştii, este o realitate biologică veritabilă sau nu este 
decât un nume, un concept care permite să clasificăm indivizii? 

b) în plus, de la apariţia sociologiei şi a totalitarismelor, 
asistăm la întronarea tocmai a acestor Universalii: Umani¬ 
tatea, Societatea, Statul, Rasa, Clasa, Partidul, etc., pentru 
care indivizii nu sunt decât nişte simple abstracţiuni. 

Porphyrios nu poate fi considerat un filozof de impor¬ 
tanţa lui Plotin, totuşi nu e mai puţin adevărat că el a fost 
unul dintre martorii care ştiu să vorbească despre trecut sau 
prezent şi care, fără să fie pe deplin conştienţi, deschid noi 
căi viitorului. 

Iamblichos. - Iamblichos s-a născut la Chalcis, în Siria, 
către mijlocul secolului al IU-lea, într-o familie bogată; viaţa 
sa e foarte puţin cunoscută, a murit pe la 330. Elev sau 
cititor al lui Porphyrios, el a fost pasionat de teurgie şi de 
magie, ca şi de fdosofie, în egală măsură. Cartea sa Comen¬ 
tarii asupra oracolelor Caldeene s-a pierdut, ca şi comentariile 
sale despre Platon şi Aristotel. Din lucrările sale asupra neo- 
pitagorismului, cunoaştem o viaţă a lui Pitagora, Protreptiad 
şi câteva cărţi despre simbolismul numerelor şi al matema¬ 
ticilor. In De communi mathematica scientia, Iamblichos pre¬ 
zintă o sinteză de aritmologie şi de astronomie, tributară 
ideii de suflet-număr-armonie. Sufletul fiind o idee-număr, 
de el trebuie să depindă toate proporţiile matematice, toate 
corespondenţele geometrice îi sunt subordonate, chiar şi cele 
aritmetice şi armonice, „sufletul conţine în mod spontan 
plenitudinea matematicilor". Această percepţie a conexiunii 
lucrurilor cu sufletul se pliază spre o filosofie „a entuzi¬ 
asmului", în care converg idei neoplatoniciene şi doctrine 
împrumutate din Mistere. 

Interesul lui Iamblichos pentru teurgie nu-1 împiedică 
deloc să aibă un spirit critic şi să abordeze aceste probleme 
dintr-un unghi filosofic. Ne-a rămas de la el o carte despre 
Misterele Egiptene (atribuirea e discutabilă), care este un 
răspuns dat maestrului Abammon la scrisoarea Iui Porphy¬ 
rios către Anlbon şi care prezintă soluţii la dificultăţile 
prezentate. Porphyrios are tendinţa să concilieze practicile 
divinatorii şi magice cu marile linii ale neoplatonismului; 
după el, obiecţiile care se pot face teurgiei sale nu arată decât 
raţionalitate, ele cad dacă ne încredem în intuiţie sau în 

uniunea mistică cu fiinţele superioare care trimit mesaje celui 
care practică teurgia. „Entuziasmul” ia naştere din forţa 
divină care se întinde asupra tuturor lucrurilor; dacă cei care 
cunosc această stare sunt insensibili la cele mai grele torturi, 
sunt capabili să meargă prin foc, aceasta se întâmplă fiindcă 
sufletul lor, separat de corp şi unit cu divinul, rămâne impa¬ 
sibil. Anodos -ui plotinian devine aici o regresie hieratică către 
înalt: „Numai mantica divină care depinde de zei ne poate 
face să participăm adevărat la viaţa divină şi, posedând pre- 
ştiinţa şi raţiunea divină, ne face să devenim într-adevăr 
divini” (Misterele Egiptene X, 4). 

Această regresie hieratică implică, aşadar, manifestări ale 
zeilor şi ale geniilor binevoitoare prin semne prin care ele se 
mişcă şi ne mişcă. Aceasta conduce pe Iamblichos, pe de-o 
parte, să introducă tot felul de ipostaze, în interiorul ipos¬ 
tazelor înseşi şi, pe de altă parte, să se arunce în speculaţii 
care par să le anunţe pe cele ale lui Damascius asupra Nean¬ 
tului primordial. Invocând autoritatea lui Hermes Trisme- 
gistul, el scrie: „Există un zeu unic, anterior chiar zeului pri¬ 
mordial şi rege, rămânând imobil în singurătatea unităţii 
sale. [...} El este genul de zeu care este tatăl lui însuşi, născut 
din sine însuşi, tată unic şi bun întru totul. El este, în sfârşit, 
ceva uriaş şi primordial, izvor fundamental al ideilor primare 
şi al entităţilor inteligibile. Din acest Unu a iradiat zeul care 
există prin el însuşi fiindcă este propriul tată, existând prin 
sine însuşi. Pentru că el este principiul şi zeul zeilor, unitatea 
născută din Unu, fiinţa anterioară esenţei şi principiul ei; de 
la el vin faptul de a exista şi esenţa însăşi; de aceea el este 
numit părinte al esenţei însăşi; el este anterior fiinţei, prin- 

cipiul inteligibilelor; de aceea este numit noetarch (principiul 
inteligenţei)" (Despre Mistere VIII, 2). 

Se poate spune că, la Iamblichos, protesta şi emanaţia unite 
cu filosofia intuiţiei şi a extazului plotinian, au servit drept 
justificare unei metamatematici a numerelor, care tinde spre 
aritmologie, şi drept cale de acces iniţiatic către acea teurgie 
de care vorbesc Misterele şi care implică o înrudire a sufle¬ 
tului nostru cu zeii. Iată de ce Iamblichos a fost considerat 
nu numai ca taumaturg, admirator al Oracolelor Caldeene ale 
lui Iulian teurgul, legitimând rugăciunea şi cultul imaginilor, 
cărora le acorda o putere teurgică, dar şi ca salvator al 
elenismului în raport cu creştinismul. J. Bidez a putut spune 
despre Iamblichos că a fost „misteriosul teosof [...] care a 
reformat misticismul păgân, adaptându-1 tradiţiilor religi¬ 
oase ale Orientului". 

Produs. - Născut la Constantinopol în 422, Produs şi-a 
făcut studiile la Alexandria, unde a citit operele de logică ale 
lui Aristotel. Apoi a mers la Atena unde a devenit elevul pla¬ 
tonicianului Syrianus; a fost iniţiat în „misterele minore şi 

preliminare". A devenit profesor, urmându-i lui Syrianus. 
Consacrându-se cursurilor sale şi redactării lucrărilor, el dă 
de asemenea şi sfaturi oamenilor politici, ceea ce îi atrage 
ceva neplăceri şi îl forţează să se exileze în Asia Mică, unde a 
devenit pasionat de religiile de acolo. 

Biograful şi hagiograful său, Marinus, care-1 va urma, ne 
povesteşte pe larg despre posturile şi practicile pioase cărora 
Produs se deda, dar menţionează de asemenea şi miracolele, 
visurile divinatorii, revelaţiile, vindecările extraordinare cu 
care Produs a fost copleşit de către zei; un asemenea interes 
pentru teurgie îl situează în tradiţia lui Iamblichos. 

Adversar al creştinismului, apărător al religiilor antice, 
străduindu-se să dea din nou viaţă cultelor căzute în uitare, 
iniţiat în cele mai mari secrete ale teurgiei prin fiica unuia 
dintre maeştrii săi, Plutarh Atenianul, Produs era considerat 
capabil să provoace ploaia şi să potolească cutremurele de 
pământ. Odată a visat că sufletul pitagoreicului Nicomah să¬ 
lăşluieşte în el. A murit la Atena pe la 485. 

Ne-au parvenit numeroase lucrări ale lui Produs: comen¬ 
tariile la Parmenide, Timaios, Al cibiade, Republica, Cratylos ale 
lui Platon (cele la P hai don, Phaidros şi Theaitetos s-au pier¬ 
dut), ca şi acelea la Elementele lui Euclid, unde studiul mate¬ 
maticilor i-a dat ocazia să vorbească despre suflet. Printre 
celelalte lucrări trebuie să reţinem: Elemente de teologie şi, mai 
ales, considerabila şi foarte importanta Teologie platoniciand. 

Dacă Plotin şi Porphyrios au fost mistici speculativi, Pro¬ 
dus, ca şi Iamblichos, a fost pasionat de oracole şi de teurgie. 
Nu trebuie uitat că celebrul dicton „Cunoaşte-te pe tine 
însuţi", care nu are nimic de-a face cu vreo invitaţie la o 

introspecţie caracterologică, nu mai reprezintă acel punct de 
plecare al unui umanism atât de mult lăudat. în realitate, el 
este doar primul pas al unui demers iniţiatic care se produce 
plecând de la o imanenţă bine însuşită, către o Transcen¬ 
denţă revelată. Prin reflecţia asupra lui însuşi, sufletul tre¬ 
buie să se recunoască pe sine, pentru a plonja în adâncurile 
esenţei sale şi a descoperi apoi sursa capabilă să-i permită 
accesul la Inteligenţa supremă, Ia esenţele divine şi la 
unităţile sau henadele (EvdSeţ) care sunt principiul tuturor 
fiinţelor. Aceasta e şi ideea centrală a lui Proclus: „Adevăratul 
fdosof urcă de la lucrurile sensibile la idei şi nu se opreşte aici; el 
trebuie să ajungă la cauzele inteligibile care sunt separate de 
idei” ( Com. Republ., 423). Teologiei îi revine sarcina să stu¬ 
dieze cauza primă şi seria de cauze care decurg de aici. 

Plecând de aici, se poate spune că filosofla lui Proclus se 
prezintă ca un sistem cu două intrări, care, flecare, comandă 
liniile de forţă ce vor avea o importantă soartă în istorie. 

Mai întâi, putem găsi la Proclus amorsarea a ceea ce se va 
numi „teologie negativă" şi care va cunoaşte, mult mai târ¬ 
ziu, marea glorie la misticii renani ai secolului al XlV-lea, la 
Iacob Bohme şi la romanticii germani. în ierarhia fiinţelor, 
orice fiinţă superioară neagă calitatea distinctivă a nivelului 
inferior la care nu se poate reduce; astfel, deasupra corpurilor 
născute se află esenţa necorporală. Dacă vrem să accedem la 
principiul suprem, trebuie, aşadar, să negăm calităţile şi atri¬ 
butele care caracterizează fiinţele şi să spunem că „negaţia 
este cauza primară a afirmaţiei". Natura Unului se afirmă 
negând orice determinare, care n-ar putea decât să-l limi¬ 
teze, şi, datorită acestui fapt, se poate vorbi despre puterea 

lui creatoare; fiindcă datorită faptului că Unul nu e Multiplul 
poate el să-l producă pe acesta din urmă. Trebuie, aşadar, să 
spunem că Zeul nu se poate împărţi (âpeGEKTOq), comunica, 
fiind inaccesibil; Platon îl numise deja Necon-diţionatul 
(CtvOJioGeTOV, Rep., 311 b) pentru că îl situa dincolo de 
esenţă şi de existenţă (EJttKElvct tfjţ oxxnaq, Rep., 509 b). 

Apoi, ne confruntăm la Produs cu problema de a şti cum 
se poate trece de la acest Zeu incomunicabil la multiplul pe 
care-1 produce. Cum se poate concepe un raport de generare 
între Zeu şi pluralitate? Fiindcă totul provine de la Unul, 
care ţine lucrurile, ordonându-le. Produs adoptă pentru teo¬ 
logie o metodă de deducţie sintetică, identică celei utilizată de 
Euclid în matematică. El defineşte noţiuni fundamentale şi 
legi universale, de la care vrea să dea seama de structura rea¬ 
lităţii, pentru a deduce multiplul din Unu şi pentru a de¬ 
monstra că Unu este principiul şi sfârşitul tuturor lucrurilor. 

In timp ce, la Platon, o întreagă ierarhie de ordine se 
întinde de la Unu la Materie, Produs face din fiecare dintre 
aceste ordine un fel de cerc orizontal; dar aceste ordine fac 
ele însele parte din serii verticale, legând cercurile orizontale 
de Unu, ca şi cum centrele lor, respectiv, ar fi ele însele 
situate pe raze care pleacă din Centrul Universal. Astfel, „ca¬ 
racterul propriu al fiecărui ordin divin penetrează toate 
celelalte derivaţii ale sale, comunicând cu toate genurile 
inferioare” (Elemente de teologie, 145). Aşa cum a spus şi Tales 
din Milet, „totul este plin de zei”, fiindcă toate fiinţele, chiar 
şi pietrele, sunt legate de ei. Astfel, sensibilul, de care Platon 
ne-a învăţat să ne depărtăm, se găseşte aici pătruns de divin; 
totul, chiar şi materia, e plin de divin. 

Vedem, aşadar, cum practicile teurgice şi magice atri¬ 
buite lui Produs sunt adânc înrădăcinate într-o concepţie 
despre lume unde puterile divine se răspândesc peste tot. 
Astfel, Produs poate afirma: „Nu numai că există o unică 
totalitate corporală a lumii, dar corpurile şi depind de ea şi îi 
sunt subordonate; există un suflet unic al lumii şi, alcătuindu-i 
cortegiul, multe alte suflete, care, fără vreun compromis cu 
materia, organizează în lumi secundare, împreună cu sufletul 
lumii, toate părţile lumii; există o inteligenţă unică şi o 
cantitate de inteligenţe subordonate acesteia şi în care par¬ 
ticipă tocmai aceste suflete; există un zeu unic care reuneşte 
toţi zeii din lume şi o mulţime de alţi zei care se împărtăşesc 
din inteligenţe, din sufletele care ţin de acestea şi din toate 
părţile universului" (T toi. platon. I, 14, 37, 16). 

Aici, aşa cum bine a notat E. A. Moutsopoulos, imaginea 
şi imaginaţia joacă un rol esenţial. Modelul de bază al 
universului lui Produs face apel la esenţe interioare unele 
altora; aceste esenţe asigură o continuitate de fapt în inte¬ 
riorul unei discontinuităţi de principiu. Aici, imaginea nu e o 
noţiune bastardă, ea joacă rolul unui catalizator şi asigură 
comunicarea cu lumea lui abia-a-fi\ plecând de la ea poate fi 
gândită realitatea sensibilă, vitală şi inteligibilă şi pot fi 
parcurse seriile unde se manifestă Unul. 

Prin urmare, înţelegem care e misiunea teologiei, ea ne 
învaţă cel mai bun lucru al activităţii noastre: „In calmul 
puterilor noastre, să tindem către divinul însuşi şi să ne aso¬ 
ciem corului lui, să ne strângem sufletul (auvayeîpeiv) mul¬ 
tiplu către acea unitate şi, lăsând în urmă tot ceea ce vine 
după Unu, să stabilim un contact cu acest indicibil, acest 

„dincolo de tot ceea ce există" [...]. O dată ajuns acolo, 
sufletul să observe locul unde se află şi, revenit de acolo, 
călătorind printre fiinţe şi analizând mulţimea formelor, să 
examineze pe drum nu numai monadele fiinţelor, ci şi seriile 
lor şi să recunoască prin intelectul său cum fiecare dintre 
aceste forme depinde de propria sa henadă. Atunci va avea 
dreptate să creadă că posedă ştiinţa cea mai perfectă a prin¬ 
cipiilor divine, după ce a contemplat în intimitate Unul, 
procesia zeilor înspre fiinţe şi cum se disting acestea conform 
zeilor" ( Teolog. plafon. I, 3, 7, 20) 

Pentru Produs, a unifica şi a zeifica sunt sinonime, 
pentru că procesia este o emanaţie şi o infuzie a Unului care 
nu poate face nimic altceva decât un unu, altfel spus doar 
zei. în consecinţă, totul posedă o putere anagogică. 

Astfel, mystagogia conduce la teurgie; cu Produs, con¬ 
templaţia plotiniană nu se mulţumeşte doar să sfârşească în 
extaz: ea a devenit efectivă. 

Damascius Diadohul. - Viaţa lui Damascius ne este 
puţin cunoscută. S-a născut la Damasc pe la 480; a studiat 
retorica la Alexandria, ştiinţele matematice la Atena cu Ma- 
rinus, succesorul lui Produs, filosofia cu Zenodot, al doilea 
succesor al lui Produs. Se întoarce la Alexandria, urmează 
cursurile de filosofie ale lui Ammonios, fiul lui Hermias, şi 
învaţă dialectica cu Isidor. Pe la 520 este ales scolarh al Şcolii 
din Atena, de unde şi titlul său de „Diadoh". In 529, împă¬ 
ratul creştin Iustinian interzice predarea filosofiei antice şi 

închide şcoala din Atena. Damascius pleacă, prin urmare, în 
Persia, unde va sta doi ani. Moare în Egipt, probabil, pe la 

544. 

Ne-au rămas de la el: Viaţa lui Isidor, unul dintre maeştrii 
săi, şi, mai ales, Probleme şi soluţii privind primele principii 
(Ilepi ctpxcov), lucrare adesea confuză şi obscură, dar a cărei 
importanţă nu trebuie subestimată. 

Problemele pe care şi le pune Damascius sunt apropiate 
de cele pe care şi le punea Produs; dar, pe de-o parte, teur- 
gia este menţionată mai ales ca exemplu documentar, iar, pe 
de altă parte şi în special, ceea ce spune Produs despre 
negaţie se găseşte aici considerabil accentuat. 

Damascius este un teosof care îşi propune să scrie o 
teogonie ( Principii , § 370); cartea sa despre Primele Principii 
are ambiţia să ajungă să cunoască principiul unic a tot: T| 
pia 7tavtG)V. Pentru aceasta, trebuie să ne punem întrebări 
(§ 413) deoarece conştiinţa vorbeşte în felul unui ghicitor 
(pavXEUEXCXl T) vjrox 1 !, § 2) şi îşi dă seama că există un 
principiu al Totului. Dar acest Principiu nu se amestecă cu 
acest Tot. Acest Principiu este EJtEKElva, deasupra a tot ce 
există, el este Unul de dinaintea unităţii (Jtptiytov 
f)VO)ţiEVOV, § 69), el nu intră în nici una dintre categoriile 
gândirii sau limbajului nostru. El este Incognoscibilul şi 
Inefabilul însuşi, noi nu cunoaştem decât incognoscibilitatea 
sa, acesta fiind motivul pentru care el rămâne obiectul neli¬ 
niştii noastre (tbq fipeiEpov naGiipa). 

Pe scurt, el este abisul profund (P'oOoq) în care este 
înghiţită orice gândire, în aşa fel încât cunoaşterea se con¬ 
verteşte într-o ignoranţă superioară (OXJXE Kai 

ctvaxEÎTai eiq âyvaxiîav), o „ignoranţi doctă”, după 
expresia pe care o va folosi câteva secole mai târziu Nicolaus 
Cusanus, în faţa căreia trebuie să ne găsim refugiul într-o 
tăcere absolută (oiyf| âpfixavoq, § 6). 

Prin urmare, se pune problema procesiunii fiinţelor ple¬ 
când de la acest Unu care n-are nimic de-a face cu ele. Faţă 
de Unu, Multiplul este un „non-unu", în acelaşi timp separat 
şi dependent de Unu. Unul produce non-ttnttl, nu ca pe un 
non-unu, ci ca pe un unu. Ceea ce vine de la Unu este un 
non-unu prin propria sa natură şi unu graţie acţiunii Unului 
(§ 28). Fără să se dividă, fără să iasă din profunda sa 
indivizibilitate, Unu produce tot sistemul fiinţelor până la 
materie. 

Se pot distinge trei momente în această procesie: primul 
este acela când lucrul rămâne ceea ce este (povf|). în al 
doilea, el evoluează în el însuşi într-un fel de expansiune 
internă, aceasta este procesia (JipooSoq). 

în al treilea moment, el se repliază în sine pentru a rupe 
legăturile propriei sale posesii şi a reveni la principiul său cu 
scopul de a păstra intactă esenţa sa (Vt>XT| THV eaOTrjq 
npooSov âvaXtiei Siâ tt*; eniatpoipfiq); aceasta este 
conversia (£JUOipoq>T|). 

Dar aceste trei momente nu trebuie să fie separate unele 
de altele, căci felul de a fi al procesiei este deasupra acestor 
momente (§ 39). Astfel, lucrurile sunt în contact unele cu 
altele, acţionând unele asupra altora şi modificându-se: aceasta 
este participarea, simultan contact şi condiţie pasivă. Cât despre 
noi, ar trebui să urmăm căile analogiei pentru a ne strădui să 
urcăm cât mai mult posibil, până la Adevărul care ne depăşeşte. 

„Aşa cum prin noţiunea de drept cunoaştem oblicul, tot aşa 
prin cognoscibil cunoaştem puţin din incognoscibil-, căci şi acesta 
e un fd de a cunoaşte. Astfel, Acela este cognoscibil în măsura 
în care el nu se supune unei cunoaşteri care se apropie de el" 
(§ 29). Se poate, aşadar, vorbi despre o Super-incognoscibilitate 
(UJtepdYVOlO, ibid), care implică Tăcerea Principiului 
inaccesibil (âStttOV), dar demersul pe care ea îl presupune 
generează o naştere gnostică (ti)5iţ yvtDOTlKT|, ibid.). 

Prea adesea considerat ruda săracă a neoplatonismului, 
Damascius este un filosof foarte important. Desigur, el este 
adesea confuz şi flecar, dar la el găsim apogeul acelui „de 
dincolo" (eneiceiva) platonician. El nu încetează să facă 
referiri la Parmenide, găsim la el idei valentiniene, dar demer¬ 
sul său intelectual va deschide acea via negativa care va fi şi 
va rămâne întotdeauna de o mare importanţă. 

La această problematică, se pune o întrebare, la care e 
aproape imposibil să răspundem cu certitudine. Dezvoltările 
teoretice ale lui Damascius despre Super-incognoscibilitate şi 
ceea ce este dincolo de Unu nu pot să nu ne facă să ne 
gândim la „teologia negativă” a lui Pseudo-Dionysios Areo- 
pagitul. A existat vreo influenţă între aceşti doi autori? Şi 
dacă da, în ce sens? 

Se desemnează prin Corpus Dionysiacum un ansamblu de 
texte greceşti ( Numele Divine, Teologia mistică. Ierarhia cereas¬ 
că, Ierarhia bisericească )' brusc apărute în 533 şi al căror 
autor, în ciuda a numeroase conjecturi, rămâne necunoscut. 

1. Pseudo-Dionysios Areopagitul, (Euvrcs complilci, (rad. în 
francezi, prefaţi şi note de Maurice de Gandillac, Paris, Aubier, 

1943- 

Unii cred că acest Dionysios ar fi putut fi prietenul lui 
Damascius la Atena; alţii situează data redactării acestor 
lucrări în secolul al treilea, ceea ce ar autoriza părerea că 
Damascius s-a inspirat din ele. Oricum ar fi, este sigur că 
acest Corpus a avut o influenţă considerabilă asupra misti¬ 
cismului medieval până la romanticii germani. 

Se poate spune că o dată cu Damascius şi cu decretul lui 
Iustinian se încheie filozofia greacă a Antichităţii. 

Boetius (480-524) constituie o figură caracteristică a 
acestei epoci. El a fost comentatorul şi traducătorul latin al lui 
Aristotel şi al lui Porphyrios, a scris şi un tratat despre muzică; 
numit de mai multe ori consul de către împăratul Theodoric, 
Boetius a fost acuzat de acesta din urmă de a-1 fi trădat în 
misiunea pe care i-o încredinţase pe lângă împăratul Iustin la 
Constantinopol, aceea de modera îndârjirea împăratului 
contra discipolilor lui Arius 1 . înainte de a fi executat, Boetius 
a scris în închisoare celebra Philosophiae Consolatio, carte în 
care acest creştin cere ajutorul reflexiei filosofice. 

Ar trebui menţionate şi alte nume ale acestei perioade. 
Simplicius, comentator al lui Aristotel, s-a exilat şi el în 
Persia cu Damascius şi Priscianus; atunci când a revenit la 
Atena a continuat, poate, să predea. în sfârşit, Olympiodorus, 
elev al lui Damascius, de asemenea comentator al lui 

1. Arius din Alexandria (280?-336) a negat Misterul Trinitiţii şi, în 
consecinţă, divinitatea lui Christos; arianismul a cunoscut un mare 
succes, dar fost condamnat drept erezie de Conciliul de la Niceea 
în 325 şi de cel de la Constantinopol în 381. 

Ariscotel, este ultimul profesor de filosofie platoniciană la 
Alexandria, unde a predat după decretul lui lustinian. 

După el vor apărea alţi comentatori aristotelicieni, ca 
Philopon din Alexandria (sec. VI) sau Damascinus (sec. 
VIII), care sunt teologi creştini ce au avut ca principală 
preocupare aceea de a face din filosofie ..sclava teologiei". 

Astfel a început ceea ce s-a convenit a se numi ..Evul 
Mediu". 

I — Influenţa Neoplatonismului 

Influenţa Neoplatonismului a fost considerabilă şi s-a 
exersat în mai multe direcţii: 

a) Vom găsi urme adânci la filosofii şi teologii creştini ai 
Evului Mediu; sfântul Augustin citise şi el pe Plotin, dar cel 
care a jucat un rol de deschizător de drumuri a fost Ioan Sco¬ 
ruş Erigena (sec. IX), fiindcă este considerat, în acelaşi timp, 
şi un neoplatonician întârziat şi primul dintre scolastici. Prin 
intermediul lui Pseudo-Dionysios Areopagitul, neoplatonismul a 
avut o mare importanţă în formaţia intelectuală şi spirituală 
a misticilor renani: Tauler, Meister Eckhart, Nicolaus Cusa- 
nus îi datorează foarte mult. 

b) Neoplatonismul a pătruns la arabi graţie unui text 
anonim, cunoscut sub titlul Teologia lui Aristotel, tradus în 
arabă în prima jumătate a secolului al IX-lea şi urmat mai 
târziu de un comentariu al lui Avicena 1 . Traducătorul arab 

1. Cf. asupra acestui subiect articolul lui G. Vadja în Revne 
ibomiuc, 1931. p. 346 urm.; de asemenea, Abdurrahman Badawi, 
Iai transmiuion de ta philosopbie greci} ue an monde arabe. Paris, Vrin, 
1968. 

consideră acest text un comentariu al lui Porphyrios, în 
realitate el pare alcătuit din extrase din Plotin 1 . 

c) în epoca renaşterii, Marsilio Ficino traduce pe Plotin în 
latină; vom regăsi influenţa lui Plotin la Giordano Bruno şi 
la platonicienii de la Cambridge 2 3 , apoi la Leibniz 1 , care preia 
de la neoplatonici termenul de monadă, şi Berkeley. Hegel şi 
contemporanii săi au apreciat foarte mult neoplatonismul. 

d) Textele lui Plotin despre Frumuseţe şi-au găsit un 
profund ecou 4 la Dante, apoi la poeţii romantici englezi şi la 
romanticii germani. Aceştia din urmă vor putea găsi aici 
materialul cu care să-şi poată sprijini a lor Naturphilosophie. 
Plotin refuza, de fapt, conceptul creştin de Creaţie, în care 
vedea o inadmisibilă transpunere a activităţii omeneşti la 
natură. După el, lumea este o manifestare a unei emanaţii a 
Inteligibilului, aşadar nu există soluţie de continuitate între 
lumea sensibilă şi cea inteligibilă. O asemenea idee a putut 
servi drept punct de plecare a numeroase speculaţii dragi 
romanticilor germani, pentru care natura este Divinitatea 
însăşi; astfel încât, pentru idealismul magic al lui Novalis, 

1. Cf. studiul asupra textului în al doilea volum al lui Henry- 
Schwyzer, Plolinus, Paris-Bruxelles, 1959. 

2. Cf. Serge Hutin, Henry Morc. Essai sur la doctrina ibeoso- 
phiques chtz la Platoniciene dc Cambridge, Hildesheim, Georg Olms, 
1966. 

3. Cf. Georges Radier, Sur une des origines de la philosophie de Leibniz, 
în Eluda de philosophie grecque, Paris, Vrin. 

4. Cf. E. Krakowski, Une philosophie de tamour el de la beaule. 
L'tstbetique de Plotin el son mfluente. Paris, 1929; Euginie de Keyser, 
La signification de Pan dans Ies Ennlades de Plotin, Louvain, 1955; 
A. Grabar, Plotin et Ies origines de lestUtique mWifvale, în Cabies 
daitheolope, fin de l'Antiquitl et Moyen Age, voi. I, p. 45 urm., Paris, 
Klincksieck, 1961. 

finalmente nu există diferenţă între corpul omenesc, o reduc¬ 
ţie a cosmosului, şi cosmos, proiecţie gigantică a corpului 
omenesc; iată de ce, considerându-1 din nou pe Novalis, nu 
se poate face distincţia între lumea din vis şi cea în care 
visăm 1 2 . 

e) în sfârşit, trebuie citat Bergson, care predă un curs 
(inedit) despre Plotin la College de France; vom găsi nume¬ 
roase puncte de apropiere posibile între gândirea autorului 
Emeadelor şi aceea a filosofului din L'Evolution creatrice 

Plotin, filosof al Emanaţiei, al Procesiunii şi al Extazului, 
nu a reţinut din filosofia greacă contribuţia lui Aristotel din 
Fizica sa sau din lucrările de logică, fiindcă el nu este nici un 
filosof descriptiv, nici unul al clasificărilor. El a căutat în 
metafizica lui Platon şi în cea a lui Aristotel ceea ce i-a 
permis să descopere căi care să-l ducă la contemplaţie şi la 
originea tuturor lucrurilor. 

II - Elenism şi Creştinism 

Am văzut că, încă de la începuturi, neoplatonismul s-a 
scăldat într-un mediu intelectual în care erau la apogeu 
moştenirea filozofilor greci, diferitele şcoli gnostice, repre¬ 
zentanţii diverselor spiritualităţi orientale, persistenţa miste¬ 
relor egiptene, caldeene, persane sau greceşti, şi creştinismul 


1. Asupra acestei cerne, cf. Pierre Hador, L'pporc du Niopla- 
tonisme â la Philosophie de la Nature en Occidenc, în Eranos- 
Jabrbuch, XXXVII, 1968. p. 91 urm.; Ziirich, Rhein-Verlag, 1970. 

2. Cf. R. M. Moss£-Bascide, Berpon a Plotin, Paris, PUF, 1955. 

care abia se năştea şi începea să se cristalizeze într-o Biserici 
structurată social şi dogmatic. 

S-a pus adeseori problema relaţiilor dintre elenism ş 
creştinism, fie pentru a deplânge faptul că, de la lustiniar 
încoace, acesta din urmă a sufocat răspândirea primului, fu 
pentru a cerceta tot ceea ce creştinismul putea datora ele¬ 
nismului. în ceea ce priveşte şcoala lui Plotin din Roma 
J. Bidez a putut chiar să vorbească despre „un fel de Institui 
care ţinea simultan şi de Misterele păgâne şi de mănăstirih 
de contemplativi creştini” 1 2 , chiar şi de „ordinele monastici 
păgâne”'. Trebuie adăugat că, dacă primii Părinţi ai Biserici 
au vrut să denunţe ereziile, ei au văzut adesea în Platon ur 
filosof care putea predispune la creştinism; în plus, nu e grei 
deloc să găsim în gândirea Părinţilor idei împrumutate dir 
filosofia greacă; în sfârşit, nu trebuie uitat că Torna d'Aquinc 
va construi a sa Summa theologica sprijinindu-se, cu siguranţă 
pe Scripturi şi pe Tradiţie, dar în egală măsură şi pe Aris- 
totel, în care vedea întruchiparea Filosofului prin excelenţă. 

Am vrea în acelaşi timp să arătăm că creştinismul nu ari 
nimic de-a face cu elenismul, nici cu scolastica, de altfel, oricâi 
de numeroase ar fi apropierile care s-au schiţat adesea. în acesi 
domeniu nu ajunge să opunem monoteismul creştin politeis- 
mului grec, nici să subliniem că noţiunea de Creaţie este stră¬ 
ină filosofiei greceşti, care vorbeşte de Demiurg, cauzalitati 
şi emanaţie. 


1. J. Bidez, Vie de Porphyre, p. 41. 

2. J. Bidez, op. cit., p. 48. 

1° Gândirea greacă este organizată în felul fllosofiilor 
centrate pe dezvăluire, unde influenţa Misterelor iniţiatice 
joacă un rol adesea subestimat. Cunoaşterea, după greci, im¬ 
plică un demers ascensional la capătul căruia filosoful, ca şi 
mystul, trebuie să ajungă să contemple adevărul faţă-n faţă şi 
să se identifice, chiar şi pentru o clipă, cu divinitatea însăşi. 
Platon, Aristotel, Plotin se situează în această perspectivă; la 
„capătul drumului" care conduce de aici, „de jos", către 
acolo „sus” nu mai există diferenţă între cel care contemplă 
Adevărul şi Adevărul contemplat. Omul este, aşadar, cel 
care urcă către Zeu şi, pentru a face aceasta, nu are nevoie de 
nici un intermediar. 

In creştinism, din contră, Transcendenţa lui Dumnezeu 
este constantă, fiindcă Dumnezeu rămâne un „Zeu ascuns” şi 
fiindcă „nimeni nu-1 poate vedea pe Dumnezeu decât după 
ce moare". In plus, nu omul urcă la Dumnezeu spre a se 
identifica cu El, ci Dumnezeu este cel care coboară către om 
prin Revelaţie (care nu are nimic de-a face cu o dezvăluire) şi 
prin întrupare. 

2° Aceasta implică două concepţii şi experienţe ale iubirii 
radical diferite. De la Platon la Plotin, iubirea e considerată a 
fi dorinţa pentru calităţile pe care un individ le posedă in¬ 
conştient şi efemer. în Banchetul, Platon ne spune cu claritate 
că iubim pe cineva pentru frumuseţea sau inteligenţa sa. Iubi¬ 
rea, aşadar, permite celui care iubeşte să se ridice deasupra 
sensibilului şi să contribuie la a amorsa acest demers ascensional 
iniţiatic care conduce la Zeu; această dorinţă a omului vrea 
să înlăture orice distanţă dintre el însuşi şi Zeu. 

Iubirea (epcoţ), aşa cum o concepe elenismul, nu are 
nimic de-a face cu dragostea (&YâftT]) de care ne vorbeşte 
creştinismul 1 . Iubirea, aşa cum o concepeau filosofii greci, 
este, în chip esenţial, lipsită de obiect trupesc, fiindcă nu se 
adresează persoanei, ci numai calităţilor pe care aceasta le 
posedă. în creştinism, Iubirea nu mai are nimic în comun cu 
Dorinţa prin care Zeul pune în mişcare lumea, aşa cum 
afirmă Aristotel, ci implică acea kenoză prin care Dumnezeu 
s-a micşorat pe sine însuşi până la a deveni om şi se referă la 
persoană numai şi la condiţia sa tragică. Agape este o iubire 
„gratuită", o iubire-dar. 

3° Acest ultim punct ne face să subliniem o altă opoziţie. 
Filosofia greacă vorbeşte de individ; acest individ face parte 
dintr-un Tot şi este la dispoziţia acestui Tot, fie că acesta se 
cheamă Natura care-1 cuprinde pe individ într-o serie de 
cauze şi efecte, fie că se cheamă Oraşul care-1 supune legilor, 
sau Destinul care se joacă cu el ca şi cu o marionetă. 

Creştinismul, din contră, vorbeşte persoanei, şi am căuta 
în van un termen grecesc care să fie echivalentul exact al 
acestei noţiuni. în creştinism, aşa cum bine a subliniat Kier- 
kegaard, persoana este deasupra speciei; este ceea ce dove¬ 
deşte şi parabola Păstorului cel Bun. în creştinism, persoana 
posedă în ea acel caracter sacru de care o leagă ideea că ea a 

1. S-au adresat multe reproşuri cirţii lui Nygren pe care o ci¬ 
tim; s-a remarcat, pe buni dreptate, ci agapi era utilizat în texte 
greceşti pre-creştine şi anti-creştine; se poate, desigur, discuta 
daci opoziţia radicali între cuvintele utilizate este fondaţi, dar 
ceea ce e important este ideea apirati de Nygren, dincolo de dis¬ 
putele asupra vocabularului. 

fost creată după chipul lui Dumnezeu; cât despre diversele 
universalii, acestea nu sunt decât abstracţii conceptuale, nu 
entităţi de ordin superior. In aceeaşi ordine de idei, am putea 
opune corpul de care vorbeşte elenismul şi carnea căreia îi 
vorbeşte creştinismul. 

4° Elenismul implică o filosofie a Imanenţei, care-şi are 
rădăcinile în cunoaşte-te pe tine însuţi (yvă>9l OCTOTOV), izvor 
al oricărei înţelepciuni care să conducă la fericirea perfectă. 
Aceasta e ideea care domină, de la Socrate la Damascius; în 
el însuşi omul poate şi trebuie să găsească rădăcinile cunoaş¬ 
terii care să-l conducă la suprema dezvăluire iniţiatică. lată 
de ce, pentru Plotin, salvarea este deja prezentă în noi, ajun¬ 
ge doar să luăm cunoştinţă de ea. Cunoaşte-te pe tine însuţi 
conduce la această reamintire fundamentală care ne permite 
să anulăm căderea şi să redăm sufletului aripile pierdute. 

In creştinism, din contră, ceea ce găsim în noi înşine nu 
sunt decât tenebre. Omul îl caută pe Dumnezeu, dar Dum¬ 
nezeu este cel care îl găseşte pe om; Revelaţia şi Harul aduc 
omului o Lumină pe care el este incapabil s-o descopere cu 
propriile forţe. Iluminarea vine de sus şi n-are nimic de-a 
face cu iluminismul. 

5° De la Socrate la Plotin, chiar până la Damascius, avem 
de-a face cu filosofii intelectualiste ale mântuirii, în care 
aceasta pare să fie rezultatul unei ştiinţe dobândite sau învă¬ 
ţate de către om; şi, datorită acestui fapt, apropierile de 
gnosticism ar putea fi numeroase. Iată de ce Socrate nu 
înceta să repete: „Nimeni nu e rău cu bună-ştiinţă”; pentru 
el, de fapt, omul rău întoarce spatele Binelui fiindcă îl 
ignoră. 

Aceasta înseamnă că, în acest caz, nu mai poate fi vorba 
de ispită sau de ideea vreunui rău înrădăcinat. Din contră, în 
sfântul Paul putem citi faptul că ştim ceea ce este Binele, că 
suntem de acord cu ceea ce implică această cunoaştere, dar 
că, cu toate acestea, facem răul; sau, aşa cum va spune Racine 
într-una din Cânticele sale: 

Nu fee Binele pe care-1 iubesc, 

Ci fac Răul pe care-l urăsc. 

Pentru greci, nu există puteri misterioase ale râului care 
să nu poată fi exorcizate prin cunoaştere reflexivă; iar Da- 
mascius spune că sufletul ghiceşte şi dezvăluie. 

Pe scurt, pentru elenism, adevărul este în om; dacă el l-a 
uitat, îl poate găsi prin propriile sale forţe şi poate să se 
identifice cu el contemplându-1. 

Pentru creştinism există, simultan, şi o prezenţă a 
Adevărului în om, pentru că acesta a fost creat după chipul 
şi asemănarea lui Dumnezeu, şi o distanţă care separă omul 
de Adevăr, deoarece căderea, păcatul originar, răul înrădă¬ 
cinat, constituie tot atâtea contra-forţe pe care omul nu le 
poate birui singur. Creştinismul vorbeşte de Har şi de Dra¬ 
gostea care clădeşte, dar nu vorbeşte despre Cunoaştere, nici 
despre iniţierea în Mistere. 

Cât despre Mijlocitor, el nu este nici un taumaturg, nici 
un profesor; Cuvânt întrupat, el este Mântuitorul şi nu vreun 
mystagog sau vreun geniu psihopomp. 

